Fan proposes actress Mimi Chakraborty, Entertainment News: 'তুমি মস্ত তারকা হলেও আমি তোমাকেই বিয়ে করব', প্রকাশ্যে প্রস্তাব মিমিকে\n'তুমি মস্ত তারকা হলেও আমি তোমাকেই বিয়ে করব', প্রকাশ্যে প্রস্তাব মিমিকে\n‘তুমি মস্ত তারকা হলেও আমি তোমাকেই বিয়ে করব’, প্রকাশ্যে প্রস্তাব মিমিকে\nকী বললেন সাংসদ-অভিনেত্রী?\nMarch 26, 2021 4:20:19 pm\nপ্রিয় অভিনেত্রীর জন্য অনুরাগীদের উন্মাদনা অনেকেই দেখছেন। কিন্তু তাই বলে প্রকাশ্যে বিয়ের প্রস্তাব! আজ্ঞে হ্যাঁ! অবাক লাগলেও এমনটাই ঘটেছে। এক অনুরাগী সরাসরি বিয়ে করার প্রস্তাব দিয়ে বসলেন মিমি চক্রবর্তীকে (Mimi Chakraborty)। বললেন, “তুমি যত বড় তারকাই হও না কেন, আমি তোমাকেই বিয়ে করব।”\nবৃহস্পতিবার সন্ধেবেলা নিজের ইনস্টাগ্রাম প্রোফাইলের কিউ এন্ড সেশনে অনুরাগীদের সঙ্গে সরাসরি প্রশ্নোত্তর পর্ব শুরু করেন মিমি। সেখানেই অনেকে অভিনেত্রী তথা তৃণমূলের তারকা সাংসদের উদ্দেশে নানা প্রশ্ন ছুঁড়ে দেন। অনুরাগীদের সঙ্গে যোগসূত্র বজায় রাখার জন্য এর আগেও বেশ কয়েকবার তাঁকে এমন মজার পন্থা অবলম্বন করতে দেখা গিয়েছে। অনেকে তারকাই করে থাকেন এমনটা। সাংসদ-অভিনেত্রী কিন্তু প্রশ্নোত্তর পর্বের প্রতিশ্রুতি দিয়েই ক্ষান্ত থাকেন না। বরং সময় নিয়ে যথাসম্ভব সকলের সব প্রশ্নের উত্তর দেওয়ারও চেষ্টা করেন। এবারও তার অন্যথা হল না। এক এক করে নিজের ইনস্টাগ্রাম স্টোরিতেই সকলের প্রশ্নের উত্তর দিয়ে পোস্ট করছিলেন মিমি। আর সেখানেই এক ভক্ত কোনও প্রশ্ন নয়, সরাসরি বিয়ের প্রস্তাব দিয়ে বসলেন টলিউড তারকাকে।\nতবে মিমি কিন্তু অনুরাগীদের এমন প্রস্তাবে বিন্দুমাত্র বিচলিত হননি। বরং, কোনও মন্তব্য না করলেও খানিক সুচারুভাবেই এই প্রশ্নের উত্তর দিলেন। মুঝসে শাদি করোগি সিনেমার টাইটেল ট্রেক জুড়ে দেন ওই স্টোরির সঙ্গে। ব্যাস, অভিনেত্রীর এমন রসিকতা দেখেই মজে ওঠেন নেটজনতারা।\nWeb Title: Fan proposes actress mimi chakraborty\nআক্রান্ত প্রচার আধিকারিক! ‘বাংলায় হিংসার রাজনীতি চলছে’, তৃণমূলকে ‘তোপ’ বিজেপির পায়েলের


cooking oil price: সুখবর! ওপার বাংলায় ৪ টাকা দাম কমছে ভোজ্য তেলের - soybean refined oil price is going to be cheaper in bangladesh | Eisamay\nsoybean refined oil price is going to be cheaper in bangladesh\nসুখবর! ওপার বাংলায় ৪ টাকা দাম কমছে ভোজ্য তেলের\nTuhina Mondal | EiSamay.Com | Updated: Jul 2, 2021, 7:43 AM\nBangladesh News: মধ্যবিত্তের জন্য বিরাট সুখবর। দাম কমতে চলেছে Cooking Oil-এর। সোয়াবিন তেলের দাম লিটারে ৪ টাকা কমছে বাংলাদেশে, জানা গিয়েছে এমনটাই। রইল বিস্তারিত...\nমধ্যবিত্তের জন্য সুখবর।\nদাম কমছে ভোজ্য তেলের।\nএবার থেকে ওপার বাংলায় এক লিটার বোতলজাত সয়াবিন তেলের দাম হতে চলেছে ১৪৯ টাকা এবং এই পরিমাণ তেল খোলা কিনলে দাম হবে ১২৫ টাকা।\nএই সময় ডিজিটাল ডেস্ক: মধ্যবিত্তের জন্য সুখবর। দাম কমছে ভোজ্য তেলের।\nবিগত একমাসে বাংলাদেশে কয়েক দফায় বেড়েছে সয়াবিন তেলের দাম। এবার স্বস্তি ফিরিয়ে এই তেলের দাম লিটারে ৪ টাকা কমছে। এবার থেকে ওপার বাংলায় এক লিটার বোতলজাত সয়াবিন তেলের দাম হতে চলেছে ১৪৯ টাকা এবং এই পরিমাণ তেল খোলা কিনলে দাম হবে ১২৫ টাকা। বৃহস্পতিবার থেকে এই নতুন দাম কার্যকরি হতে চলেছে বাংলাদেশে।\nভোজ্যতেল পরিশোধন ও বিপণনকারীদের সংগঠন বাংলাদেশ ভেজিটেবল অয়েল রিফাইনার্স অ্যান্ড বনস্পতি ম্যানুফ্যাকচারার্স অ্যাসোসিয়েশনের তরফে এই দাম কমানোর সিদ্ধান্ত নেওয়া হয়েছে। সংশ্লিষ্ট সংগঠনের সচিব মো. নূরুল ইসলাম মোল্লা তেলের দাম কমার মর্মে একটি বিজ্ঞপ্তিও জারি করেন বুধবার।\nপ্রসঙ্গত, গচ ২৭ মে সয়াবিন তেলের দাম ৯ টাকা বাড়ানো হয়েছিল। ফলে এক লিটার বোতলজাত সয়াবিন তেলের দাম বেড়ে হয়েছিল ১৫৩ টাকা। এদিকে এক লিটার সয়াবিন তেলের মূল্য ৪ টাকা হ্রাস পাবে এই ঘোষণা করা হলেও ৫ লিটারের সয়াবিন তেলের দাম কমছে ১৬ টাকা। অন্যদিকে, প্রতি লিটার খোলা পাম অয়েলের দামও কমছে। ১১২ টাকা লিটারের পরিবর্তে এই তেল পাওয়া যাবে ১০৮ টাকায়।\nকরোনা পরিস্থিতির জেরে ওপার বাংলায় চলছে লকডাউন। এই অবস্থায় ভোজ্য তেলের দাম কমায় স্বস্তি পাবেন সাধারণ মানুষ, মনে করা হচ্ছে এমনটাই। ভোজ্য তেলের দাম কমা প্রসঙ্গে পরিশোধন ও বিপণনকারীদের সংগঠনের তরফে জানানো হয়, করোনা পরিস্থিতিতে সাধারণ মানুষের কথা মাথায় রেখেই এই পদক্ষেপ।\nভোজ্য তেলের দাম কি কমবে? জবাব দিলেন বাংলাদেশের মন্ত্রী\nপ্রসঙ্গত, এবার বাংলাতেও কমেছিল ভোজ্য তেলের দাম। Federation of All India Edible Oil Traders-এর সভাপতি শঙ্কর ঠাক্কর জানিয়েছিলেন, আমেরিকা, মালয়েশিয়া এবং ইন্দোনেশিয়া থেকে প্রচুর পরিমাণে তেল ভারতে আমদানি করা হয়। ঈদের কারণে মালয়েশিয়া ও ইন্দোনেশিয়ায় তেলের প্রোডাকশন কম হওয়ায় যোগান কম ছিল। এছাড়া আগে আমেরিকায় যেখানে বায়ো-ফুয়েলে ১৩ শতাংশ রিফায়েন্ড অয়েল মেলানো যেত, সেখানে সাম্প্রতিক সময়ে এই পরিমাণ ৪৬ শতাংশ করে দেওয়া হয়েছিল। আরও কিছু দেশে তেল উৎপাদনের শস্যগুলি আবহাওয়ার জেরে ব্যাপক ক্ষতিগ্রস্থ হয়। যে কারণে ভারতে চড়চড় করে চড়েছিল তেলের দাম (oil price)। তবে তেলে কত শতাংশ রিফায়েন্ড অয়েল মেলানো যাবে তা নিয়ে আমেরিকায় একটি বৈঠক হয়। অন্যদিকে মালয়েশিয়া ও ইন্দোনেশিয়ায়ও প্রচুর উৎপাদিত হচ্ছে। ফলে তেলের দাম কমতে পারে।\nবাংলাদেশে সরকারি চাকরিতে প্রবেশের বয়স বাড়ানোর দাবি উঠল সংসদে পরের খবর\nসোয়াবিন তেলের দাম ভোজ্য তেলের দাম বাংলাদেশের খবর soybean refined oil price cooking oil price bangladesh news\nWeb Title : soybean refined oil price is going to be cheaper in bangladesh


কেন মাথায় সিঁদুর দেন রেখা? কেন মাথায় সিঁদুর দেন রেখা? – desh1.com\n৮ই মে, ২০২১ খ্রিস্টাব্দ বিকাল ৪:৪০\nকেন মাথায় সিঁদুর দেন রেখা?\nবলিউডে রেখা এমন একটি নাম যাকে ঘিরে রয়েছে নানান রহস্য৷ কখনও অমিতাভকে সঙ্গে নিয়ে, তো কখনও তাঁর বৈবাহিক জীবনকে নিয়ে৷ আর এই প্রশ্ন আরও বেশি উসকে দেয় রেখার সিঁথিতে থাকা সিঁদুর! তা কার জন্য সিঁদুর পরেন রেখা?\nরেখাকে এই ধরণের প্রশ্ন বহুবার শুনতে হয়েছে৷ পত্র-পত্রিকায় এই নিয়েও নানা লেখালিখি হয়েছে৷ কিন্তু এই নিয়ে কখনই যুতসই জবাব দেননি রেখা৷\nতবে এই ধরণের বিতর্ককে একেবারেই খারিজ করেছেন রেখা বায়োগ্রাফি লেখক ইয়াসির উসমান৷ তিনি স্পষ্টই জানিয়েছেন এই ধরণের গসিপের কোনও ভিত্তি নেই ৷\nইয়াসিরের কথা অনুযায়ী, বয়োগ্রাফি লেখার কারণে বেশ সামনে থেকে রেখাকে দেখেছেন তিনি৷ রেখা সাজগোজ খুবই পছন্দ করেন৷ আর নিজেকে রহস্যের মধ্যে রাখতেও পছন্দ করেন তিনি৷ রেখা একবার জানিয়ে ছিলেন, সিঁদুর নারীর সাজগোজের একটা অংশ৷ কারও নামেই যে এই সিঁদুর পরতে হবে, এ কথা বা নিয়মে তিনি একেবারেই বিশ্বাসী নয়!


Alcoholics start speaking English as soon as they drink alcohol know the actual Reason মদ্যপান করলেই ইংরেজির ভূত চাপে? কেন এমন হয়? ৯৯% মানুষই উত্তর জানেন না! আপনি? – News18 Bangla\nHome » Photo » off-beat » Knowledge Story|| মদ্যপান করলেই ইংরেজির ভূত চাপে? কেন এমন হয়? ৯৯% মানুষই উত্তর জানেন না! আপনি?\nKnowledge Story|| মদ্যপান করলেই ইংরেজির ভূত চাপে? কেন এমন হয়? ৯৯% মানুষই উত্তর জানেন না! আপনি?\nAlcoholics start speaking English after Consumption: স্বাভাবিক বাংলায় যারা সবসময়ে আড্ডা দেওয়া বা গল্পের মুডে থাকেন, এক-দু পেগ মদ খাওয়ার পরে তারাই ইংরাজি বলতে শুরু করে দেন হুড়মুড়িয়ে। কিন্তু কী তার কারণ? কেন এমন ইংরাজি বলেন তাঁরা?\n| June 20, 2022, 15:47 IST\n*মদ্যপান স্বাস্থ্যের জন্য ক্ষতিকর। এ কথা কার না জানা। কিন্তু জেনেও কোনও লাভ আছে কি? সব ক্ষতির কথা জেনেও মানুষ তার থেকে বিরত থাকে না। তবে যতদিন কেউ পরিমিত মদ্যপান করে, স্বাভাবিক জীবনধারণ করছেন সেটা একপ্রকার। কিন্তু এমন অনেকেই আছেন, যারা বেহিসেবি মদ্যপান করে নিজের এবং পরিবারের সর্বনাশ করেন, তাদের বিষয় একেবারে আলাদা। এঈ প্রতিবেদনে প্রকাশিত, তাদের জন্য নয়। প্রতীকী ছবি।\n*অনেকেই বলেন মদ্যপান করলে কেউ কেউ অত্যন্ত সাবধানী হয়ে যান। অর্থাৎ তিনি কি করছেন, কাকে কি বলছেন, সবেতেই অতি সতর্ক থাকেন। কিন্তু বেশগিরভাগ ক্ষেত্রেই তার একেবারে উল্টো ছবি চোখে পড়ে। প্রতীকী ছবি।\n*বিস্তারিত বলতে গেলে মদ্যপায়ীরা মদ্যপানের পরে স্নায়বিক শিথিলতার কারণে কথার বাঁধন হারিয়ে ফেলেন। বেশি কথা বলেন, কি বলছেন তার ওপরে নিয়ন্ত্রণ থাকে না। তাই অনেক সময়েই তাঁদের অসংলগ্ন কথা বলতে শোনা যায়। অনেকে আবার এই নিয়ে ঠাট্টা তামাশাও করেন পরবর্তীতে। প্রতীকী ছবি।\n*বেশি কথা, সচেতনতার বিষয় তো আছেই। পাশাপাশি দেখা যায় অনেকেই রয়েছেন যারা মদ্যপান করলে ইংরাজিতে কথা বলতে শুরু করেন। স্বাভাবিক বাংলায় যারা সবসময়ে আড্ডা দেওয়া বা গল্পের মুডে থাকেন, এক-দু পেগ মদ খাওয়ার পরে তারাই ইংরাজি বলতে শুরু করে দেন হুড়মুড়িয়ে। কিন্তু কী তার কারণ? কেন এমন ইংরাজি বলেন তাঁরা? প্রতীকী ছবি।\n*এই নিয়ে নানা সময়ে নানা চর্চা হয়েছে। বলা ভাল চর্চার শেষ নেই। ফলে সম্প্রতি বিশেষজ্ঞরা এই নিয়ে বেশ পরীক্ষা-নিরীক্ষা চালান। সেখানেই উঠে এসেছে এক চাঞ্চল্যকর দাবি। বিশেষজ্ঞদের দাবি, এ ক্ষেত্রে মদ্যপান অভিশাপ নয়, বরং আশীর্বাদ। প্রতীকী ছবি।\n*কেন এমন দাবি? বিশেষজ্ঞরা জানিয়েছেন, মদ্যপানের পরে মানুষ নিজের ক্ষমতা নিয়ে অনেক বেশি সচেতন হয়ে যান। ফলে তিনি কী পারেন, তাঁর কত গুণ রয়েছে, সেই বিষয়টি সকলের সামনে তুলে ধরার চেষ্টা করেন। তখনই অবচেতন মনে ইংরাজি বলা শুরু হয়। সে ক্ষেত্রে বাংলার পাশাপাশি যিনি হিন্দিভাষী, তিনিও ইংরাজিতে কথা বলতে শুরু করেন। প্রতীকী ছবি।\n*বিশেষজ্ঞ কমিটির এই মনস্তাত্বিক বিশ্লেষণ ইতিমধ্যেই স্থান পেয়েছে ‘Journal of Psychopharmacology’ ম্যাগাজিনে। এ ক্ষেত্রে মানসিক পরিবর্তন থেকেই এই ইংরাজী বলা বলে মনে করেন বিশেষজ্ঞরা। প্রতীকী ছবি।\n*বিশেষজ্ঞদের দাবি, একটু অ্যালকোহল শরীরের ভেতরে প্রবেশ করার পরে মনস্তাত্বিক পরিবর্তন শুরু হয়। তখনই মানুষ অন্য ভাষায় (মাতৃ ভাষা ব্যতীত) কথা বলতে শুরু করেন। প্রতীকী ছবি।\n*এ ছাড়াও, অনেকেই আছেন, যাদের ইংরাজি ভাষার ওপরে দখল নেই। ফলে অন্য কারও সামনে সেই ভাষায় কথা বলতে ইতস্তত বধ করেন বা লজ্জা পান। কিন্তু মদ্যপানের পরে স্নায়ু শিথিল হয়, নিজের কর্মক্ষমতার ওপরে নিয়ন্ত্রণ কমে, তখনই লজ্জা বা হীনমন্যতা দূরে সরিয়ে ইংরাজি বলতে শুরু করেন। প্রতীকী ছবি।\n*তাহলে আপনি নিশ্চই বুঝতে পারলেন কেন মানুষ মদ্যপানের পরে আচমকা ইংরাজি বলতে শুরু করেন। এখন আপনার দায়িত্ব এই প্রতিবেদন যারা বিষয়টি সম্পর্কে জানেন না বা অবগত নন সেভাবে, তাদের কাছে তা পৌঁছে দেওয়া। যাতে সকলেই জানতে পারেন, তার পাশের লোক মদ্যপান করলে কেন ইংরাজি বলা শুরু করে দেন। প্রতীকী ছবি।


আধ্যাত্মিক যাত্রার পূর্বপ্রস্তুতি\nবেশ কিছুদিন যাবৎ মানুষের হৃদয়ের জগত সম্পর্কে কিছু লেখার কথা ভাবছিলাম। অর্থাৎ, আধ্যাত্মিক বিষয়াবলী, এবং আধ্যাত্মিক উন্নতি ও চর্চার কিছু পথ। অথচ সেটা কিভাবে সম্ভব? যেখানে আল্লাহ তায়ালা নিজেই এই বিষয়গুলিকে প্রকাশ্য করেননি, বরং লুকিয়ে রেখেছেন কুরআনের বিভিন্ন আয়াতের আড়ালে।\nআমরা জানি যে, ব্যাখ্যায় মূলভাবের মান কমে যায়। তবু আল্লাহ তায়ালা কুরআন দিয়েছেন, আবার তার ব্যাখ্যাকারকও দিয়েছেন। নাযিল অর্থ অবতরণ, নেমে আসা, উঁচু থেকে নিচুতে নামা। সদাজ্ঞানী আল্লাহপাকের থেকে মুহাম্মদ (সা.) এর অন্তরে যখন “ভাব” প্রদান করা হলো, তখনই তার মান কমে গেল, কেননা তাকে মানব-হৃদয়ে ধারণ করার মত করে আল্লাহপাক ব্যাখ্যা করলেন। তবু সেটা সর্বোচ্চ পর্যায়, কেননা কোন নূরই মুহাম্মদী নূরের সমান হতে পারে না। এরপর মহামানব মুহাম্মদ (সা.) যখন তাঁর অন্তরের এই ভাবকে আল্লাহর আদেশক্রমে সর্বোন্নত ভাষা আরবীতে প্রকাশ করলেন, তখন তার মান আরো কমে গেলো। আমরা পেলাম মহাগ্রন্থ আল কুরআন। সেই কুরআনেই যখন আধ্যাত্মিক বিষয়াবলীকে আমরা লুক্কায়িত দেখতে পাই, তবে প্রকৃত মহাসত্য না জানি কী রকম! এরপর যুগে যুগে ওলী-আউলিয়া, বড় বড় আ’রেফ -- তাঁরা নিজেদের কবিতায়, কথা ও কর্মে সেই “ভাব” এর প্রকাশ ঘটিয়েছেন, সাধারণ মানুষের জন্য আরো সহজ করে ব্যাখ্যা করার চেষ্টা করেছেন। তারপর সেসব আধ্যাত্মিক কবিতার ব্যাখ্যা, তার ব্যাখ্যা, এবং তার ব্যাখ্যা...। ব্যাখ্যার শেষ নেই। এত ব্যাখ্যা কেন? আমরা জানি যে, যত সরলীকৃত করা হয়, ততই মান কমতে থাকে। তবু এটাই আল্লাহপাকের চিরন্তন নিয়ম।\nআমরা এ-ও জানি যে, ভালোবাসা হলো অনুভবের বিষয়। ভালোবাসাকে যতই বর্ণনা করা হোক না কেন, যতক্ষণ তা মানব-হৃদয়কে দগ্ধ না করছে, ততক্ষণ সে ভালোবাসা মাথায় (intellectual mind-এ) রয়েছে, হৃদয়ে (spiritual soul-এ) প্রবেশ করেনি। তবুও, প্রেমের উপন্যাস পড়ে যেমন নিতান্ত বেরসিক মানুষও প্রেমের কলাকৌশল শেখে, এবং প্রেমও করে, তেমনি হয়ত আমরা আধ্যাত্মিক বিষয়াবলী সম্পর্কে নানান কথা (intellectual mind দ্বারা) পড়ে (spiritual sould-এ) খোদাপ্রেমে মশগুল হতে পারব। কারণ প্রতিটা মানুষই খড়ের গাদার মত, খোদাপ্রেমের আগুনের একটুখানি ফুলকিই তার জন্যে যথেষ্ট হতে পারে।\nআমি নিজের সীমা সম্পর্কে কিছুটা হলেও সচেতন, এবং “ভাব”-এর মূল ব্যাখ্যাকারী মুহাম্মদ (সা.) থেকে শুরু করে তাঁর নিচের সকল ব্যাখ্যাকারীর প্রতি সালাম ও ভক্তি জানিয়ে আমার ক্ষুদ্র সীমার ভিতরে কিছু অনুভূতি প্রকাশের চেষ্টা করছি। আশা করছি যে, আমার পরিচিতজনদের জন্যে তা আগুনের ফুলকি হতে না পারলেও কিছুটা উত্তাপের উৎস হবে। আমার ভুলত্রুটির জন্যে আমি আল্লাহপাক ও তাঁর সকল ব্যাখ্যাকারীর নিকট ক্ষমা চাইছি। যে পবিত্র চেহারা আমাকে অনুক্ষণ আন্দোলিত করে চলেছে, সংযুক্ত করছে, মুহাম্মদী সূত্রের সেই মহান ব্যক্তির প্রতি সালাম। আমার এই কাজের কিছুমাত্র পুণ্য যদি হাসিল হয়, তবে উপকৃত সকল ব্যক্তির পক্ষ থেকে সেই ব্যক্তির জন্যে অনন্ত সালামের একটি সূত্র রেখে গেলাম।\nমে ৮, ২০১৬।\nঅধ্যায় - ১ (আধ্যাত্মিক অনুপ্রেরণা)\nআল্লাহ তায়ালার ওয়াদা অবশ্যই পূরণ হবে। অতএব, নিশ্চয়ই প্রতিটা মানুষ তার অন্তরে আল্লাহ তায়ালাকে এমনভাবে অনুভব করবে যে, তাতে কোনোই সন্দেহের অবকাশ থাকবে না (৪১:৫৩)। অতঃপর যে ব্যক্তি হৃদয়ে অনুভব করা স্রষ্টাকে মান্য করবে, সে মুক্তি পাবে, এবং যে ব্যক্তি সেই আধ্যাত্মিক অনুপ্রেরণার (spiritual inspiration) বিপরীতে চলবে, সে বন্দী হয়ে পড়বে। সেই বিস্ময়কর মুহুর্ত যে কার জীবনে কখন কোন সূত্রে কিভাবে আসবে, তা বলা কঠিন। তবে অন্ততঃ এতটুকু বলা যায় যে, হয় আপনি তা ইতিমধ্যে পেয়ে গেছেন, নতুবা সামনে তা আপনার জন্য অপেক্ষা করছে। এমন এক মুহুর্ত, যখন আপনি সর্বান্তঃকরণে আল্লাহ তায়ালাকে অনুভব করছেন, যেদিকেই তাকাচ্ছেন, শুধু তাঁকেই দেখতে পাচ্ছেন। সমস্ত দেহ-মন-আত্মা যেন হঠাতই এক পবিত্র পানিতে বিধৌত হয়ে আপন আলোয় আলোকিত হয়ে উঠেছে। জীবনের এই মহা ক্ষণটির কথা আপনি কাউকে বলতে পর্যন্ত পারছেন না, কেননা, প্রথমবারের মত অনুভব করতে পারছেন যে, স্রষ্টা আপনাকে কিনে নিয়েছেন, তাঁর অনুমতির বাইরে আপনার কিছুই করার শক্তি নেই।\nএরপর স্থিতিশীল হলেন। দুনিয়ার দিকে তাকালেন। পতন হলো। জমজমের পানির মত স্বতঃস্ফূর্ত যে ধারা আপনার ভিতরে সৃষ্টি হয়েছিলো, তা শুকিয়ে গেল। আবার অন্ধকার। আবার পথিকের পথচলা। মনের কাছে এখন কেবল এতটুকু খবর আছে যে, সেই মহাক্ষণটি আমার জীবনে এসেছিলো, এবং আমি তা হারিয়ে ফেলেছি। কিন্তু সেতো কেবলই বর্ণনা। কেননা মস্তিষ্কের কাজ শুধু ঘটনার বর্ণনা সংরক্ষণ করা; আর হৃদয়ের কাজ হলো প্রেম, অনুভব, শিহরণ।\nএরপর পথিকের পথচলা। চলতে চলতে খুঁজতে খুঁজতে কুরআন, মুহাম্মদ (সা.), আহলে বাইত (আ.) কিংবা ওলি-আউলিয়া, পীর-সূফি-দরবেশ যে কোনো এক সূত্রে হারানো আলো ফিরে পাওয়া। কিন্তু তা কি এতই সহজ? বিনা শ্রমেই আল্লাহ তায়ালা যে আধ্যাত্মিক অনুপ্রেরণা দান করলেন, সেটাকে হারিয়ে ফেলার শাস্তিই হলো মেহনত। অতএব, এখন মেহনতের পথচলা শুরু। ঠিক যেভাবে জান্নাতের আরাম-আয়েসের জীবন ছেড়ে আদমকে (আ.) আসতে হয়েছিলো মেহনতের এই দুনিয়ায়।\nএখন পথিককে মেহনত করতে হবে। মাটি ফুঁড়ে বের হওয়া স্বতঃস্ফূর্ত জলধারাকে দেয়াল দিয়ে বেঁধে সে কূপে পরিণত করেনি, অতএব এখন তাকে কূপ খনন করতে হবে। কূপ খনন করতে করতে না জানি কত গভীরে গেলে আবার মাটি ফুঁড়ে পানির সন্ধান পাওয়া যাবে! যে আত্মা আল্লাহ তায়ালার অনুগ্রহে জেগে উঠেছিল, তাকে যতন না করার ফলে সে মরে গেল, এবার আল্লাহরই দেয়া বিধান মোতাবেক শরীয়তের সীমার মধ্যে থেকে কঠোর সাধনা করে সেই আত্মাকে জাগিয়ে তোলার চেষ্টা করতে হবে। অর্থাৎ, শরীয়তের বিধান, নামাজ রোজা হজ্জ্ব যাকাত আদব আখলাক্ব ইত্যাদি কঠোরভাবে যত চর্চা করব, ততই যেন কূপ গভীর হতে থাকবে। এবং কূপ খনন করতে করতে হঠাৎ করেই যেমন একসময় পানি উঠে আসতে থাকে, এই কঠোর শরীয়ত সাধনা করতে করতে হঠাতই একটা সময়ে আল্লাহর ইচ্ছায় মৃত আত্মা জেগে উঠবে। আমরা লাভ করব দর্শন, শ্রবণ ও বয়ান, ইনশাআল্লাহ।\nঅধ্যায় - ২ (দর্শন, শ্রবণ ও বয়ান)\nদর্শন, শ্রবণ ও বয়ান কী?\nআল্লাহ তায়ালা কুরআনে বলেছেন, “তারা বধির, বোবা ও অন্ধ, সুতরাং তারা ফিরে আসবে না (২:১৮)।” অথচ এর মানে তো এই নয় যে তারা মেডিকাল সায়েন্সের দৃষ্টিতে বধির, বোবা ও অন্ধ। বরং এই অন্ধত্ব হলো প্রাথমিকভাবে বুদ্ধিবৃত্তির অন্ধত্ব, অতঃপর মূলতঃ আত্মার অন্ধত্ব। অর্থাৎ, হৃদয়ের জগতে সে অন্ধ। কুরআনের আরেক আয়াতে আল্লাহ তায়ালা এ ব্যাপারে ইঙ্গিত দিয়েছেন। “...নিশ্চয়ই চোখ অন্ধ হয় না, বরং বক্ষস্থিত হৃদয় অন্ধ হয় (২২:৪৬)।” তাহলে নিশ্চয়ই আমরা হৃদয়ের জগতে দেখতে পেতাম, অর্থাৎ আমাদের দর্শন (vision) ছিলো, এবং আমরা হৃদয়ের জগতে শুনতে পেতাম ও বলতে পারতাম! এবং কুরআনের সেই ওয়াদা (৪১:৫৩) অনুযায়ী আল্লাহ তায়ালা যখন আমাদেরকে আধ্যাত্মিকভাবে অনুপ্রাণিত করেন, তখন আমরা তা অনুভব করি / করেছি। কিন্তু নিজদোষে তা হারিয়ে ফেলেছি, তাই ফিরে পাবার জন্য আল্লাহ তায়ালা ইঙ্গিত দিয়ে রেখেছেন কুরআনে। যেন হৃদয়ের জগতে নিজেকে বন্দী করে ফেলার পরেও বুদ্ধিবৃত্তির জগতে অন্ততঃ এটুকু বুঝতে পারি যে, হৃদয়ের জগতে একদা আমার দর্শন, শ্রবণ ও বয়ান ছিলো, তা আমি হারিয়ে ফেলেছি; অতএব তা ফিরে পাবার জন্য চেষ্টা করা কর্তব্য।\nএখন আমরা বুঝতে পারি যে, সূরা আর-রহমানে আল্লাহপাক বয়ান (কথা বলা) শিক্ষা দেয়া বলতে কী বুঝিয়ে থাকতে পারেন, কেননা, অনেক মানুষ এমনকি জন্মগতভাবেই কথা বলতে অক্ষম, কিন্তু হৃদয়ের জগতে আল্লাহ তায়ালা সকলকেই দিয়েছেন বয়ান, শ্রবণ ও দর্শন:\n“আর রহমান (পরম দয়ালু),\nআল্লামা আল কুরআন (শিক্ষা দিয়েছেন কুরআন),\nখালাক্বাল ইনসান (সৃষ্টি করেছেন মানুষ),\nআল্লামাহু আল বায়ান (শিক্ষা দিয়েছেন বয়ান)।” (সূরা আর-রহমান, ৫৫: ১-৪)\nআমাদের দেহ দেখা, শোনা ও বলার জন্য জৈবিক চোখ-কান-মুখের উপর নির্ভর করে। শুধু তা-ই নয়, আলো ও বাতাসের উপর নির্ভরশীল বলে আলোকে বাধা দিলেই আমরা আর দেয়ালের ওপারে জিনিস দেখতে পাই না, বাতাস না থাকলেই আর কিছু শুনতে পাই না। অর্থাৎ, বস্তুজগতের সীমাবদ্ধতার মধ্যদিয়ে আমাদের দেহ কাজ করে; তার দেখা, শোনা ও বলাও তাই সীমাবদ্ধ। কিন্তু হৃদয়ের জগতে, আত্মার জগতে, রুহের জগতে এই সীমাবদ্ধতাগুলি নেই। অতএব, একজন আধ্যাত্মিক সাধকের পক্ষে এটা খুবই সম্ভব যে, তিনি অন্য যেকোনো মানুষের হৃদয়ে সরাসরি কথা বলবেন, হৃদয় থেকে হৃদয়ে যোগাযোগ স্থাপন করবেন, তা সেই ব্যক্তি দুনিয়ার যে প্রান্তেই থাকুক না কেন; এমনকি দেহত্যাগকারী আত্মার সাথেও। একইভাবে তাঁদের পক্ষে বস্তুগত ও অবস্তুগত জগতের নানান চিত্র দেখা সম্ভব, এমনকি জেলখানার অন্ধকার কুঠুরিতে বসেও। তাই এজাতীয় বর্ণনা যখন বড় বড় ওলি-আউলিয়াদের সম্পর্কে শোনা যায়, সেগুলিকে না বুঝে উপহাস বা অস্বীকার করা উচিত নয়। যদি আল্লাহর কোনো ওলী সম্পর্কে শোনা যায় যে, তিনি আল্লাহ রাসূলের (সা.) থেকে সরাসরি হেদায়েত গ্রহণ করেন, কিংবা ইমামে যামানার থেকে দিকনির্দেশনা পান, তবে সেটা অসম্ভব কিছু নয়। নাকি নবীজির (সা.) কাছ থেকে সরাসরি হেদায়েত গ্রহণের সৌভাগ্য শুধু অল্প কিছু মানুষের জন্য নির্ধারিত, আর তাঁর দেহত্যাগের পরে আগত সকল মুসলমান সেই সৌভাগ্য থেকে বঞ্চিত? এ-ই কি আল্লাহর ন্যায়বিচার?\nনা, বরং নবীজির (সা.) জীবদ্দশাতে তাঁর দুই প্রকার সাহাবী ছিল। একপ্রকার ছিলেন বাহ্যিক সাহাবী, অর্থাৎ বাহ্যিক সঙ্গী। আরেক প্রকার ছিলেন রুহানী বা আত্মিক সাহাবী: হৃদয়ের জগতে যিনি মুহাম্মদের (সা.) খাঁটি অনুসারী, মুহাম্মদের (সা.) সঙ্গী। বাহ্যিক সাহাবীদের মাঝে অনেকে মুনাফিক ছিলো। কিন্তু যারা আত্মিক সাহাবী, তাদের মাঝে কখনো মুনাফিক থাকা সম্ভব নয়। এমনকি তাদের মাঝে এমন ব্যক্তিও ছিলেন, যিনি কখনো নবীজির চেহারা চোখ দিয়ে দেখেন নাই। তবুও তিনি মুহাম্মদের (সা.) সাহাবী, প্রকৃত সাহাবী, রুহানী সাহাবী।\nআল্লাহ রাসুল (সা.) দেহত্যাগের পর তাঁর বাহ্যিক সাহাবী হবার পথ বন্ধ হয়ে গেছে, কিন্তু প্রকৃত সাহাবী, রুহানী সাহাবী হবার পথ খোলা রয়েছে। অতএব, নিশ্চয়ই চেষ্টা সাধনার মাধ্যমে এমনকি আমাদের পক্ষেও নবীজির (রুহানী) দর্শন লাভ করা সম্ভব, তাঁর কাছে আমাদের হৃদয়ের ব্যথা-বেদনাগুলি খুলে বলা সম্ভব। নিশ্চয়ই এটা সম্ভব, বরং আমাদের মত গুনাহগার মানুষেরা এটার জন্যে সবচেয়ে বেশি কাতর, সবচে’ বেশি মুখাপেক্ষী। তবে হ্যাঁ, মুহাম্মদের (সা.) রুহানী সঙ্গী হতে হলে মেহনত করতে হবে বৈকি! আর সেই মেহনতের পথ যুগে যুগে ইমাম ও ওলী-আউলিয়াগণ দেখিয়ে গেছেন...।\nমানুষ মৃত নয়, আত্মার ধ্বংস নেই, আমরা কবরবাসীদেরকে সরাসরি সালাম দিয়ে বলি, “আসসালামু আলাইকুম ইয়া আহলাল কুবুর”। নবীজিকে (সা.) আমরা সালাম দিলে তিনি জবাব দিয়ে থাকেন। অতএব, “ইয়া রাসুলুল্লাহ, সাহায্য করুন!” একথা বলতে কিসে আমাদেরকে ঠেকিয়ে রেখেছে? শাফায়াতের দরজা খোলা রয়েছে, এবং দয়াল নবীর সাহায্যও আমাদের জন্য প্রতিশ্রুত আছে, কেবল আমাদের প্রার্থনাগুলিকে একটু সাজিয়ে সুন্দর করবার অপেক্ষা। প্রার্থনার সৌন্দর্য বিষয়ে আরেকদিন আলোচনা করব ইনশাআল্লাহ। ততদিন পর্যন্ত অন্ততঃ বেশি বেশি দরুদ পাঠকে জারি রাখি, কেননা, নবীর উপর দরুদ প্রেরণ করলে তিনিও আমাদের জন্য আল্লাহর কাছে প্রার্থনা করেন, আর আমাদের দোয়া কবুল না-ও হতে পারে, কিন্তু আল্লাহর হাবীব মুহাম্মদ (সা.) এর দোয়ার মর্যাদা আল্লাহপাকের নিকট সবচেয়ে বেশি।\nঅধ্যায় - ৩ (নানা মত, নানা পথ)\nহৃদয়ের জগতে আধ্যাত্মিক দর্শন, শ্রবণ ও বয়ান লাভ করার একাধিক পথ থাকতে পারে। স্বয়ং আল্লাহ তায়ালা মানুষের হৃদয়ে ইলহাম (spiritually inspire) করতে পারেন। আবার, দুনিয়ার সকল দুয়ার যখন একজনের জন্য বন্ধ হয়ে যায়, তখন আল্লাহর দুয়ার খুলে গিয়ে মানুষ হৃদয়ের জগতে প্রবেশ করতে পারে। কিংবা নবী, রাসুল, ইমাম, ওলি-আউলিয়ার মাধ্যমে মানুষ আধ্যাত্মিক যাত্রার পথ চিনতে পারে। আল্লাহ তায়ালার প্রাকৃতিক নিদর্শন নিয়ে গভীর চিন্তা একজনকে আধ্যাত্মিক জগতের ইঙ্গিত দিতে পারে। অর্থাৎ, এর নানান পথ রয়েছে।\nঅপরদিকে, নামাজ রোজা পালনকারী মানুষ, অর্থাৎ কেবলমাত্র মুসলমানের জন্যই যে খোদাপ্রেম ও জান্নাত এক্সক্লুসিভ, তা আমরা মনে করি না। ইসলামের বাণী সকল মানুষের কাছে যথাযথভাবে না-ও পৌঁছাতে পারে। কিন্তু জান্নাত-জাহান্নাম ও বিচার পৃথিবীর সকল মানুষের জন্যেই। তবে আল্লাহর বিচারের নিয়ম কী?\nসূরা বাকারার ৬২ নং আয়াতে আল্লাহ তায়ালা বলেছেন: “নিঃসন্দেহে যারা ঈমান এনেছে, যারা ইহুদী, খ্রিষ্টান ও সাবী, -- যে কেউ ঈমান আনবে আল্লাহর উপর, শেষ দিবসের উপর এবং সালেহ (উপযুক্ত, ভালো) কর্ম করবে, তাদের পুরস্কার তাদের রবের নিকট রয়েছে, তাদের কোনো ভয় নেই এবং তারা দুঃখিতও হবে না।” এই আয়াতে আল্লাহ তায়ালা ঈমান ও মানবতার ভিত্তি স্থাপন করেছেন। এই তিনটি বিষয় ধর্ম-বর্ণ-পরিবার-পরিবেশ নির্বিশেষে যে কোনো মানুষের পক্ষেই পালন করা সম্ভব, এমনকি যদি সে আল্লাহ তায়ালাকে “আল্লাহ” শব্দ দিয়ে না-ও জেনে থাকে, কেবল আল্লাহপাকের গুণগুলি দ্বারা আল্লাহ তায়ালাকে চেনে, এবং সেই আল্লাহতে ঈমান আনে।\nআবার, জন্মের উপর কারো হাত থাকে না। আল্লাহ তায়ালা এই দুনিয়াতে প্রতিটা মানুষকে ভিন্ন ভিন্ন পরিবেশ-পরিবারে প্রেরণ করেছেন। এমতাবস্থায় এটা কিভাবে ন্যায়বিচার হতে পারে যে, সকল মানুষের জন্য সমান আইন ও সমান শাস্তি-পুরস্কার প্রযোজ্য হবে? যে ব্যক্তি অশ্লীল পরিবার-পরিবেশে জন্ম নেয় ও এগুলো দেখে বড় হয়, সে ব্যক্তি কি তার সমান, যার জন্ম একটি আধ্যাত্মিক ধর্মীয় পরিবারে? প্রতিটা মানুষের চারিপাশের পরিবেশ ভিন্ন, যার উপর তার হাত নেই। আল্লাহপাক শুরুতেই সকলকে সমান দেননি, কিভাবে এটা সম্ভব যে তিনি সকলকে এক নামাজ-রোজা-হজ্জ্ব-যাকাতের শরীয়তের ভিত্তিতে বিচার করবেন?\nবরং আল্লাহ তায়ালা সকল মানুষের মাঝে যে বিষয়গুলিকে এক রেখেছেন, তার ভিত্তিতেই বিচার করবেন। আর তা হলো আধ্যাত্মিক অনুপ্রেরণা (৪১:৫৩), আক্বল (৮:২২) ও বিবেক (৭৫:২, ৯১:৮)। আর এই তিনটির ব্যবহার করেই সকল মানুষের পক্ষে আল্লাহ তায়ালার সান্নিধ্য লাভ করা সম্ভব, এটিই সাফল্য, এখানেই আল্লাহ তায়ালার ন্যায়বিচার। এই জন্মগত সহজাত গুণগুলি ব্যবহার করেই তার পক্ষে শেষ বিচারের দিনে বিচার্য বিষয়গুলিতে (২:৬২) উত্তীর্ণ হওয়া সম্ভব। নতুবা দরিদ্র পরিবারে জন্ম নেয়া সন্তানটির উপর অবিচার করা হয়েছে বলা যেত। কিন্তু না! সেটি চলার পথের একটি অংশমাত্র।\nনানান মানুষ নানান প্ল্যাটফর্মে দাঁড়িয়ে আছে ইচ্ছায় ও অনিচ্ছায়, অতএব, খোদামুখী যাত্রায় সকলের পথ একই হবে না, একই পন্থা-পদ্ধতি হবে না, এটাই স্বাভাবিক। তাই খোদামুখী যাত্রায় নানান পথের অস্তিত্বকে আমরা অস্বীকার করি না। সুফি দরবেশদের আধ্যাত্মিক চর্চার নানান পদ্ধতিকেও আমরা বাতিল করে দিই না। এমনকি ইসলাম-বহির্ভূত আধ্যাত্মিক সাধনার পথকেও আমরা অস্বীকার করি না। তবে যেহেতু আল্লাহর অশেষ রহমতে ইসলামের স্পর্শ আমরা পেয়েছি, শরীয়তকে মা’রেফাতের ধারণপাত্র জেনেছি, তাই দুনিয়ার বুকে আল্লাহ তায়ালার সর্বশ্রেষ্ঠ পথ, ইসলামকেই আমরা আধ্যাত্মিক চর্চার জন্য সর্বোত্তম বলে বেছে নিয়েছি। সেটা আধ্যাত্মিক চর্চার নানা পথের সাথে সহাবস্থান করেই।\nআর এই ঐতিহাসিক আধ্যাত্মিক যাত্রায় মানুষের পথপ্রদর্শক হয়েছেন নবী-রাসূল ও ইমামগণ। এবং তাঁদের অনুসারী ওলি-আউলিয়া, পীর/সূফি/দরবেশগণ। সেই ব্যক্তি সৌভাগ্যবান, যে ব্যক্তি একজন প্রকৃত আধ্যাত্মিক সাধকের তত্ত্বাবধানে তার জীবনকে পরিচালিত করার সুযোগ পেয়েছে। এটিই হলো পীরের অনুসরণ। কিন্তু যাদের সে সৌভাগ্য হয়নি, তাদের জন্য চলার আরো পথ রয়েছে, যদিও তা কষ্টকর (তবে, নিশ্চয়ই কষ্টের পুরস্কার রয়েছে)। পীর/ওস্তাদ প্রসঙ্গে এখানে আলোচনার তেমন কোনো সুযোগ নেই, তবে কেউ যদি তার বিবেক/বিচারবুদ্ধি প্রয়োগ করে এবং হৃদয় দিয়ে অনুভব করে কোনো ধার্মিক ব্যক্তিকে আল্লাহর রাসুলের (সা.) প্রকৃত অনুসারী পথপ্রদর্শক হিসেবে চিনতে পারে, তবে তার জন্য উচিত, এবং ক্ষেত্রবিশেষে বাধ্যতামূলক হয়ে যায় সেই ওস্তাদ/পীরের অনুসরণ করা।\nএকজন ইনসানে কামেলের তত্ত্বাবধানে যেভাবে মানুষ তার আধ্যাত্মিক যাত্রাকে পরিচালিত করে, সে কথা আমরা এখানে লিখছি না, কেননা তা একটি ব্যবহারিক বিষয়। আমরা কেবল ইসলামী শরীয়তের সীমার মধ্যে কিছু চর্চা ও তার ব্যাখ্যা উপস্থাপনের চেষ্টা করছি, যাকে এই যাত্রার পূর্বপ্রস্তুতি হিসেবে দেখা যেতে পারে। আল্লাহ চাহেন তো এই পূর্বপ্রস্তুতি গ্রহণ করলে আমাদের হৃদয়ের পর্দা আমরা কিছুটা হলেও ছিন্ন করতে পারব, এবং হয়ত একজন প্রকৃত খোদাপ্রেমিকের নূর দ্বারা সংযুক্ত হবো!\nমে ১৩, ২০১৬।\nঅধ্যায় - ৪ (আত্মশুদ্ধির প্রথম ধাপ: বিচ্ছিন্নকরণ)\nতাযকিয়ায়ে নফস বা আত্মশুদ্ধি হলো আধ্যাত্মিক যাত্রার অনেকগুলো লক্ষ্যের প্রথম লক্ষ্য (মাইলস্টোন)। আধ্যাত্মিক যাত্রার পথিক চায় খোদাপ্রেমে মশগুল হতে, অথচ তার হৃদয় দুনিয়ার প্রেমে মশগুল। এমনকি যদি সে মানুষ বাহ্যিকভাবে শরীয়তের বিধান লঙ্ঘন না-ও করে থাকে, তবুও এমন হৃদয়কে আমরা বলি অবিশুদ্ধ হৃদয়, কলুষিত হৃদয়। কলুষিত হৃদয় প্রেম করতে পারে না। প্রকৃত প্রেম বিশুদ্ধ অন্তরের কাজ। এর বাইরের যত প্রকার প্রেম, তার সবই লালসার ছদ্মবেশ। একটি কলুষিত হৃদয় খোদাপ্রেম তো করতে পারেই না, এমনকি মানব-প্রেমও সে উপভোগ করতে পারে না। সে কেবলই নানান ছদ্মবেশে নিজের লালসা চরিতার্থ করে থাকে। এভাবে, যারা খোদাপ্রেমে নেই তারা দুনিয়াকেও উপভোগ করতে পারে না, দুনিয়ার মানুষের সাথেও তাদের ভালোবাসা হয় না। যা হয় তা লালসা। দুনিয়া এভাবে মানবাত্মাকে ঘুরিয়ে মারে, হয়রান করে ছাড়ে।\nযাহোক, মানব প্রেম বাদ দিয়ে কোনো খোদাপ্রেম নেই। এ বিষয়ে আরেকদিন আলোচনা করব ইনশাআল্লাহ। কিন্তু এই কলুষিত হৃদয় নিয়ে পথিক খোদাকেই বা ভালোবাসবে কিভাবে, আর মানব-প্রেমই বা করবে কিভাবে! হায়রে মানুষ! প্রেমের মত পবিত্র একটি জিনিসের ছদ্মবেশে সে কিভাবেই না নিজের লালসা চরিতার্থ করছে! খোদামুখী যাত্রার পথিক যখনই নিজেকে এই অবস্থায় আবিষ্কার করবে, তখনই সে নিজের আত্মাকে শুদ্ধ করতে ব্যস্ত হয়ে পড়বে। অথচ সে পথ জানে না। দুনিয়াপ্রেমের পর্দায় তার হৃদয় আগাগোড়া আবৃত। এখন হঠাতই সে জেগে উঠেছে যেন। ক্রমশঃ দম বন্ধ হয়ে আসছিলো, জেগে উঠে তার আত্মা খোদার সান্নিধ্যে একটু নিঃশ্বাস নিয়ে বাঁচতে চাইছে, কারণ সে আত্মা এতদিনে নিজের অস্তিত্ব অনুভব করতে পেরেছে। এর আগ পর্যন্ত পথিক মনে করত, তার দেহটাই সে। কিংবা মুখে দেহ আর আত্মা -- দুটি বিষয়কে স্বীকার করলেও কার্যতঃ দেহই ছিল সব।\nদেহ দৃশ্যমান, আত্মা অদৃশ্য। দেহ একটি স্থূল সৃষ্টি, আত্মা একটি সূক্ষ্ম সৃষ্টি। আল্লাহ তায়ালা এই দুটিকে সূক্ষ্ম সংযোগ সুতায় যুক্ত করে দিয়েছেন। মানুষ তার আত্মার উপর যুলুম করতে করতে আত্মাকে দুর্বল করে ফেলেছে, বন্দী করে ফেলেছে, আবৃত করে ফেলেছে। আত্মাকে করে ফেলেছে দেহের দাস, দুনিয়ার দাস। তারই নিজের দেহ ও তারই চারিপাশের পরিবেশ তার আত্মাকে শেকল দিয়ে বেঁধে ফেলেছে চতুর্দিক থেকে। অথচ এর বিপরীতটা হওয়ার কথা ছিলো: আত্মার চাহিদানুযায়ী দেহ পরিচালিত হবে, নিয়ন্ত্রিত হবে চারিপাশের পরিবেশ। যাহোক, তাকে এখন এই শেকল ছিন্ন করতে হবে।\nদুনিয়া যে তাকে কতকিছুর ছদ্মবেশেই না দাস করে রেখেছে! দুনিয়া ও দেহ -- উভয়েই নিজের চাহিদা পূরণ করে চলে, আত্মাকে হয়রান করে মারে। আর যখনই আত্মা জেগে উঠতে চায়, শেকল ছিন্ন করে একটিবার বিশুদ্ধ অন্তরে নিঃশ্বাস নিতে চায়, তখনই দুনিয়া তাকে নানান বুঝ দেয়। এই বুঝ, এই ছলনা যে কতভাবে কত দিক দিয়ে আসতে পারে, পথিকের কোনো ধারণাই নেই! আহা, কতই না চমৎকার হতো, যদি এই পথ পার করে আসা একজন ওস্তাদ/গুরু/পীর/ইনসানে কামেল তার সামনে এই ছলনাগুলি উন্মোচন করে দিত! কতই না সহজ হতো পথিকের পথচলা!\nকিন্তু তা একটি ব্যবহারিক বিষয়। এছাড়াও, দুনিয়া ও দেহের এসকল নানারূপী ছলনার সমাধানের আলোচনাও মুখে বা লিখিত আকারে করা সঙ্গত নয়। কেননা, হয়ত অপর এক ব্যক্তি, যে দুনিয়ার ঐ প্রতারণার কথাটি জানতই না, সেটি সে জানলো, এবং তার দেহ সেই কৌশলটি জেনে তাকেই হয়রান করলো। একারণে যুগে যুগে ইনসানে কামেলগণ মানুষকে আত্মশুদ্ধির সাধারণ বিষয়গুলি প্রকাশ্যে বলেছেন। আর শিষ্য যখন গুরুর কাছে গিয়েছে তার ব্যক্তিগত সমস্যা নিয়ে, তখন সেটির সমাধান করেছেন।\nতাহলে, দুনিয়া ও দেহের দাস এই কলুষিত হৃদয়কে আল্লাহর দাস বানানোর উপায় কী? প্রথম ধাপ হলো বিচ্ছিন্নকরণ। (খোদার সাথে) সংযুক্ত হতে হলে প্রথমে বিচ্ছিন্ন হতে হবে (দুনিয়া ও দেহ থেকে)। আল্লাহ এমন কোনো হৃদয়কে তাঁর প্রেম দেবেন না, যে হৃদয় দু-মিনিট পরই ছুট দেবে দুনিয়াপ্রেমে মশগুল হতে। আল্লাহ সে হৃদয়কে বড়জোর করুণা দেবেন, কিন্তু প্রেম নয়। পরম করুণাময়ের সেই করুণা-ই অবশ্য আমাকে আত্মশুদ্ধি করতে সাহায্য করবে, দুনিয়া ও দেহের শৃঙ্খল ভেঙে বেরিয়ে আসতে সাহায্য করবে।\nসংক্ষেপে বলতে গেলে, এই বিচ্ছিন্নকরণই হলো আধ্যাত্মিক যাত্রার পূর্বপ্রস্তুতি। দুনিয়া ও দেহের শৃঙ্খলগুলি থেকে মুক্ত হয়ে গেলেই ইনশাআল্লাহ সম্ভব হবে আধ্যাত্মিক যাত্রার পথে প্রথম পদক্ষেপ নেয়া। আর শরীয়তের বিধিবিধানের মধ্যদিয়ে দুনিয়া ও দেহের এই লালসা থেকে নিজেকে কিভাবে মুক্ত করা যায়, তার-ই কয়েকটি বিষয় আমরা আলোচনা করব ইনশাআল্লাহ। প্রথমেই এই আলোচনাটি পেশ করার উদ্দেশ্য এই যে, পথিক যেন বিচ্ছিন্নকরণের প্রতিটা কাজকে প্রাথমিক লক্ষ্য তাযকিয়ায়ে নফস বা আত্মশুদ্ধির সাথে relate (সম্পর্কিত) করতে পারে। তার কাছে যেন পূর্বপ্রস্তুতিমূলক এসব কাজের কোনোটিকেই উদ্দেশ্যহীন মনে না হয়।\nযাহোক, আজকের আলোচনার শেষে অন্ততঃ এতটুকু স্মরণ রাখা দরকার যে, প্রকৃত প্রেম বিশুদ্ধ অন্তরের কাজ। এর বাইরের সমস্ত প্রেমই লালসা। লালসা মানুষের আত্মাকে দাস বানিয়ে ফেলে। আর আল্লাহ তায়ালা শিরক পছন্দ করেন না। এটা কিভাবে সম্ভব যে, আমি একইসাথে দুনিয়া, দেহ, প্রবৃত্তির দাস হবো, আবার আল্লাহরও দাস হবো? আল্লাহ তায়ালার প্রকৃত বান্দা হতে হলে, প্রকৃত ইবাদত করতে হলে, খাঁটি মুসলিম (আত্মসমর্পনকারী) হতে হলে আর সকল দাসত্বের শৃঙ্খল ভেঙে বেরিয়ে আসতেই হবে। দুনিয়া, দেহ ও প্রবৃত্তি থেকে নিজেকে বিচ্ছিন্ন করতেই হবে। আত্মশুদ্ধির এই প্রাথমিক লক্ষ্য অর্জিত না হলে আমরা এমনি শিরক-মুক্তও হতে পারব না। অতএব, আধ্যাত্মিক যাত্রার পূর্বপ্রস্তুতি হিসেবে আমাদের প্রথম লক্ষ্য হওয়া উচিত তাযকিয়ায়ে নফস, বা আত্মশুদ্ধি। সেই আত্মশুদ্ধির প্রথম ধাপ হলো বিচ্ছিন্নকরণ। দুনিয়া আমাদেরকে কোথায় কোথায় বন্দী করে ফেলেছে ও তা থেকে নিজেকে বিচ্ছিন্ন করার উপায় কী, সে প্রসঙ্গে পরবর্তী অধ্যায়ে আলোচনা হবে ইনশাআল্লাহ।\n“নিশ্চয়ই সাফল্য লাভ করবে সে, যে তাযকিয়া (আত্মশুদ্ধি) করে,\nএবং তার রবের প্রশংসা করে, অতঃপর নামাজ আদায় করে।” (সূরা আলা, ৮৭:১৪-১৫)\nঅধ্যায় - ৫ (দেহের দাসত্ব)\nআল্লাহ তায়ালা এই দেহের মাঝে আমাদেরকে থাকতে দিয়েছেন কিছুদিনের জন্য। দেহটাকে তাই এমনভাবে যত্ন করে রাখতে হবে, যেন তাতে আত্মার কোনো কষ্ট না হয়। ঠিক যেভাবে আমরা মেহমানকে একটি ঘরে থাকতে দিই, এবং ঘরটিকে পরিপাটি করে রাখি। কিন্তু যদি মেহমানকে বলি ঘর পরিষ্কার করতে, ঘর রঙ করতে, ঘর মেরামত করতে, ঘরের সৌন্দর্য বৃদ্ধি করতে, ঘরের আসবাবপত্র নতুন করে সাজাতে...। তাহলে সেটা হবে মেহমানকে কষ্ট দেয়া, মেহমানের অপমান। আর এমনটা দীর্ঘদিন চলতে থাকলে ঐ ব্যক্তি একসময় ভুলেই যাবে সে সে এ বাড়ির মেহমান ছিলো। একসময় সে নিজেকে গৃহকর্মী / দাস মনে করতে শুরু করবে, এবং ঐসব কাজকেই কর্তব্যের ন্যায় পালন করতে থাকবে। অথচ মেহমানের সুবিধা-অসুবিধা অনুযায়ী ঘরের দরজা-জানালা খুলবে, আসবাবপত্র আসবে-যাবে, খাদ্য-পানীয় আসবে যাবে -- এটাই কি হওয়া উচিত ছিল না?\nআমাদের দেহের সাথে আত্মার সম্পর্ক একইরূপ। দেহের মাঝে আত্মার বাস। আত্মা হলো মেহমান, দেহ হলো ঘর। আত্মার প্রয়োজন মোতাবেক দেহ পরিচালিত হবে, সেটাই হওয়া উচিত। অথচ আমাদের অবস্থা এমন হয়েছে যে, আত্মা বলে যে একটা কিছু আছে, তা-ই ভুলতে বসেছি, আত্মার প্রয়োজন তো দূরের কথা। আমাদের আত্মা কী চায়? সে কোথা থেকে এসেছে? কোথায়ই বা যাবে? কিসে আত্মার ভালো লাগে? কিসে লাগে কষ্ট?\nনাহ, কিছুই জানি না আমরা তার। অথচ সেটাই “আমি”। মাওলানা রুমি যেমনটা বলেছেন:\nI am not this hair, not this skin\nBut the soul, that lives within.\nট্যুরিস্ট যদি সমুদ্র দেখতে এসে একটি হোটেলে রাত্রিযাপন করে, আর পরদিন সেই সমুদ্রের কথা ভুলে যায়, তো কেমন হলো? তারপর থেকে সে দিনরাত ঐ হোটেল রুমে বন্দী হয়ে থাকলো। তো কেমন হলো? তেমনি হয়েছে আমাদের অবস্থা। আল্লাহপাক দুনিয়াতে পাঠিয়েছেন এই দেহের মাঝে, ঠিক যেন সমুদ্রতীরের হোটেলরুম; আর প্রতিদিন সকাল-সন্ধ্যা সমুদ্রের সৌন্দর্য উপভোগ করার মত আমাদের আত্মার কাজ হলো দিনরাত নানারূপে খোদার প্রেমে ডুবে থাকা, খোদাপ্রেম সন্ধান করা, প্রেম-ভালোবাসায় সিক্ত হওয়া। অথচ আমরা তা বেমালুম ভুলে গিয়ে দেহের চাহিদা মোতাবেক চলছি। আত্মার চাহিদা খোদাপ্রেম, তাই দেহ মাঝরাতে তাহাজ্জুদ নামাজ পড়তে ঘুম ভেঙে উঠে পড়বে -- এমনটাই তো হওয়ার কথা ছিলো! কিন্তু তা না হয়ে যদি এমনটা হয়, দেহের ক্লান্তির কারণে নামাজ মিস হয়ে গেল, হোক সেটা তাহাজ্জুদ কি ফজর -- তো কেমন হলো?\nযেই দেহ ছেড়ে একদিন চলে যেতে হবে -- একদিন কেনো, হয়ত আর একটি মুহুর্ত পরেই চলে যেতে হবে, সেই দেহের চাহিদা মিটাতে গিয়ে আত্মাকে ভুলে গিয়েছি। দেহত্যাগের পর এই আত্মা খোদার কাছে গিয়ে কী জবাব দেবে?\nহ্যাঁ, দেহটাকে টিকিয়ে রাখতে হলে তার যত্ন-আত্তি প্রয়োজন। কিন্তু এই দেহ আমাদেরকে এমনই দাস বানিয়ে ফেলেছে যে, সেই যত্ন-আত্তির আর কোনো সীমা রাখছে না। কিছু হলেই দেহ আমাদের মস্তিষ্ককে বলছে: খাদ্য দাও, খাদ্য দাও। এই খাবো, ওই খাবো, এখানে খাবো, ওখানে খাবো। এই কাপড়ে চলছে না, নতুন কাপড় কেনো। দেহের আরাম আয়েসের জন্য এই বস্তু কেনো, সেই বস্তু কেনো। আর এতসব কিছু করার জন্য এত এত টাকা কামাই করো। আর সেই টাকা কামাই করতে দিনরাত ছুটে মরো।\nএ-ই তো দেহের আদেশ, তাই না?\nএরপর যখন কেউ এসে আত্মার মুক্তির কথা বলে, বুঝাতে চেষ্টা করে যে দেহ নানান ছলনা করে তোমাকে দাস বানিয়ে ফেলেছে, তখন আমরা নিজেরাই দেহের পক্ষ হয়ে যুক্তি খাড়া করি: “আরে ভাই, দুনিয়াতে তো চলতে হবে, চলতে হলে টাকা লাগবে, বাস্তবতা ভিন্ন জিনিস, খোদাপ্রেমের কথা বললে তো আর খাবারের প্লেট সামনে এসে হাজির হবে না…” ইত্যাদি।\nএটা প্রত্যেক ব্যক্তির নিজেকেই উপলব্ধি করতে হবে। যেহেতু সে নিজে গাফিলতি করে দেহের দাসে পরিণত হয়েছে, এখন তাকে নিজেই নফসের বিরুদ্ধে জিহাদ করে এই দাসত্বের শৃঙ্খল ভাঙতে হবে। দেহের অসীম চাহিদাকে তৃপ্ত করা বন্ধ করতে হবে। এই কাজটি পথিকের নিজেকেই করতে হবে। ওস্তাদ/গুরু/ইনসানে কামেল কেবল স্মরণ করিয়ে দিতে পারেন, পথ দেখাতে পারেন মাত্র।\n“অতএব, স্মরণ করিয়ে দিন, যদি স্মরণ করানো তাদের জন্য উপকারী হয়...” (সূরা আ’লা, ৮৭:৯)\nতো, এই হলো সংক্ষেপে দেহের দাসত্ব। আল্লাহ তায়ালা শিরক পছন্দ করেন না। এটা কিভাবে সম্ভব যে আমরা একইসাথে আল্লাহর দাসত্ব করবো, আবার দেহেরও দাসত্ব করব? অতএব, দেহের দাসত্ব অবশ্যই ত্যাগ করতে হবে। সমাজের কথা, লোকের কথা, কোনো কথাতেই আর কান দেওয়া যাবে না। উপলব্ধি হওয়ামাত্র দেহের দাসত্বের শৃঙ্খল ভেঙে ফেলতে হবে। দেহ তখন আরো বেশি বেশি চাইবে। কিন্তু না, তাকে কিচ্ছু দেয়া যাবে না। আরাম আয়েসের সবকিছু ত্যাগ করতে হবে। খাদ্যের ক্ষুধা, যৌন ক্ষুধা, দেহের আরাম -- এই তিনটা কলুষ থেকে নিজেকে মুক্ত করতে হবে। যতদিন পর্যন্ত না দেহের উপর নিজের কর্তৃত্ব প্রতিষ্ঠা হচ্ছে, ততদিনের জন্যে এমনকি সবকিছু ছেড়ে সন্ন্যাসী হয়ে যাওয়াই উত্তম! দেহের দাসত্বের চেয়ে বরং সেটা উত্তম। কেননা, এই দেহই আমাদেরকে আমাদের লক্ষ্য ভুলিয়ে দিয়েছে। আমরা যে খোদামুখী মহান আধ্যাত্মিক যাত্রার পথিক, সেকথা আমরা ভুলতে বসেছি। খোদাপ্রেমের সেই চূড়ান্ত লক্ষ্য যখন আবারো জানতে পেরেছি, প্রথম কাজই হলো তখন দেহের দাসত্ব থেকে বেরিয়ে আসা। তবেই না যাত্রা শুরু হবে!\nমে ১৫, ২০১৬।\nঅধ্যায় - ৬ (কুরবানি)\nআগের অধ্যায়ের শেষে লিখেছিলাম যে দেহের দাসত্বের চেয়ে সন্ন্যাসী হয়ে যাওয়াটাই উত্তম। এই কথায় যদি আপনার মনে খটকা লেগে থাকে (যে সন্ন্যাসবাদ তো ইসলামে নেই), তাহলে জেনে নিন যে, আত্মশুদ্ধির প্রবল আবেগ আপনার ভিতরে জাগেনি, কোনো ঢেউ নেউ সেখানে। কেননা, দুনিয়ার দাসত্বে যার দম বন্ধ হয়ে আসছে, সেই পথিক যখন মুক্তির উপায় হিসেবে জানবে আত্মশুদ্ধিকে, আর জানবে যে আত্মশুদ্ধির প্রথম ধাপ বিচ্ছিন্নকরণ, তখন কি আর কোনো কথা শোনার অপেক্ষা করবে সে? ডুবন্ত মানুষ কি সাঁতার-কৌশলের লেকচার শোনার অপেক্ষা করে? সে খড়কুটো আঁকড়ে ধরে হলেও বাঁচার চেষ্টা করে। দুনিয়া যদি সত্যিই আপনার দম বন্ধ করে ফেলত, তবে নিশ্চয়ই এই দুনিয়াকে ত্যাগ করে ছুটে বেরিয়ে পড়ার চেষ্টা করতেন। খাদ্যের ক্ষুধা, যৌন ক্ষুধা, আরাম আয়েস -- সবগুলিকে খাদ্য দেয়া বন্ধ করে দিতেন সাথে সাথে। কিন্তু না, আপনি এখনো সতর্ক। আপনি হৃদয়ের জগতে প্রবেশ করেননি।\nকেননা সতর্কতা হলো মস্তিষ্কের (intellectual mind এর) কাজ। আর আবেগ, প্রেম ইত্যাদি হলো হৃদয়ের কাজ। যে ব্যক্তি খোদাকে পাবার জন্যে অস্থির হয়ে গেছে, আর দেহের দাসত্বকে সেই পথের বাধা হিসেবে দেখছে, সেতো মুহুর্তেই এগুলি ত্যাগ করবে। সবকিছু ছেড়ে দিয়ে খোদার সামনে দাঁড়িয়ে বলবে, আয় খোদা! আমি তোমার জন্যে সব ছেড়ে এসেছি, আমি দেহের দাসত্বের শৃঙ্খল ভেঙেছি, এখন তুমি আমাকে কবুল করে নাও!\nকিন্তু যদি তা না হয়ে থাকে, বরং “খাওয়া দাওয়া ছেড়ে দিয়ে, স্ত্রী-সংসার ত্যাগ করে জঙ্গলে গিয়ে সন্ন্যাসী হবো -- এটাই কি নবীর পথ নাকি” এজাতীয় চিন্তা আপনার মাথায় এসে থাকে, তাহলে আপনি খুবই দুঃখজনক অবস্থায় আছেন। আপনার ভিতরে আত্মশুদ্ধির কোনো আবেগ সৃষ্টি হয়নি। হৃদয়ে ঢেউ জাগেনি। এমন হৃদয় “আধ্যাত্মিক যাত্রার পূর্বপ্রস্তুতিমূলক আলোচনা” পড়ে কী করবে? এ আলোচনাতো হৃদয়ের ঢেউ জাগায়নি, এ আলোচনা গিয়েছে মস্তিষ্কে (intellectual mind-এ), আর সেখানেই বসে রয়েছে ভয়ানক দানব: দুনিয়া-দেহ-প্রবৃত্তি। তাই সে আপনাকে চিন্তা করাচ্ছে, ভাবাচ্ছে: “সন্ন্যাসবাদ তো ইসলামে নেই, এসব তো নবীর পথ নয়!” ইসলামী যুক্তির আড়ালে আপনার প্রবৃত্তি বাঁচতে চাইছে। এখন দেখছেন, দুনিয়ার ছলনা কত রূপে আসে!\nঅথচ আপনি যদি অন্ততঃ আবেগের একটি মুহুর্তে শুধুমাত্র খোদার উপর ভরসা করে সবকিছু ছেড়ে দিতেন, বাহ্যিকভাবে না হোক, অন্ততঃ আত্মিক-মানসিকভাবে ত্যাগ করতেন দুনিয়া-দেহ-প্রবৃত্তি-আরাম-আয়েশকে, তাহলে কি আল্লাহ তায়ালাই আপনাকে বলতেন না যে, “তুমি ফিরে যাও, জগত সংসার ত্যাগ কোরো না, এটা হাবীব মুহাম্মদ (সা.) এর পথ নয়” ? বরং আমরাতো আল্লাহর উপর ভরসাই রাখি না! আল্লাহকে রব (পালনকর্তা) মানি না। যদি আল্লাহকে পালনকর্তা-ই মানতাম, তবেতো কেবলমাত্র তাঁর উপর ভরসা করেই সব ছেড়ে দিয়ে নামাজে দাঁড়িয়ে বলতাম, “মা’বুদ, আমি সব ছেড়ে দিয়েছি, তুমি আমার রব, তুমি আমাকে কবুল করো!”\nইবরাহীম (আ.) কি সন্তানকে কুরবানি করার নির্দেশ স্বপ্নে পেয়ে একবারের জন্যও ভেবেছেন, আমিতো নবী, নবীর কাজ মানুষকে হেদায়েত দেয়া, নিজ সন্তানকে কুরবানি করার সাথে হেদায়েতের সম্পর্ক কী?\n“আমার আল্লাহ, আমি যার ইবাদত করি, আমি যার দাস, আমি যার প্রেমিক, সেই আল্লাহ চেয়েছেন আমি প্রিয়বস্তু কুরবানি করব -- ব্যস আমি সেটা করব, আমার কি আর কোনো ভাবনার সময় আছে?” এ-ই হলো প্রকৃত প্রেম। অথচ আমরা নিজেদের প্রবৃত্তিকে কুরবানি করতে গিয়ে ভাবনার কাছে ঠেকে যাই। ভাবনা আমাদের ঘুরিয়ে মারে, হয়রান করে ছাড়ে। একারণেই, সময় থাকতেই, বুঝার সাথে সাথেই চিন্তাঘোড়ার মুখে লাগাম পড়াতে হবে। বুদ্ধিবৃত্তি বা intellectual mind কে সব বিষয়ে হস্তক্ষেপ করা থেকে দূরে রাখতে হবে। তাকে বলতে হবে, হে মন, তুমি আমার হৃদয়ের সাহায্যকারী মাত্র, তুমি চূড়ান্ত সিদ্ধান্তদাতা নও।\nকুরবানি কি এতই সহজ? একটা পশু কিনে বছর বছর জবাই করলেই কি কুরবানি হয়ে যায়? ইবরাহীমের (আ.) ধর্মের অনুসারী হওয়া কি এতই সহজ? ইবরাহীমের (আ.) নামাজস্থলের চারিদিকে বছর বছর তাওয়াফ করি, অথচ বুঝি না, ইবরাহীম (আ.) খোদার কত বড় প্রেমিক ছিলেন যে, আল্লাহ তার বান্দাদের জন্য ইবরাহীমের নামাজস্থলকে কেবলা করে দিয়েছেন! ইবরাহীমের (আ.) সেই নামাজই বা কেমন ছিল? আর তার চারিদিকে তাওয়াফ-ই বা আমরা কেন করি? এই তাওয়াফে আমাদের ফায়দা কী, আমাদের হৃদয়ের জগতে কী পরিবর্তন ঘটে?\n“এগুলোর রক্ত ও মাংস আল্লাহর কাছে পৌঁছে না, বরং যা পৌঁছায় তা হলো তোমাদের তাক্বওয়া…” (সূরা হজ্জ্ব, ২২:৩৭)\nতাক্বওয়া অর্জন কি এতই সহজ? তাক্বওয়া কী? তা-ই কি আমরা আসলে জানি? তাক্বওয়া হলো হৃদয়ে আবেগের সেই ঢেউ, যা খোদার জন্যে সবকিছু ছেড়ে দিতে উদ্যত হয়।\n“You know you have received the invitation when you are ready to risk everything for the sake of God.” -- Rumi\nহায়, কী করলে পথিকের হৃদয়ে সেই ঢেউ জাগবে! তাক্বওয়া অর্জিত হবে! না, এই ঢেউ কেউ এসে জাগিয়ে দেবে না। এখানেই আমাদের ঈমান আনার প্রশ্ন, তাক্বওয়া “অর্জন” করার প্রশ্ন। অতএব, এই পথে পথিকের নিজেকেই হাঁটতে হবে। অন্যরা সাথে হাঁটতে পারে বটে, পথও দেখাতে পারে, কিন্তু কষ্ট করে পথিকের নিজেকেই হাঁটতে হবে। মেহনত করতেই হবে। আর সেই মেহনতেরই কিছু কর্ম নিয়ে আমাদের এই আলোচনা, আধ্যাত্মিক যাত্রার পূর্বপ্রস্তুতি।\nমে ১৪, ২০১৬।\nঅধ্যায় - ৭ (মনের কলুষ)\nদেহের দাসত্বের শৃঙ্খল ভাঙা তুলনামূলক সহজ। কেননা, দেহের কলুষ মাত্র তিনটি। আর তা হলো: খাদ্যের ক্ষুধা, যৌন ক্ষুধা, দেহের আরাম। আধ্যাত্মিক যাত্রার পথিকের জন্য এগুলি ছোট কলুষ। যদিও অনেকের কাছেই এই তিনটাকে অতিক্রম করা খুব কষ্টসাধ্য ব্যাপার বলে মনে হতে পারে, বিশেষতঃ খাদ্যের লোভকে অতিক্রম করলেও যৌনতাকে সুনিয়ন্ত্রিত করা অত্যন্ত কঠিন বলে মনে হতে পারে। তবুও আমরা বলছি, দেহের কলুষ হলো ছোট কলুষ, এবং দেহের দাসত্বের শৃঙ্খল ভাঙা তুলনামূলক সহজ। এ বিষয়ে ভবিষ্যতে আলাদাভাবে কিছু আলোচনা করব ইনশাআল্লাহ, যেখানে জৈবিক চাহিদগুলিকে সুনিয়ন্ত্রিত করে আনার কিছু পদ্ধতি তুলে ধরা হবে।\nকিন্তু মনের কলুষই হলো বড় কলুষ। দেহকে সুনিয়ন্ত্রিত করে, দেহের কলুষ দূর করে আমরা যদি মনের কলুষও দূর করতে পারি, তবেই কেবল আত্মা মুক্তি পাবে। দেহের কলুষ নানান ছলনায় আমাদের মধ্যে বাস করতে চায়, তবে সেগুলি দুর্বল ছলনা, সহজেই ধরা পড়ে। কিন্তু মনের ছলনা ধরা সহজ নয়। একজন উপযুক্ত ওস্তাদ ছাড়া এই ছলনাগুলি ধরা খুবই কঠিন। এর কারণ হলো, দেহ ও আত্মার মাঝখানে মনের অবস্থান। মন দেহকে শুদ্ধ করে, আবার মনই “আত্মার চাহিদা খোদাপ্রেম” -- একথা অনুধাবন করে। কিন্তু যখন মনের কলুষ দূর করার প্রসঙ্গ আসে, তখন সেই মনের নিজেকেই নিজের সংশোধন করতে হয়। আত্মশুদ্ধির এই ধাপে তাই সারাজীবনই প্রচেষ্টা করতে হয়। নফসের সাথে সার্বক্ষণিক যুদ্ধ। দেহের উপর নিয়ন্ত্রণ প্রতিষ্ঠা করে, খোদামুখী লক্ষ্যে অটুট থেকে মনকে শুদ্ধ করার প্রচেষ্টা চালাতে হয়।\nমনের কলুষ কেমন? এই যেমন যশ-খ্যাতি, ক্ষমতা, সম্মান ইত্যাদির প্রতি লোভ। হ্যাঁ, এগুলিকে যে কেউ-ই মনের কলুষ হিসেবে স্বীকার করে নেবেন। কিন্তু জ্ঞান অর্জন? সেটাও কি কলুষ হতে পারে? কিংবা ভালোবাসা?\nহ্যাঁ, এগুলিও কলুষিত হয়ে যায়, যখন তা খোদার তরে না হয়। “Any thought other than God isaveil...” আল্লাহ ছাড়া আর যেকোনো ভাবনাই হলো খোদা ও মানবাত্মার মাঝে পর্দা। যে জ্ঞান মানুষের আত্মাকে সাহায্য করে না, মানুষে-মানুষে যে ভালোবাসা মানবাত্মাকে খোদার নিকটবর্তী করে না -- সেগুলি শরীয়তের দৃষ্টিতে না হলেও আধ্যাত্মিক দৃষ্টিকোণে পাপ, পরিত্যাজ্য।\nআবার, মানব মন নিজেকেই প্রতারিত করে, নিজের সাথেই ছলনা করে। অথচ তার বোঝা উচিত, মনের যেসব কর্মকাণ্ড মৃত্যুর পর ওপারের জীবনের সাহায্যকারী হচ্ছে না, তার সবই ছলনা, কলুষ। আর কলুষিত হৃদয় প্রেম করতে পারে না। অতএব, আধ্যাত্মিক যাত্রার পথিকের প্রতি মুহুর্তে চিন্তা করে দেখা উচিত যে, আমি এই মুহুর্তে যা ভাবছি, যা নিয়ে মানসিকভাবে ব্যস্ত আছি, তা কী আমার মৃত্যুপারের জীবনের জন্য কোনোদিক দিয়ে সাহায্যকারী হবে? যদি তা না হয়, তবে সেটাকে পরিত্যাগ করতে হবে।\nমনের ছলনা ও মনের কলুষ নিয়ে একটি অধ্যায়ে আলোচনা করা সম্ভব নয়। পথিক শরীয়তের নানান বিধিবিধানের উপযুক্ত চর্চা করতে করতে এবং একইসাথে মনের নানান ছলনা সম্পর্কে সচেতন হতে হতে ধীরে ধীরে এই কলুষ দূর করবে। তারই কিছু উপায় আমরা আলোচনা করব মাত্র, কেননা “আধ্যাত্মিক যাত্রার পূর্বপ্রস্তুতি” শিরোনামে বেশি কিছু আলোচনার অবকাশ নেই। আজকের আলোচনার উদ্দেশ্যে কেবল এটুকু যে, দেহ-মন-আত্মা -- মানব সত্ত্বার এই তিনটি বিষয় সম্পর্কে পথিক যেন সদা সচেতন থাকে, এবং তার প্রতিটা চাহিদা ও কর্মকে এই ফিল্টার দিয়ে চিন্তা করে দেখে যে : আমার এই চাহিদা কি দেহের, মনের, না আত্মার? এবং আমার এই কর্ম কি দেহের তরে, মনের জন্যে, নাকি স্রষ্টার উদ্দেশ্যে? এ বিষয়ে অনুক্ষণ সচেতন থাকলে ইনশাআল্লাহ পরবর্তী আলোচনাগুলো উপকারী হবে।\nঅধ্যায় - ৮ (বিচ্ছিন্নকরণ, মানব সম্পর্ক)\nএখন আমরা “চর্চার” মধ্যে প্রবেশ করবো। এ পর্যন্ত যা হয়েছে, তা হলো পূর্ব আলোচনা। কিন্তু চর্চা শুরু করবার জন্যে এ আলোচনা দরকারী ছিল। যাহোক, বিচ্ছিন্নকরণের প্রথম বিষয় দেহ (দেহের তিনটি কলুষ), দ্বিতীয় বিষয় মন (মনের কলুষ অসংখ্য)। মনকে ত্যাগ করতে পারলে মে’রাজ হয়। প্রকৃত নামাজের মূহুর্তে মানুষ মনকে ত্যাগ করতে পারে। তাই সালাতকে মুমিনের মেরাজ বলা হয়। কিন্তু এসবকিছু চর্চা শুরু করার পূর্বে, অর্থাৎ দেহ ও মনকে ত্যাগ করার জন্য আমল শুরু করার পূর্বে আমাদেরকে এমন পরিবেশ তৈরী করে নিতে হবে, যেন আমাদের এই চর্চা কখনো ব্যাহত না হয়। সেজন্যে নিজেকে একটি বিশেষ পরিবেশের মধ্যে নিয়ে যেতে হবে।\nএইযে বিচ্ছিন্নকরণ, কিংবা আত্মশুদ্ধি, কিংবা দেহ-মন ত্যাগ করা -- যা-ই বলি না কেন, এইসকল ধর্মচর্চা কখন ব্যাহত হয়? কিভাবে ব্যাহত হয়? এর বড় একটি কারণ মানুষ। আমার ভিতরে যখন আত্মশুদ্ধি ও আধ্যাত্মিক যাত্রার বাসনা জেগে উঠেছে, ঠিক তখনই নানান মানুষ আমাকে প্রভাবিত করছে। এর মাঝে অনেকে না জেনে না বুঝে দুনিয়ার দিকে টানছে, অনেকের মাঝে আবার শয়তান লুকিয়ে থেকে বন্ধুরূপে প্রতারিত করছে। অথচ এসব মানুষকে পথিক কিভাবে চিনবে? সেই চিনতে পারার যোগ্যতা অর্জন করার পথেই তো তারা বাধা হয়ে এসে দাঁড়িয়েছে। এ এক গোলকধাঁধার মত অবস্থা। অতএব, সতর্কতার নীতি অনুসারে সকল মানব সম্পর্ক থেকে নিজেকে (বাহ্যিকভাবে নয়, আত্মিক-মানসিকভাবে) বিচ্ছিন্ন করতে হবে। ঘনিষ্ঠতম বন্ধুর জন্যেও হৃদয়ে যে ভালোবাসা আছে, তা শূন্য করে ফেলতে হবে। পিতা-মাতা, আত্মীয়-স্বজন -- যেকোনো মানুষ, যেকোনো মানুষের প্রতি যে ভালোবাসা রয়েছে, যতরকম ঘনিষ্ঠতা রয়েছে, সবকিছু থেকে নির্লিপ্ত হয়ে যেতে হবে (মানসিকভাবে)। হ্যাঁ, বাইরে বাহ্যিকভাবে সকলের সাথেই স্বাভাবিক সম্পর্ক বজায় রাখতে হবে বটে, কিন্তু তাদের থেকে বিচ্ছিন্ন হতে হবে।\nদুনিয়ার সকল মানুষের থেকে নিজেকে বিচ্ছিন্ন করার ক্ষেত্রে দুটি দিক লক্ষ্যণীয়। প্রথমতঃ, স্মরণ রাখতে হবে যে, আমার আত্মা এখনো শুদ্ধ নয়, বরং আত্মশুদ্ধির এই অনুপ্রেরণাটুকু ছাড়া বাকি সবটাই কলুষ। আর কলুষিত হৃদয় প্রেম করতে পারে না। সে যা করে তা হলো লালসা, দুনিয়াবী লোভের নানান ছদ্মরূপ। সেটা এমনকি পিতা-মাতা-সন্তানের সাথে সম্পর্কের ক্ষেত্রেও। যতক্ষণ পর্যন্ত আমার হৃদয় স্পষ্টভাবে এটা অনুভব না করছে যে, চারিদিকের এই মানুষগুলির সাথে আমার সম্পর্ক কেবলমাত্র খোদার তরে, ততক্ষণ পর্যন্ত সেই সম্পর্ককে ন্যুনতম পর্যায়ে সীমিত করে আনতে হবে। বাহ্যিকভাবে সম্পর্ককে স্বাভাবিক রেখেই মানসিকভাবে তাদের থেকে নিজেকে বিচ্ছিন্ন করে ফেলতে হবে। এটাকে প্রাথমিক কুরবানীও বলা যেতে পারে। কেননা, আমি যত মানুষের ভালোবাসা পেতাম, ও যত মানুষকে ভালোবাসতাম, তার সবকিছু আমি স্বেচ্ছায় ত্যাগ করছি। এটা নিজের সাথেই যুদ্ধ, নিজের হৃদয়ের সাথে যুদ্ধ। সবচে’ ভালোবাসার বন্ধুটিকে, কিংবা প্রিয়তমা/প্রিয়তমকে -- তাকে পর্যন্ত ত্যাগ করা! এ-ও কি সম্ভব! যদি মনে করেন সম্ভব নয়, কিংবা “খোদাকে ভালোবাসতে হলে সৃষ্টিকে ত্যাগ করতে হবে কেন” -- এজাতীয় ছলনামূলক বাক্য আপনাকে এসে প্রতারিত করে, তবে আমরা অসহায়। আপনাকে কোনোরকম আশা রাখা ছাড়াই এগুলিকে ত্যাগ করতে হবে। নিজের দিকে তাকান। চিন্তা করে দেখুন, লালসার অন্তর দিয়ে কাদের আপনি ভালোবাসছেন? এটা কি প্রকৃতই ভালোবাসা? নাকি অন্যের উপর জুলুম? সেই মানুষটি যখন আবিষ্কার করবে যে, আপনি তাকে প্রকৃতরূপে ভালোবাসেননি, বরং ভালোবেসেছেন নিজের কলুষিত হৃদয়ের লালসা চরিতার্থ করতে, সে কতটা ব্যথিত হবে তখন! আপনি যদিওবা আল্লাহর রহমতে সেই কলুষিত ভালোবাসা থেকে উঠে আসতে পারেন, কিন্তু সেই ব্যক্তি / ব্যক্তিগণ, যাদেরকে আপনি কলুষিত ভালোবাসার মায়ার বন্ধনে আবদ্ধ করেছিলেন, তারা কি তখন উঠে আসতে পারবে? আপনি কি বুঝতে পারছেন, তখন আপনাকে কতটা কষ্ট করতে হবে! কেননা তখন আপনি শুদ্ধ হৃদয়ে দুনিয়ার সকলকে ভালোবাসতে শুরু করেছেন, অথচ আপনারই প্রিয়জনেরা আপনার কাছ থেকে শুদ্ধ ভালোবাসা চায় না, তারা কামনা করে কলুষিত ভালোবাসা, কেননা সেই ভালোবাসা দিয়ে আপনি এতদিন তাদেরকে অভ্যস্ত করে ফেলেছেন!\nঅতএব সাবধান হোন! বিচ্ছিন্ন করুন নিজেকে সকল মানব সম্পর্ক থেকে। কারণ আপনি এখনো ফুলের মত নন। “ফুলের মত হও, যে তার দলনকারীকেও সুঘ্রাণ বিলিয়ে যায়...” -- ইমাম আলী (আ.)\nকিন্তু আমিতো এখনো সে ফুলের মত হইনি। তবে কোন সাহসে আমি মানুষকে allow করছি আমার ঘনিষ্ঠ হবার? বাইরের কিছুটা সুঘ্রাণে মানুষ আমার ঘনিষ্ঠ হবে, ঘনিষ্ঠ হতে হতে অনেকটা কাছে এসে আমার কলুষগুলি দেখে ফেলবে, আমার কলুষগুলি দ্বারা আমি তাদেরকে স্পর্শ করে তাদেরকে ক্ষতিগ্রস্ত করে ফেলব, কলুষিত করে ফেলব, দুনিয়ার মোহে / ছলনায় আরো বেশি করে বেঁধে ফেলব -- এ-ই কি আমি চাই?\nঅতএব, নিজেকে এই প্রশ্ন করতেই হবে। কলুষিত হৃদয় নিয়ে দুনিয়ার বুকে বড়জোর মাটির উপর হেঁটে বেড়ানো যেতে পারে, কিন্তু আল্লাহর বান্দাহদের সাথে মেশা নয়। কারণ পথিক কিছুতেই এই ভরসা পাচ্ছে না যে, তার কলুষিত হৃদয়ের ঘনিষ্ঠতা দ্বারা সে কাউকে ক্ষতিগ্রস্ত করবে না। অতএব, নিজের আত্মশুদ্ধির জন্যে না হলেও, কেবলমাত্র অন্যের উপর যেন জুলুম না করি, এই চিন্তা থেকেই সকল সম্পর্ক, সকল ঘনিষ্ঠতাকে ন্যুনতম পর্যায়ে নামিয়ে আনতে হবে। এ ব্যাপারে পথিকের নিজেকেই প্রচেষ্টা করতে হবে। নানান উপায়-পদ্ধতি চিন্তা করতে হবে, যা ব্যক্তিভেদে নানারকম হতে পারে। এ ব্যাপারে আধ্যাত্মিক যাত্রার কোনো অগ্রপথিকের সাহায্য নেয়া যেতে পারে, যে নফসের সাথে এই যুদ্ধগুলি পার করে এসেছে।\nঅধ্যায় - ৯ (দেহের কলুষ: খাদ্যের ক্ষুধা)\nমানুষের দেহঘরে আত্মা হলো মেহমান, অতএব, আত্মার চাহিদা মোতাবেক দেহ পরিচালিত হবে, এটাই খোদাতায়ালার ইচ্ছা। কিন্তু অধিকাংশ মানুষ করে এর বিপরীত। দেহের চাহিদা পূরণ করতে গিয়ে মন ও আত্মা হয়ে পড়েছে দেহের দাস, এমনকি আত্মা যে এই দেহঘরের মেহমান, তা-ই সে ভুলতে বসেছে। এমতাবস্থায় জৈবিক ক্ষুধার বিশেষ সংযম চর্চা করা প্রয়োজন।\nজৈবিক ক্ষুধা বা দেহের কলুষ তিনটি: খাদ্যের ক্ষুধা, যৌন ক্ষুধা ও দেহের আরাম। আধ্যাত্মিক সাধককে প্রথম যে বিষয়টি অর্জন করতে হবে তা হলো, খাদ্যের লোভ থেকে মুক্তি। অনেকের কাছে এটা বিস্ময়কর মনে হতে পারে, কিন্তু এটাই বাস্তব যে, বয়স বৃদ্ধির সাথে সাথে মানুষের খাদ্যের লোভ বৃদ্ধি পেতে থাকে। একটা শিশু সর্বদা মনের আনন্দে খেলাধুলায় মেতে থাকে, বরং তাকে জোর করে ডেকে এনে খাওয়াতে হয়; খাবার সময়টুকুও সে পারলে খেলাধুলায় ব্যয় করে। কিন্তু বড় হতে হতে মানুষ তার মন ও আত্মাকে এতটাই জুলুম করে যে, দেহটাই তার সব হয়ে উঠে, দেহের চাহিদাই সারাক্ষণ মিটাতে ব্যস্ত থাকে সে, এবং খাদ্যের লোভ পেয়ে বসে তাকে। একারণেই দেখবেন নানান খাদ্য, তার স্বাদ, কোথায় পাওয়া যায় ইত্যাদি প্রসঙ্গে যত কথা বড়রাই বলে থাকে, শিশুরা নয়। মনের অজান্তেই নিজেদের ভিতরে খাদ্যলোভী এক সত্ত্বা বেড়ে উঠতে থাকে। অনুধাবন করামাত্র এই সত্ত্বাকে নিয়ন্ত্রণ করা আবশ্যক।\nখাদ্যের লোভকে কিভাবে নিয়ন্ত্রণ করতে হবে? বুদ্ধিমান পথিকের জন্যে এতটুকু ইঙ্গিতই যথেষ্ট যে, উপযুক্ত আদব সহকারে রোজা রাখো। তবে সাধারণের জন্য ব্যাখ্যা করতে গেলে খাদ্যের সংযম সাধনা এইরূপ:\nএক পদের খাবারই যে সর্বদা খেতে হবে তা নয়, বরং প্রত্যেকের নিজ নিজ স্বাস্থ্যের জন্য উপযুক্ত পুষ্টিকর খাদ্যই খেতে হবে, তবে -- দিনের পর দিন এক পদের খাবার খেয়েও মনের ভিতর থেকে তৃপ্তিসহকারে আলহামদুলিল্লাহ বলতে পারার যোগ্যতা অর্জন করতে হবে। কেননা, এই খাদ্য আপনি নিজে তৈরী করেননি, বরং আল্লাহ তায়ালা আপনাকে প্রতিপালক করেন বলেই, তিনি রব্বুল আলামিন বলেই আপনাকে এই খাদ্য দিয়েছেন যা দ্বারা আপনি দেহঘরকে তাজা রাখতে পারছেন। অতএব, শুকরিয়া আদায় করুন। ইচ্ছায়-অনিচ্ছায় প্রতি মুহুর্তে আপনি তাঁর কাছেই ফিরে যাচ্ছেন। আধ্যাত্মিক যাত্রার পথিক আপনি কিসে বিরক্ত হচ্ছেন? এক পদের খাদ্য, কমদামী, কম স্বাদের খাদ্য -- এসবের বিরক্ত হচ্ছেন? যেই দেহ ছেড়ে একদিন চলে যাবেন, সেই দেহের জন্য? শুকরিয়া ভুলে গিয়ে বিরক্তি প্রকাশ? মনোকষ্ট?\nজৈবিক ইন্দ্রিয় একমুখী। সে কেবল মনের কাছে (মস্তিষ্কে) তথ্য প্রেরণ করে। যখন আপনি দিনের পর দিন এক পদের খাবার খেতে থাকবেন, তখন প্রতিদিন প্রতি বেলাতেই আপনার চোখ মস্তিষ্কের কাছে একই খাদ্যের চিত্র প্রেরণ করবে, জিহবা একই স্বাদের তথ্য প্রেরণ করবে, নাক একই রকম ঘ্রাণের তথ্য প্রেরণ করবে। এরপর এটা আপনার মনের (অর্থাৎ মস্তিষ্কের বা ব্রেইনের) কাজ যে আপনি কোন সিদ্ধান্তে আসবেন। আপনি কি এই সিদ্ধান্তে আসবেন যে, “ধুর, প্রতিদিনই একই বিরক্তিকর খাবার আর ভালো লাগছে না”, নাকি আপনি প্রতিদিনই এই সিদ্ধান্তে আসবেন যে, “আলহামদুলিল্লাহ, আল্লাহপাক কতই না মেহেরবান যে আমাকে প্রতিবেলা খাদ্য দান করছেন।” আধ্যাত্মিক যাত্রার পথিক হিসেবে আপনাকে নিজের মনের উপর এই কর্তৃত্ব অর্জন করতেই হবে। মনে রাখবেন, বনী ইসরাইল এই কাজটি করতে পারেনি। আল্লাহ তায়ালা তাদের জন্য মান্না সালওয়া দান করেছিলেন, কিন্তু তারা ডাল, রসুন ইত্যাদিসহ নানা পদের খাবার খেতে চেয়েছিল। এভাবে তারা আল্লাহপাকের অসন্তুষ্টি খরিদ করেছিলো। রহমাতুল্লিল আলামিন মুহাম্মদ (সা.) এর উম্মত বলে আমরা কত কিছু করেই না পার পেয়ে যাচ্ছি, নতুবা আমরা ক’জন মুসলমান খাদ্যের সংযমের ব্যাপারে সচেতন! ক’জন একপদের খাবার দিনের পর দিন খাই আর মন থেকে আলহামদুলিল্লাহ বলি?\nখাবার খাওয়ার সময় খাদ্যের দিকে মনোযোগ রাখবেন এবং প্রতি গ্রাস খাবারের শুরুতে আল্লাহ তায়ালাকে স্মরণ করবেন (বিসমিল্লাহ)। কৃতজ্ঞতা সহকারে দেহ-মন-আত্মাকে আল্লাহর দিকে রুজু করবেন এবং শুকরিয়া আদায় করবেন। মাঝে মাঝেই স্মরণ করবেন যে, এই দেহঘর টিকে না থাকলে আল্লাহর অন্যান্য অনেক রহমত আমরা পেতাম না, আর দেহটাকে তাজা রাখবার জন্য আল্লাহ তায়ালা আমাদের সকলকে খাদ্য দান করছেন। এই কথা স্মরণ করার সাথে সাথে আলহামদুলিল্লাহ যিকর করার চেষ্টা করবেন। মনে মনে কেবল “আল্লাহ, আল্লাহ” যিকরও করতে পারেন।\nলোভনীয় খাদ্যের চিত্র, ঘ্রাণ ইত্যাদি দ্বারা প্রথমতঃ মানসিকভাবে বিচলিত হওয়া থেকে নিজেকে বের করে আনতে হবে। এরপর জৈবিকভাবে, অর্থাৎ সুস্বাদু খাবার দেখলে, নাম শুনলে বা ঘ্রাণ নাকে এলে যেমন জিভে জল আসে, ইত্যাদি নিয়ন্ত্রণ করতে হবে। এটি অসম্ভব কিছু নয়, কেননা রমজান মাসে আমরা এই কাজটি সহজেই করতে পারি, এমনকি সুস্বাদু ইফতার তৈরী করার সময়ও রোজাদারের জিভে জল আসে না। রমজানের এই সংযমটিকে নিজের মাঝে চিরস্থায়ীভাবে জারি রাখতে হবে। মুহাম্মদ (সা.) এর পথ অনুসরণ করে প্রতি সোম ও বৃহস্পতিবার রোজা রাখলে তা খাদ্যের ক্ষুধাসহ সামগ্রিকভাবে জৈবিক চাহিদা নিয়ন্ত্রণে খুবই সহায়ক হবে।\nকিছুটা ক্ষুধা থাকতেই খাওয়া শেষ করে উঠবেন এবং যতদিন খাদ্যের লোভ থেকে নিজেকে বিচ্ছিন্ন করতে না পারছেন, ততদিন যথাসম্ভব কম খাওয়া ও কম পদের খাদ্যের মাঝে নিজেকে সীমাবদ্ধ রাখবেন। লোভনীয়, সুস্বাদু ও দামী খাদ্য পরিহার করুন, পরিবর্তে প্রতিদিন সম্ভব না হলেও সপ্তাহে দুই-একদিন দরিদ্রকে খাদ্য দিন। এতে আল্লাহর পক্ষ থেকে বিশেষ সাহায্য আসবে, যা দ্বারা জৈবিকতাকে আরো নিয়ন্ত্রণে নিয়ে আসতে পারবেন, ইনশাআল্লাহ।


নিজের অতীত ভুলে সাকিবকে দুষছেন গাভাস্কার - নাগরিক\nআলোচিত, খেলা, বাংলাদেশ Nidahas Trophy 2018, Nidahas Trophy Final, সাকিব আল হাসান মার্চ ১৮, ২০১৮ ৬:৪২\nনিজের অতীত ভুলে সাকিবকে দুষছেন গাভাস্কার\n১৯৮১ সালে অস্ট্রেলিয়া-ভারতের মধ্যে অনুষ্ঠিত মেলবোর্ন টেস্টে ঘটেছিলো একটি কান্ড। আগের ১০ ইনিংসে কোনো ফিফটি না পাওয়া গাভাস্কার দ্বিতীয় ইনিংসে খেলছিলেন দারুণ। নামের পাশে যখন ৭০ রান ঠিক তখনই ডেনিস লিলির একটি বলে এলবিডব্লুর আবেদনে সুনীল গাভাস্কারকে আউট দিয়েছিলেন আম্পায়ার রেক্স হোয়াইট। কিন্তু গাভাস্কারের দাবি ছিল বলটি ব্যাট হয়ে প্যাডে লেগেছে। তাই তিনি আম্পায়ারের প্রতিবাদ জানিয়ে উইকেটে থাকা অন্য সঙ্গী আরেক ব্যাটসম্যান চেতন চৌহানকে নিয়েই মাঠ ছাড়ার সিদ্ধান্ত নিয়েছিলেন নিয়মনীতির তোয়াক্কা না করেই। অবশ্য চৌহান সীমানা পেরোনোর আগেই তাঁকে থামিয়ে দেন তখনকার ভারতীয় দলের ম্যানেজার। সেদিন চৌহান যদি গাভাস্কারের সঙ্গে মাঠ ছেড়ে বেরিয়ে যেতেন, হয়তো ম্যাচটা আর হতো না, শাস্তি পেতে পারত ভারত।\n১৬ মার্চ ২০১৮। আম্পায়ারের ভুল বা অন্যায় সিদ্ধান্তের বিরুদ্ধে প্রতিবাদ করেছেন একজন বাংলাদেশী অধিনায়ক। কলম্বোর প্রেমাদাসা আন্তর্জাতিক স্টেডিয়ামে বাংলাদেশ-শ্রীলঙ্কা ম্যাচের শেষ ওভারে পরিস্থিতি উত্তপ্ত হয়েগিয়েছিল। পর পর দুটি বাউন্সারে শ্রীলঙ্কান আম্পায়াররা নো বল না দেয়ায় উত্তেজিত হয়ে পড়েন টাইগার অধিনায়ক সাকিব আল হাসান। বাউন্ডারি সীমানার কাছে এসে মাঠ থেকে ব্যাটসম্যানদের চলে আসার ইঙ্গিত দিয়েছিলেন সাকিব। পরে ম্যাচ শেষে সাকিব শিকারও করে নিয়েছেন যা ঘটেছিল মাঠে সেটি করা উচিৎ হয়নি, মাথা ঠাণ্ডা রাখা দরকার ছিল।\nকিন্তু সাকিবের আচরণের কড়া সমালোচনা করে মন্তব্য করেছেন ১৯৮১ সালে সেই টেস্টে আম্পায়ারের সিদ্ধান্তের প্রতিবাদে মাথা নাড়তে নাড়তে মাঠ থেকে বেরিয়ে যাওয়া সুনীল গাভাস্কার। সাকিবের সর্বোচ্চ শাস্তি চেয়ে আইসিসির কাছে নালিশ করেছেন তিনি।\nতিনি বলেছেন, “যেটা হয়েছে সেটা ভাল কিছু ছিল না। আইসিসিকে এই বিষয়ে আরো কঠোর হতে হবে। সাকিব মাঠের আম্পায়ারের ডিসিশনকে অমান্য করেছে তার বিচার হওয়া উচিত। তাদের বোর্ডেরও উচিত এই বিষয়ে সবাইকে সতর্ক করা।”\nশুধু গাভাস্কার নয়, সাকিবের আচরণ নিয়ে প্রশ্ন তুলে তার স্বদেশী সঞ্জয় মাঞ্জেরেকারও।\nটুর্নামেন্টে বাজে আম্পেয়ারিং নিয়ে তারা কোনো মন্তব্য করছেন না। গাভাস্কার করলে সেটা প্রতিবাদ, সাকিব করলে বেয়াদবি? সাকিবের দিকে আঙুল তোলা যায়, কিন্ত বাজে আম্পায়ারিং নিয়ে কেউ আঙুল তুলছে না কেন? এ নিয়ে সামাজিক মাধ্যমগুলোতে বাংলাদেশের ক্রিকেট অনুরাগীরা গাভাস্কার, মাঞ্জেরেকারের সমালোচনা করছেন। গাভাস্কার ও রানাতুঙ্গার সে ম্যাচগুলোর ভিডিও পোস্ট করে সাকিবের এই প্রতিবাদ যে কোনো বেয়াদবি ছিল না তা মনে করিয়ে দিচ্ছেন।\nজমকালো উদ্বোধন থেকে ফাইনালের মঞ্চ ‘লুঝনিকি’\nসৌম্যর জন্য ভালবাসা\nএকে পরাজয় বলে না\nযেসব রেকর্ড লজ্জার


গান্ধীবাদ প্রসঙ্গে - রোদ্দুরে\nমূলপাতা > জ্ঞানকোষ > গান্ধীবাদ প্রসঙ্গে\nঅবিভক্ত ভারতবর্ষের জমিদার ও শিল্পপতিদের স্বার্থ রক্ষাকারী এক গণশত্রু মোহন দাস করমচাঁদ গান্ধীর (১৮৬৯০১৯৪৮ খ্রি.) সামাজিক, রাষ্ট্রীয় অভিমত গান্ধীবাদ (ইংরেজি: Gandhism) বলে আন্তর্জাতিকভাবে পরিচিত। গান্ধীবাদ রাজনীতি ও সমাজনীতির সাথে ধর্মের সংমিশ্রণে গঠিত। অর্থাৎ গান্ধীবাদ হলো বিশেষ একটি জীবনধারা, যার সারমর্ম হলো সাম্রাজ্যবাদ, পুঁজিবাদ, উপনিবেশবাদ, সামন্তবাদ ও কুসংস্কারের সেবা করা। গান্ধীবাদ বলতে অহিংসাবাদও বুঝায়। কারণ গান্ধী অহিংসাকে কোনো লক্ষ্য সাধনের কেবল উপায় নয়, অহিংসাকেই চরম লক্ষ্য বলে মনে করতেন। তাঁর মতে অহিংসা ও নৈতিক শক্তি হচ্ছে সকল পরিবর্তনের মূল উপায়।\nগান্ধীর মতে অহিংসা নিছক একটা কর্মকৌশল নয়। অহিংসা মানবজীবন ও সমাজের মূল ভিত্তি। গান্ধীর অহিংসাবাদের সঙ্গে কাউন্ট লিও টলস্টয়ের নৈরাজ্যবাদী মতের মিল ছিল। বস্তুত গান্ধীর সমাজদর্শনে টলস্টয়ের সমাজদর্শনের সুস্পষ্ট প্রভাবের সাক্ষাৎ পাওয়া যায়। ‘হরিজন’ পত্রিকা এবং আপন স্মৃতিকথা ও তাঁর অপরাপর গ্রন্থে গান্ধীবাদের ব্যাখ্যা পাওয়া যায়। গান্ধী তাঁর অহিংসাবাদ বা প্রতিপক্ষের সঙ্গে অহিংস অসযোগিতার নীতি দক্ষিণ আফ্রিকায় তাঁর রাজনীতিক জীবনের শুরুতে প্রয়োগ করেন। পরবর্তীকালে ইংরেজ শাসকদের বিরুদ্ধে স্বাধীনতা লাভের উপায় হিসাবে ভারবতবর্ষে এই পদ্ধতি প্রয়োগের নীতি গ্রহণ করেন।\nভারতবর্ষের স্বাধীনতা আন্দোলনে গান্ধীবাদের প্রয়োগ অবিমিশ্র এবং সর্বদা সার্থক না হলেও তাঁর ব্যক্তিত্ব, দুরভিসন্ধি, কপটতা এবং অনমনীয়তা ভারত ভূখণ্ডের জনসাধারণের, বিশেষ করে বৃহত্তর হিন্দুসমাজের মধ্যে সামাজিক ও রাজনৈতিক চেতনা জাগাতে এবং ভারতের স্বাধীনতার দাবিকে ইংরেজ শাসকদের কাছে অপ্রতিরোধ্য করে তুলতে বিপুলভাবে সাহায্য করে।\nগান্ধীবাদ একান্তই ব্যক্তিবাদী ধর্মাশ্রয়ী বুর্জোয়া কল্পনাবিলাসী দর্শন। সমাজের বৈষম্যের জন্য দুৎখবোধ করলেও গান্ধীবাদে সেই বৈষম্যের মূল কারণ বিশ্লেষিত হয় নি। ফলে অহিংসার মাধ্যমে সব বৈষম্য দূরীকরণের প্রচেষ্টা বাস্তবে স্বাভাবিকভাবেই ব্যর্থ হয়েছে। গান্ধীর মৃত্যুর সঙ্গে সঙ্গেই তাঁর ভারতীয় সমাজ জীবন হতে হ্রাস পেতে থাকে। গান্ধীবাদের কোনো শক্তিশালী উত্তরাধিকার ভারতীয় সমাজে দৃষ্ট হয় না। ১৯৪৮ সালের ৩০ জানুয়ারী তিনি গোঁড়া হিন্দু বিনায়ক গডসের গুলিতে নিহত হন।\n১. সরদার ফজলুল করিম; দর্শনকোষ; প্যাপিরাস, ঢাকা; জুলাই, ২০০৬; পৃষ্ঠা ১৮১-১৮২।\nএডওয়ার্ড গিবন ছিলেন বিখ্যাত ইংরেজ ঐতিহাসিক\nPosted on January 20, 2018December 6, 20190\nPosted on March 21, 2019March 21, 20190\nPosted on October 9, 2018October 12, 20180


তাজমহল ছুঁইছুঁই 'পাহাড়' খোদ রাজধানীর বুকে! গর্ব নয়, লজ্জায় মাথা নিচু সকলের - TheWall\nতাজমহল ছুঁইছুঁই ‘পাহাড়’ খোদ রাজধানীর বুকে! গর্ব নয়, লজ্জায় মাথা নিচু সকলের\nLast updated জুন ১০, ২০১৯ ১১:৩০ অপরাহ্ণ\nদ্য ওয়াল ব্যুরো: পৃথিবীর সপ্তম আশ্চর্য তাজমহল এ দেশেই অবস্থিত। এ দেশ নিয়ে আপনার গর্ব করার যে ক’টি জিনিস আছে, তার মধ্যে একটিল এই তাজমহল। এই প্রেমের সৌধের শ্বেতশুভ্র চুড়ো দেখে কত বার মুগ্ধ হয়েছেন আপনি। কিন্তু সেই চুড়োকেই এবার ছাপিয়ে যেতে চলেছে ওই রাজ্যেরই অন্য একটি চুড়ো। কিন্তু তা নিয়ে মুগ্ধতা তো দূরের কথা, লজ্জায় মাথা নিচু হয়ে যাচ্ছে রাজধানী-বাসীর।\nকারণ সম্প্রতি তাজমহলের সঙ্গে তুলনা চলছে দিল্লির গাজিপুরের এক ‘পাহাড়ের’। নিশ্চয় ভাবছেন, দিল্লিতে আবার পাহাড় কোথায়, যা তাজমহলের সঙ্গে তুলনায় আসছে? গাজিপুরের সেই পাহাড়ের পোশাকি নাম ‘গারবেজ মাউন্টেন’। সরকারি সূত্রের খবর, ২০২০ সালের মধ্যে তাজমহলের উচ্চতাকেও ছাপিয়ে যাবে গাজিপুরের এই ‘জঞ্জালের পাহাড়’।\nদিল্লিবাসীরা সকলেই শহরের নানা প্রান্ত থেকে দেখতে পান অবিকল পাহাড়ের মতোই দেখতে এই স্তূপকে। এতই বড় এই আবর্জনার স্তূপ, যা প্রায় ৫০টি ফুটবল মাঠের জায়গা নিয়ে অবস্থিত। দিল্লি পুলিশ জানিয়েছে, বিশাল আয়তনের এই স্তূপ এর মধ্যেই ৬৫ মিটার উচ্চতায় পৌঁছেছে। আর যে হারে এর বৃদ্ধি হচ্ছে, তাতে অচিরেই ২০২০ সালের মধ্যে এটি আগ্রার তাজমহলের থেকেও আকারে বড় হয়ে যাবে।\nস্থানীয় সূত্রের খবর, ১৯৮৪ সাল থেকে ওই এলাকায় ময়লার গাড়ি ডাম্প করা শুরু হয়েছে। ২০০২ সালের মধ্যে নিজের ক্ষমতার চেয়েও বেশি জঞ্জাল জমে জমে তৈরি হয় পাহাড়। তার পর থেকে তার উচ্চতা বাড়ছে তো বাড়ছেই। এখনও প্রতিদিন সারা শহরের অসংখ্য নোংরা ফেলার ট্রাক এসে এই আবর্জনার স্তূপের উচ্চতা বৃদ্ধি করে চলেছে।\nদিল্লির পৌরসভা সূত্রে জানা গিয়েছে যে, প্রতি দিন গাজিপুরের এই আবর্জনা ফেলার জায়গায় দু’হাজার টনের কাছাকাছি নোংরা ফেলা হয়। এই বিশাল পরিমাণ আবর্জনা থেকে মাটির ভেতরের জলও যেমন দূষিত হচ্ছে, তেমনই এই স্তূপ থেকে নির্গত ভয়ঙ্কর বিষাক্ত ধোঁয়া আশপাশের এলাকার বাসিন্দাদের জীবন দুর্বিষহ করে তুলছে। এমনকী এই প্রকাণ্ড স্তূপের নীচে চাপা পড়ে সাফাইকর্মীর মৃত্যুর ঘটনাও ঘটেছে।\nদিল্লি যখন এর মধ্যেই বিশ্বের দূষিততম রাজধানীর তকমা পেয়েছে, তখন প্রতিদিন বাড়তে থাকা গাজিপুরের এই আবর্জনার স্তূপ আরও এক নিকৃষ্ট কোনও অলঙ্কার তৈরির দিকে এগোচ্ছে হয়তো। কার্যত এই বিষাক্ত পাহাড় ভারতকে ফের শিরোনামে তুলে দিতে পারে। কারণ আর কয়েক বছরের মধ্যেই হয়তো এটি বিশ্বের সব চেয়ে বড় আবর্জনার স্তূপের স্বীকৃতি পাবে।\nকিন্তু এই জঞ্জাল-পাহাড়ের হাত থেকে মুক্তি পাওয়া কী ভাবে সম্ভব? পরিবেশবিদরা বলছেন, একমাত্র মানুষের সচেতনতাই এই ভয়ঙ্কর ভবিষ্যৎ থেকে আমাদের মুক্তি দিতে পারে। কারণ মানুষই একমাত্র পৃথিবীতে এই আবর্জনা সৃষ্টি এবং ছড়ানোর জন্য দায়ী। তাই মানুষকেই পরিবেশ থেকে এই আবর্জনা অপসারণে মুখ্য ভূমিকা নিতে হবে।\nদেশের সচেতন নাগরিকরা দাবি করেছেন, বন্ধ করে দিতে হবে সব ধরনের প্লাস্টিক এবং পলিথিনের উৎপাদন, ব্যবহার। প্রয়োজনে নয়া আইন নিয়ে আসতে হবে। পরিবেশকে নোংরা করার জন্য কঠোরতম শাস্তির বিধান আনতে হবে।\nExclusive: বেতন কমিশন সময় চায়নি, রাজ্যই বাড়িয়েছে: মুখ্যমন্ত্রীর বক্তব্য নিয়ে বিস্ফোরক অভিরূপ\nজুলা ৯, ২০১৮ ০১:৫২ অপরাহ্ণ\nগাজিপুরের ভোট প্রহসন, বলল বিএনপি\nজুন ২৭, ২০১৮ ০৭:০৭ অপরাহ্ণ


এপ্রিল 25, 2017 ফরেক্স স্টাডি লেখক মুন্নি বাগচী 23485 দর্শকরা\nযন্ত্রপাতিকে বেশকিছু ভিজুয়াল ডাটার মাধ্যমে নির্দিষ্ট কিছু পণ্য এবং পণ্যে ত্রুটির বিষয়ে ট্রেডিং এর সাইকোলজি প্রশিক্ষণ দিয়ে সে অনুযায়ী কাজ করানো যায়। পণ্যের বিভিন্ন উপাদানের ডাটা বিশ্লেষণ মাধ্যমে কোম্পানি খুব সহজে বুঝতে পারবে, পণ্যের কোন অংশটি মান অর্জনে ব্যর্থ হয়েছে এবং সেইসাথে খুব সহজেই নিশ্চিত হতে পারে উৎপাদনের কোন ধাপে ত্রুটি ঘটেছে। এর মাধ্যমে খুব সহজে এবং অল্প সময়ের মধ্যে কোনো কোম্পানি তাদের উৎপাদিত পণ্যসমূহের মান নিশ্চিত করতে পারে। মাস্টার ক্লক ফ্রিকোয়েন্সি উন্নতি - REG PCLK এখন 1 হতে পারে\nনায়ক প্রতিদ্বন্দ্বী সমস্ত প্ররোচনা সম্মত, যেমন। একটি রিং লাগে, গোসল, গোসল, ইত্যাদি যায়। এটা লক্ষ্য করা যেতে পারে যে নিষেধাজ্ঞা সবসময় লঙ্ঘন করা হয়, প্রতারণামূলক বাক্যগুলি, বিপরীতভাবে, সর্বদা গৃহীত এবং মৃত্যুদন্ড কার্যকর করা হয়।\nলক্ষ্য ৫.২: পাচার, যৌন হয়রানি ও অন্য সব ধরনের শোষণ-বঞ্চনাসহ ঘরে-বাইরে ট্রেডিং এর সাইকোলজি সকল নারী ও অল্পবয়সী মেয়েদের ক্ষেত্রে সব ধরনের সহিংসতার অবসান Shmakov S., Bezborodnaya এন। খেলা থেকে স্ব শিক্ষা। এম।, নিউ স্কুল, 1993।\nবুধবার (১৭ জুলাই) অনলাইন লাইসেন্সিং মডিউলের (ওএলএম) উদ্বোধন এবং সাত দিনব্যাপী নিবন্ধন সনদ নবায়ন মেলা-২০১৯ এর উদ্বোধনী অনুষ্ঠানে প্রধান অতিথির বক্তৃতায় তিনি এসব কথা বলেন। রাজধানীর জাতীয় ক্রীড়া পরিষদ ভবনের সপ্তম তলায় পুষ্পদাম রেস্টুরেন্ট কনভেনশন হলে আমদানি-রফতানি অধিদফতর এ অনুষ্ঠানের আয়োজন করে। এটি কতক্ষণ লাগবে তা বিবেচনা করা উচিত আপনার পণ্য লাইন রিফ্রেশ করুন এবং আপনার পাল্টাবার সময়। আবার, ভাল গবেষণা সমালোচনামূলক, কারণ আপনার দীর্ঘমেয়াদী উপর আপনার সবচেয়ে দক্ষ কাজ করার জন্য বাজারের আচরণ সঠিকভাবে ভবিষ্যদ্বাণী করা প্রয়োজন হবে।\nগবেষণা ফলাফল দেখায় যে কেবলমাত্র পিসির ডেস্কটপ লক করা হচ্ছে (অর্থাৎ, ওএস কাজ করে চলেছে, কিন্তু এটির সাথে যোগাযোগ করার জন্য, একটি পাসওয়ার্ড প্রয়োজন) RAM এর বিষয়বস্তু রক্ষা করে না। ঘুমের মোড থেকে ফিরে আসার সময় পিসি অবরুদ্ধ থাকলেও ঘুমের মোড কার্যকর নয়, কারণ আক্রমণকারী ঘুমের মোড থেকে ফেরত সক্রিয় করতে পারে, তারপরে ল্যাপটপটি পুনরায় চালু করে এবং মেমরি ডাম্প তৈরি করে। হাইপারনেট মোড (RAM এর বিষয়বস্তু হার্ড ড্রাইভে অনুলিপি করা হয়) এছাড়াও স্বাভাবিক ক্রিয়াকলাপ পুনরুদ্ধারের জন্য আলাদা মিডিয়াতে মূল তথ্য ব্যবহার করার সময় এটি সাহায্য করে না। বাংলায় ১৯৪৩-১৯৪৪ সালের দুর্ভিক্ষে কমপক্ষে ৩৫ লক্ষ লোক মারা যায় এবং এর চেয়েও অধিকসংখ্যক ব্যক্তিকে দারিদ্র্যবরণ করতে ও গৃহচ্যুত হতে হয়। যে সকল নারী পূর্বে ঢেঁকিতে ধান ভেনে অথবা স্থানীয় বাজারে কেনাবেচা করে জীবিকা নির্বাহ করত তারা উপার্জনের পথ থেকে বঞ্চিত হয়। খাদ্য ঘাটতির পাশাপাশি নারীরা যখন কাজের অন্বেষণে বের হয় অথবা সাহায্যের আশায় রিলিফ কেন্দ্রগুলোতে ভীড় জমায় তখন তারা যৌন হয়রানির শিকার হয়। দুর্ভিক্ষের বছরগুলোতে নারীরা পরিস্থিতির শিকার হয়। ভুখা নারীরা প্রকাশ্য স্থানে খাদ্য ভিক্ষা করে, আর মধ্যবিত্ত-শ্রেণীর নারীরা রিলিফ প্রদানের কাজে সম্পৃক্ত হয়।\nInstaforex বাইনারি বিকল্প - ট্রেডিং সিগন্যাল\nবিনোদনমূলক কার্যক্রম সংগঠন, যেমন ট্রেডিং এর সাইকোলজি কনসার্ট বা প্রদর্শনী। বুফিফিক্স: ভুল sRGB প্রোফাইলগুলি ঠিক করার জন্য কিছু PNG স্ট্রিপ করুন। (এঞ্জেল অ্যালোনসো)\nবলিঙ্গার ব্যান্ড ® এনজিনের পার. by Jurik isaMetatrader4(এমটি 4) সূচক এবং ফরেক্স সূচক সারাংশ জমা ইতিহাস তথ্য রূপান্তরিত হয়. আইআরএ এবং 401 (কে) এর বাইরে ট্যাক্স সুবিধাজনক অবসর অ্যাকাউন্টগুলি রয়েছে। বিভিন্ন ধরণের পরিকল্পনাগুলির তুলনা করার জন্য আপনাকে যা জানা দরকার তা এখানে।\nএকটি ট্রেডিং এর সাইকোলজি জনসংযোগ-বিশেষজ্ঞ, অথবা মার্কেটার হিসেবে কাজ করতেন, স্লোগান এবং লোগো নকশা উদ্ভাবন দক্ষতা আছে। সেখানে এক ডজন আন্তর্জাতিক কোম্পানি, যা, $ 100 প্রতি দিনে পর্যায়ে রোজগার করার সুযোগ দিতে যদি আপনি সৃষ্টিশীল এবং কল্পনাপ্রবণ মানুষ আছে। আপনার নিউজলেটারে অত্যধিক বিজ্ঞাপন এটি যুক্ত করার পরিবর্তে তার সামগ্রিক মানকে কমিয়ে দেয়, কারণ গ্রাহকগণ অনন্য বিজ্ঞাপনের পরিবর্তে ইমেলের আকারে অন্য বিজ্ঞাপনের প্রাচীর পাবে, অন্তর্দৃষ্টিপূর্ণ-অন্তর্দৃষ্টি-এর অন্তর্দৃষ্টি যা প্রথম স্থানে তাদের আগ্রহকে ছড়িয়ে দেয়।\nআপডেট হওয়া অনুবাদগুলি: ব্রিটিশ ইংরাজি, চীনা (সরলীকৃত), চেক, ফ্রেঞ্চ। ট্রেডিং এর সাইকোলজি গহ্বর: একক বা বহু গহ্বর প্লাস্টিকের ইনজেকশন ছাঁচনির্মাণ অংশ\nআমার আগের ট্রেডিং ইতিহাসের দিকে নজর রাখবার মত ট্রেডিং এর সাইকোলজি সময় আছে। ক্ষতির অস্তিত্ব আছে, যেটা গুরুত্বপূর্ণ সেটা হল টাকার ব্যবস্থাপনার বিষয়ে মনোযোগ দেওয়া। মাদারওয়ার্ট ব্রথের জন্য রেসিপি করার জন্য আপনাকে অবশ্যই শুকনো সবজি এবং একটি ফুটন্ত গ্লাস পান করতে হবে। মেশান, একটি জল স্নান করা এবং 20 মিনিটের জন্য রান্না। অর্ধ ঘন্টা পর, তারপর স্ট্রেন। খাবারের আগে দিনে3বার না কাচের এক তৃতীয়াংশ দ্বারা মাতৃত্বের মশাল পান করা জরুরি। হাতিয়ার পুরোপুরি অনিদ্রা বিরুদ্ধে সাহায্য করে, এবং স্নায়ুতন্ত্রের জন্য তার সুবিধা সহজভাবে মূল্যবান।


Definition of Adulting in Bengali - Definition (সংজ্ঞা) | english-bangla.com\nLessons Definition (সংজ্ঞা) Definition of Adulting in Bengali\nDefinition of Adulting in Bengali\nAdulting কাকে বলে?\nAdulting হল একটি বিশেষ্যপদ যেটা কিনা আরেকটি বিশেষ্যপদ, "Adult" অথবা, "প্রাপ্তবয়স্ক" থেকে উদ্ভব হয়েছে। এক্ষেত্রে "এ্যাডাল্টিং" বলতে "প্রাপ্তবয়স্কসুলভ কাজ" বুঝায় যেগুলো করা নিয়ে প্রাপ্তবয়স্ক হওয়ার আগ পর্যন্ত কাউকে সাধারণতঃ চিন্তা করতে হয়না।\nঅক্সফোর্ড ডিকশনারী অনুযায়ী, Adulting বলতে কোন দায়িত্ববান প্রাপ্তবয়স্ক মানুষের আচরণ এবং দরকারি অথচ একঘেয়ে জাগতিক কার্যসাধনের পারদর্শিতাকে বুঝায়।\nকেমব্রীজ ডিকশনারী মতে, Adulting হল\n"Actions and behaviour that are considered typical of adults, not children or young people."\nএ্যাডাল্টিং এর মধ্যে পড়ে এমন কাজগুলো হল - মাসিক বা দৈনিক বিভিন্ন বিল পরিশোধ করা, রান্না করা এবং বাড়ির দৈনন্দিন কাজকর্ম দায়িত্বের সাথে দেখাশোনা করা। এগুলো প্রতিটি পরিবারে কাউকে করতে হয় তা যতই একঘেঁয়ে অথবা কষ্টের হোক না কেন এবং সাধারনতঃ পরিবারে বড়দের কাঁধে এই দায়িত্বগুলো পড়ে।\nI'm yet to master adulting. (আমি এখনও ঠিক প্রাপ্তবয়স্কসুলভ কাজে পারদর্শী হয়ে উঠতে পারিনি।)\nIt is always great to takeastep back from adulting every so often and have someone else pamper me withanice home-cooked meal. (মাঝেমধ্যে প্রাপ্তবয়স্কসুলভ কাজ থেকে ছুটি নিতে বেশ ভালই লাগে যদি কেউ একটু বাসার রান্না সুস্বাদু খাবার এনে দিয়ে আদুরে প্রশ্রয় দেয়।)\nExecution Time : 0.0379


বারবার ব্যর্থ হওয়া মাহমুদ এখন কোটি টাকা বেতনে গুগলের সফল ইঞ্জি’নিয়ার! – Rangpurbd.com\nচলার পথে বার’বার ব্যর্থ হয়েছেন তিনি। তবে হতাশ হননি। দ্বিগুণ উদ্যোমে সাম’নের দিকে এগিয়ে চলেছেন। বাংলা;দেশ প্রকৌশল ও প্রযুক্তি বিশ্ববিদ্যালয়ে টেনে টুনে চান্স পেয়েছেন। কম্পিউ*টার সাইন্সে পড়ার ইচ্ছা ছিল সেটা হয়নি। তবে তিনি এখন বিশ্ব;বিখ্যাত প্রতিষ্ঠান গুগলের একজন সফল ইঞ্জি*নিয়ার হয়েছেন। ব্যর্থতাই সফ’লতার চাবিঃকাঠি এটা প্রমাণ করেছেন জুলকারনাইন মাহমুদ। সফ’লতার গল্পটা জুলকারনাইন মাহমুদের মুখ থেকেই শোনা যাক,\nপ্রথমেই থেমে গেলে হয়তো এতদূর আসা হতো না। বুয়েটের CSE কিংবা MIT’তে পড়ার সুযোগ হয়তো হয়নি কিন্তু আজ যতদূর আসতে পেরেছি সেটাও বা খারাপ কী!\nTaggedবারবার ব্যর্থ হওয়া মাহমুদ এখন কোটি টাকা বেতনে গুগলের সফল ইঞ্জি’নিয়ার!


জুন 20, 2019 ট্রেডারদের সরঞ্জামসমূহ লেখক শামীম গুহঠাকুরতা 43174 দর্শকরা\nজুলাই ২২, নিন্টেন্ডো শেয়ারের মূল্য আকাশচুম্বী হয় এবং এর ট্রেডিং বাইনারি বিকল্প বিবাহবিচ্ছেদ বা সত্য মার্কেট মূলধনের পরিমাণ হয় মোট ১.৮ ট্রিলিয়ন ইয়েন ($১৭.৬ বিলিয়ন)। টকিও ষ্টক এক্সচেঞ্জ এর সকল চুক্তির এক তৃতীয়াংশ চুক্তি #NTDOY তে হয়। **\nট্রেডিং বাইনারি বিকল্প বিবাহবিচ্ছেদ বা সত্য - বাইনারি বিকল্প ফোরাম\nআমিও বলতে চাই যে আপনি একটি সমাবেশ করার চিন্তা করা হয়, এটা প্রয়োজনীয় ভাল ঠেলাঠেলি (চান লক্ষ্যবস্তু বিজ্ঞাপন সুন্দর, কিন্তু যথেষ্ট নয়)। এটা তোলে বিজ্ঞাপন চ্যানেলের একটি যথেষ্ট সংখ্যা ব্যবহার করার জন্য প্রয়োজনীয়, অন্যথায় আপনি একটি অকাল উপসংহার প্রচার গ্রাহকদের আকর্ষণ এবং সাধারণত যে এটা পুলিশের নয় কাজ করে না করব। উদাহরণস্বরূপ, যদি আপনি মাধ্যমে কর্মের তার সাইটে দর্শকদের অবহিত ট্রেডিং বাইনারি বিকল্প বিবাহবিচ্ছেদ বা সত্য করতে একটি অনলাইন পরামর্শক । অথবা যদি আপনি সক্রিয়ভাবে আপনার ব্যবসা উন্নীত করার ইনস্টাগ্রাম ব্যবহার করছেন, তখন স্টক তথ্য আনয়ন ফাংশন সাহায্য করতে পারেন প্রোগ্রাম থেকে "সরাসরি সাবস্ক্রাইব" Instaplus। স্টিফেন স্মিথ, সিবিসি নিউজ পোস্ট করেছেন: আগস্ট 07, 2017\nএর ফলে ইন্সটাফরেক্স হল মার্কেটের নেতা। এর সাথে একবার শুরু করলে, আপনি এটাকে ছেড়ে কখনওই যাবেন না। 10 / 3,775 একাডেমিক বছর চলাকালীন প্রোগ্রামের জন্য আবেদনকারী উত্তর আমেরিকার স্টাড বিদেশের আবেদনকারীদের জন্য 100 সপ্তাহের টিউশন (£ 2012) এবং আবাসনের (প্রতি সপ্তাহে £ 13 এর মান পর্যন্ত) মূল্যের জন্য বৃত্তি পাওয়া যায়। যোগ্য হতে আপনার আমাদের স্টাডি বিদেশ প্রোগ্রামের প্রয়োজনীয়তাগুলি পূরণ করতে হবে, সাধারণত উত্তর আমেরিকাতে ট্রেডিং বাইনারি বিকল্প বিবাহবিচ্ছেদ বা সত্য বসবাসকারী এবং শুক্রবার 29 জুন 2012 এর নির্দিষ্ট সময়সীমা আগে আবেদন করুন।\nগ্রিনহাউস নির্মাণের মূল উপাদানগুলিকে তাদের নিজের হাত দিয়ে দৃশ্যমানভাবে চিহ্নিত করুন, আপনি নীচের ছবিতে পারেন। নতুন উদ্যোক্তাদের প্রধান সমস্যা হচ্ছে উপযুক্ত কর্মীদের নির্বাচন। প্রথম আপনি একটি অভিজ্ঞ, দায়িত্বশীল এবং শালীন ম্যানেজার খুঁজে পেতে হবে। যাইহোক, আপনি তার বেতন সংরক্ষণ করা উচিত নয়, কারণ শুধুমাত্র তারপর তিনি আপনার ব্যবসা উন্নতি করতে আগ্রহী হবে। এটি একটি অভিজ্ঞ বারিস্টা সন্ধান করার প্রয়োজন হয় না। এটি এমন একজন ব্যক্তি হতে পারে, যিনি শিখতে ইচ্ছা করেন, এমন একজন ব্যক্তি যিনি কাজ সম্পর্কে গুরুতর। আজ একটি কোর্স পূর্ণ, তাই আপনি সর্বদা পুরো প্রোগ্রামটি সম্পূর্ণ করতে পারেন।\nভিত্তি নির্মাণের পরে এটি বিশেষভাবে তৈরি করা হয় বায়ুসংক্রান্ত গঠন পিভিসি soaked ফ্যাব্রিক তৈরি। পাম্পগুলির সাহায্যে, ফর্মওয়ার্কটি নকশা চাপে এবং ধ্রুবক পর্যায়ে রক্ষণাবেক্ষণ করা হয়। এই সাইটে tradingview এর সরলীকৃত সংস্করণ।\nঅনলাইন ফরেক্স ট্রেডিং: ট্রেডিং বাইনারি বিকল্প বিবাহবিচ্ছেদ বা সত্য\nবিঃদ্রঃ: নেই এই কৌশল সব প্রতিটি সাইটের জন্য কাজ করবে. একটি বুফে মত এই আচরণ, আপনি ভাল চেহারা যে জনকে বাছাই এবং তাদের ব্যবহার করে দেখুন. বড় আপনার সাইটের বৃদ্ধি, আরো এই সব একটি সম্ভাবনা হয়ে বন্ধ কাছে.\nবিশ্ব জুড়ে নিয়ন্ত্রিত হয় FCA (যুক্তরাজ্য), CySEC (সাইপ্রাস) এবং ASIC (অস্ট্রেলিয়া) দ্বারা সিদ্ধান্ত তৈরীর পদ্ধতিগত পদ্ধতির।\nদ্বিতীয় ক্ষেত্রে, স্ব-চিকিত্সা সাধারণত শুরু হয়, এর দৃশ্যমান ফলাফলটি রোগের বহিরাগত লক্ষণগুলির অন্তর্ধান, যা নিরাময় সম্পর্কিত নয়, তবে শরীরের রোগ প্রতিরোধকের প্রতিক্রিয়া দ্বারা। নবজাতককে দাও - তোমার খ্যাতি বিনষ্ট হয়ে যাবে, এবং এটা নির্বুদ্ধিতা দ্বারা ঘটবে; আপনার আত্মীয়দের - তারা আপনার সাহায্য প্রয়োজন।\nবৈশিষ্ট্য: সামগ্রীর ডান ক্লিক মেনুতে 'ওপেন' এবং 'ওপেন সামগ্রী ফোল্ডার' এন্ট্রি যোগ করুন। বন্ধ # 1143 (Sledgehammer999) করুন আপনার শ্রোতা বৃদ্ধি যখন, তাই আপনার অর্থ রোজগারের সম্ভাবনা। তবে আপনি এখনও অনুসরণ করছেন এমন ট্রেডিং বাইনারি বিকল্প বিবাহবিচ্ছেদ বা সত্য কয়েকটি উপায়ে আপনি নগদ অর্থ উপার্জন করতে পারেন।\nআপনার পিতামাতার 75 বছরেরও কম বয়সেই মারা গেছে (উত্তরটি হল "হ্যাঁ" শুধুমাত্র প্রাকৃতিক মৃত্যুর ক্ষেত্রে, রোগ থেকে . )? আরও ঘাটাঘাটি করার পরে দুর হলো “ট্রেডিং বাইনারি বিকল্প বিবাহবিচ্ছেদ বা সত্য অসীম” নিয়ে সব কনফিউশন। অসীম নিয়ে “চমক হাসান” ভাইয়ের অবশ্য ইউটিউবে একটা দারুণ ভিডিও অাছে।


যুবলীগের চেয়ারম্যান ওমর ফারুক গণভবনে নিষিদ্ধ! – Nilphamari News24\nনীলফামারীনিউজ, ডেস্ক রিপোর্ট- আগামী রোববার গণভবনে যুবলীগ নেতাদের ডেকেছেন প্রধানমন্ত্রী শেখ হাসিনা। ওইদিন বিকাল ৫টায় সম্মেলন সামনে রেখে বিশেষ বৈঠক অনুষ্ঠিত হবে। এ বৈঠকে যুবলীগের চেয়ারম্যান ওমর ফারুক চৌধুরীকে প্রধানমন্ত্রী উপস্থিত থাকতে নিষেধ করেছেন বলে গণভবন ও যুবলীগের একাধিক সূত্র নিশ্চিত করেছে।\nগতকাল সকালে যুবলীগ সাধারণ সম্পাদক হারুনুর রশীদ প্রধানমন্ত্রীর সঙ্গে সাক্ষাৎ করলে শুক্রবার বৈঠকের সময় জানিয়েছিলেন তিনি। কিন্তু পরবর্তীতে তার একান্ত সহকারী সচিব গাজী হাফিজুর রহমান লিকু হারুনুর রশীদকে ফোন করে তারিখ পরিবর্তনের বিষয়টি জানান।\nআওয়ামী লীগের সাধারণ সম্পাদক ওবায়দুল কাদেরও যুবলীগ সাধারণ সম্পাদককে ফোন করে বৈঠকের তারিখ পরিবর্তনের কথা জানান। একই সঙ্গে ওবায়দুল কাদের হারুনকে বলেন, প্রধানমন্ত্রী চান না ওই বৈঠকে যুবলীগ চেয়ারম্যান ওমর ফারুক থাকুন।\nএ বিষয়ে যুবলীগের সাধারণ সম্পাদক হারুনুর রশীদ বলেন, রোববার বিকাল ৫টায় গণভবনে আমাদের ডেকেছেন প্রধানমন্ত্রী। সম্মেলন নিয়ে কথা বলবেন তিনি। এক প্রশ্নের জবাবে তিনি বলেন, আমাদের গত প্রেসিডিয়ামের বৈঠকে যুবলীগ চেয়ারম্যান ওমর ফারুক চৌধুরী উপস্থিত ছিলেন না। তাকে ছাড়াই বৈঠক অনুষ্ঠিত হয়েছে। গণভবনে প্রধানমন্ত্রীর সঙ্গে আমাদের সাক্ষাতও বৈঠকের মত। এতে যুবলীগ চেয়ারম্যান উপস্থিত থাকবেন না বলেই জানি।\nডোমারের দরিদ্র পরিবারের রানা হাল ছাড়েননি, তাই আজ তিনি বিসিএসে সফল!\nPosted on জুন 23, 2019 Author নীলফামারী নিউজ\nনীলফামারীনিউজ, ডেস্ক রিপোর্ট- নীলফামারীর মেধাবী ছাত্র মাসুদ রানা। তিনি হয়তো রসায়নে স্নাতক হতে পারতেন। শিক্ষক হতে পারতেন। কিংবা মাধ্যমিকের পর হয়তো তাঁর আর পড়ালেখাই করা হতো না। কিন্তু চিকিৎসক হওয়ার স্বপ্ন কখনোই যাঁর পিছু ছাড়েনি, সেই ছেলে ঠিকই তাঁর পথ খুঁজে নিয়েছেন। নীলফামারী জেলার ডোমার উপজেলার খাটুরিয়া গ্রামের ভূমিহীন কৃষক ও দেবীগঞ্জ কৃষি ফার্মের নিয়মিত […]\nনিউজিল্যান্ডে জলঢাকার মেয়ে নাহিন আক্তারের জমজমাট বাঙালি বিয়ে\nPosted on জুন 6, 2017 Author আকাশ মহিবুল্লাহ্\nনীলফামারীনিউজ, এক্সক্লুসিভ রিপোর্ট- নীলফামারী জেলার জলঢাকা উপজেলার মেয়ে নাহিন আক্তার। পেশায় চিত্রশিল্পী। ২০১৬ সালের জুলাইয়ে ভারতের শান্তিনিকেতনে বিশ্বভারতী বিশ্ববিদ্যালয়ে পড়াশোনার সময় তাঁর সঙ্গে ভিক্টোরিয়া ইউনিভার্সিটির ইতিহাসের প্রভাষক ড. বেঞ্জামিন স্কট কিংসব্রির পরিচয়। এরপর তা রূপ নেয় প্রণয়ে। গত ৩ জুন নিউজিল্যান্ডের নেলসন প্রদেশের ওয়াইমিয়া ওয়েস্টের সেন্ট পিটার অ্যান্ড পল চার্চে বাঙালি ঢঙে তাঁদের বিয়ে হয়। […]\nবেশি লাভের আশায় ভুট্টা চাষে আগ্রহী জলঢাকার কৃষকেরা\nPosted on মে 2, 2018 Author রুদ্র\nবাদশাহ শাহাজহান, ভ্রাম্যমান সংবাদদাতা- নীলফামারীর জলঢাকায় ভুট্টার বাম্পার ফলন এবং বাজারে দাম বেশি হওয়ায় এই ফসল চাষে ঝুঁকছেন কৃষকেরা। অফিস সুত্রে জানা যায়, চলতি বছর উপজেলায় ১ হাজার ৮শত ৮০ হেক্টর জমিতে ভুট্টার চাষ এবং ১৬ হাজার ৪ শত ৫০ মেট্রিক টন উৎপাদন লক্ষ্যমাত্রা নির্ধারণ করা হয়েছে। লক্ষ্যমাত্রার চেয়ে অধিক জমিতে ভুট্টার চাষ ও ফলন […]


Fathers Day Special Story\nহুঁহুঁ বাবা…কথায় কথায় কতবার ‘বাবা’ বলেন জানেন?\nPublished by: Sangbad Pratidin Digital | Posted: June 19, 2016 3:25 pm| Updated: October 27, 2018 5:17 pm\nসংবাদ প্রতিদিন ডিজিটাল ডেস্ক: ভাত-কাপড়ের চিন্তা করেই তাঁর দিন কাটে৷ শিল্প-সাহিত্য সমেত আরও অনেক কিছুর সঙ্গেই তাঁর দেখা হয় না৷ তবু তিনিই সেই ‘পাওয়ার স্টেশন’ যিনি সন্তানকে রসদ জুগিয়ে চলেন৷ কবিতায় এভাবেই বাবার কথা তুলে ধরেছিলেন কবি রনজিৎ দাস৷ কবিতা তো ব্যক্তিগত হয়েও সার্বজনীন৷ বাবাকে নিয়ে আপামর বাঙালিই মনের কথাটিই কলমে তুলে এনেছিলেন কবি৷\nপ্রতিটি সংসারেই বাবা ‘বনস্পতি’৷ বাবার জন্য অব্যর্থ ও অমোঘ এই বিশেষণটি তুলে এনেছিলেন নাগরিক কবিয়াল৷ সত্যি এর বাইরে কী-ই বা আর বলা যায়! যতখানি গাম্ভীর্যের ঘেরাটোপ বাবাদের ঘিরে থাকে, যতখানি দূরত্বের আভাস জড়িয়ে থাকে বাবার সঙ্গে, ততখানিই নিবিড় হয়ে তাঁর স্নেহ-শাসন-দায়িত্বপালনের ছায়াটুকু ঘিরে থাকে আমাদের৷ মা বললেই হলুদ-জিরের গন্ধমাখা যে অন্তরঙ্গ আঁচলের ছায়া পড়ে বাঙালির ঘর-দুয়ারে, বাবা বললে কিন্তু তেমনটা নয়৷ বরং একটু শাসন, একটু দূরত্বের ওপারে কোনও রাশভারি চরিত্রই ঠাঁই পায় বাঙালির মনে৷ তাই তো বাংলা সিনেমা জুড়ে কমল মিত্র, ছবি বিশ্বাসের মতো জাঁদরেল বাবাদের দাপট৷ তবে বাইরে যাই হোক না কেন আসলে কিন্তু অন্তরে সকল বাবাই বিভূতিভূষণের হরিহর৷ সন্তানকে দুধে-ভাতে রাখতে ঈশ্বরী পাটনির প্রার্থনা আর হরিহরের কামনায় তাই আদতে কোনও তফাত থাকে না৷ বাবার সঙ্গে সন্তানের সম্পর্কের এই এক অদ্ভুত রসায়ন৷ ভয় থাকে, শাসন থাকে তবু কাজলকে কাঁধে নিয়ে অপূর্বকুমার রায় যতক্ষণ না ফ্রেমের ওপারে চলে যাচ্ছেন, ততক্ষণ সম্পূর্ণ হয় না পথের পাঁচালি৷ আর তাই বাবার আসনের সঙ্গে ভয়ে মেশানো দূরত্ব মেনেও সব সন্তানই বালক রবীন্দ্রনাথের মতো হয়ত বাবার মতো বড় হওয়ার ইচ্ছে নিয়েই বড় হয়ে ওঠে৷\nএই বাবার জন্যই একটা দিন ধার্য করা হয়েছে গোটা দুনিয়ায়৷ যে দিনটাকে শুধু বাবাদের জন্যই সেলিব্রেট করা হবে৷ ওয়ার্ল্ড ফাদার্স ডে-তে বাবার কথা যখন বিশ্বজুড়ে মনে করা হচ্ছে, তখনন প্রশ্ন উঠতে পারে একদিনের যৌক্তিকতা নিয়ে৷ প্রশ্ন তোলা সোজা, উত্তরও তো জানা৷ তাই একদিন না প্রতিদিন, সে প্রশ্ন তুলে রেখে বরং খেয়াল করলে দেখা যাবে প্রতিদিন নানাভাবে কথায় কথায় আমরা বাবা বলে থাকি৷ সে আমরা মনে রাখি বা না রাখি মুখের কথা কিন্তু বাবাকে ভোলে না৷ কীরকম? নিচের কথাগুলো মিলিয়েই দেখুন-\nওরে বাবা- পিলে চমকানো কিছু ঘটলে এ কথা যেন স্বাভাবিক প্রতিবর্ত ক্রিয়াতেই বেরিয়ে আসে৷\nনা বাবা- কেউ আর কোনও কিছুর সঙ্গে যুক্ত থাকতে চান না বলতে গিয়ে স্বাভাবিক প্রতিক্রিয়া বশে এ কথাই আসে৷\nহুঁহুঁ বাবা- সব জানো আর এটা জানো না-এহেন অভিব্যক্তিতে এই লবজই অমোঘ৷\nবাবা রে বাবা- ভয় হোক বা বিস্ময় কথাতেও সেই বাবা-ই ভরসা৷\nযাহ বাবা- বোঝাতে চাইছেন অথচ পারছেন না, অথচ এটা বললেই বোঝা যাবে আপনি কী বোঝাতে চাইছেন৷\nআপনি বাঁচলে বাপের নাম- এ কথার সারসত্য পাগলেও বোঝে, ব্যাখ্যা নিষ্প্রয়োজন৷\nএই মুহূর্তে নিশ্চয়ই আরও এমন কথা আপনারও মনে পড়ছে৷ এই লিস্ট তো বাড়িয়ে তুলবেন আপনিও৷ এক একা সব কথা বলা যায় নাকি রে বাবা!


প্রধানমন্ত্রী শেখ হাসিনা কোন অপরাধীকে ক্ষমা কারেন না – মৎস্য ও প্রাণিসম্পদ মন্ত্রী – সময় সংবাদ.কম\nপ্রধানমন্ত্রী শেখ হাসিনা কোন অপরাধীকে ক্ষমা কারেন না – মৎস্য ও প্রাণিসম্পদ মন্ত্রী\nপ্রকাশিতঃ বৃহস্পতিবার, ০৮ অক্টোবার ২০২০ বিকাল ১৯:০৭\nপিরোজপুর-১ আসনের এমপি মৎস্য ও প্রাণিসম্পদ মন্ত্রী শ ম রেজাউল করিম বলেছেন, চীনা নাগরিক হত্যা কান্ড একটি বিচ্ছিন্ন ঘটনা। ঘটনার সাথে জড়িতদের অভিলম্বে খুঁজে বের করে দৃষ্টান্তমূলক শাস্তি প্রদান করা হবে। চীন আমাদের ঘনিষ্ট বন্ধু রাষ্ট্র। তারা আমাদের উন্নয়নের সবচেয়ে বড় অংশীদার, তাই চীনের নাগরিক হত্যার দ্রুত বিচার এর ব্যবস্থা করবে সরকার। প্রধানমন্ত্রী শেখ হাসিনা কোন অপরাধীকে ক্ষমা কারেন না। তিনি প্রমাণ করে দিয়েছেন অপরাধী যতই শক্তিশালী হোক না কেন, অপরাধ করে পার পাবার কোন সুযোগ নেই। মন্ত্রী বৃহস্পতিবার (০৮ অক্টোবর) দুপুরে চীনের অনুদানে নির্মানাধীন চীন-বাংলাদেশ ৮ম মৈত্রী বেকুটিয়া সেতুর নির্মান সন্নিকটে দুর্বৃত্তদের ছুরিকাঘাতে নিহত চীনা নাগরিক ও সেতুটির টেকনিশিয়ান লাওফেন (৫৮) এর হত্যার স্থান পরিদর্শন করেন এবং কর্মরত চীনা নাগরিকদের সাথে কথা বলেন। এ উপলক্ষে পিরোজপুর জেলা সার্কিস হাউজে আয়োজিত এক প্রেস ব্রিফিং-এ মন্ত্রী এসব কথা বলেন।\nএ সময় উপস্থিত ছিলেন পিরোজপুর জেলা প্রশাসক আবু আলী মোঃ সাজ্জাদ হোসেন, পুলিশ সুপার মোঃ হায়াতুল ইসলাম খান, র‌্যাব বরিশাল-৮ এর উপ অধিনায়ক মেজর জাহাঙ্গীর আলম, সেতুটির সিকিউরিটি ইন-চার্জ মি. কাও, ডেপুটি ম্যানেজার মি. ওয়েন সহ জেলার বিভিন্ন প্রশাসনের কর্মকর্তরা ।\nএসময় মন্ত্রী আরো বলেন, এ হত্যাকান্ডের এ ঘটনাটি সম্পূর্ণ অনাকাঙ্খিত একটি ঘটনা। এ ঘটনার সাথে জড়িতদের গ্রেফতার করে দ্রুত বিচারের সম্মূখীন করতে জেলা পুলিশসহ সংশ্লিষ্ট সকল বিভাগ যথেষ্ট তৎপর রয়েছে। ইতোমধ্যেই এ হত্যার সাথে জড়িত থাকর সন্দেহে পুলিশ সিরাজ ও রানা নামের দুজনকে গ্রেফতার করেছে। এ হত্যাকান্ডের পর আমাদের জেলা প্রশাসন, পুলিশ বিভাগ, র‌্যাব ও কোষ্টগার্ডসহ সংশ্লিষ্ট সকলের ভুমিকায় চীনা কর্মকর্তারা খুশী হয়েছেন। সাংবাদিকদের প্রশ্নের জবাবে মন্ত্রী জানান, পিরোজপুরের দুইটি প্রকল্পে কর্মরত চীনা নাগরিকদের নিরাপত্তা নিশ্চিত করতে র‌্যাব ও পুলিশ যৌথভাবে কাজ করে যাচ্ছে। এ ঘটনায় উন্নয়ন কর্মকান্ডে কোন প্রভাব পড়বে না এবং বেকুটিয়া সেতুর কাজ স্বাভাবিক গতিতেই চলবে।\nউল্লেখ্য, গতরাতে বেকুটিয়া সেতুর টেকনিশিয়ান চীনা নাগরিক লাওফেন দুর্বৃত্তদের ছুরিকাঘাতে আহত হন। পরে পিরোজপুর হাসপাতালে চিকিৎসাধীন অবস্থায় মৃত্যুবরণ করেন। এ খবর শুনে মন্ত্রী ওই সেতুতে কর্মরত চীনা নাগরিকদের সাথে সাক্ষাৎ করতে বৃহস্পতিবার দুপুরে পিরোজপুরে আসেন।\nPrevious PostPrevious ধর্ষণ ও নারী নির্যাতনের প্রতিবাদে চট্টগ্রামের রাঙ্গুনিয়ায় মানববন্ধন\nNext PostNext সালথায় সৈয়দা সাজেদা চৌধুরী গোল্ডকাপ ফুটবল টুর্নামেন্টের উদ্বোধন


কক্সবাজারে ‘নিজের’ বন্দুকের গুলিতে বনরক্ষী নিহত | bangla.bdnews24.com\nPublished: 19 May 2022 12:24 AM BdST Updated: 19 May 2022 12:24 AM BdST\nবুধবার দুপুরে নবগঠিত ঈদগাঁও উপজেলার সদর ইউনিয়নের উত্তর বনবিভাগের ভোমরিয়া ঘোনার রেঞ্জের আওতাধীন ভাদিতলা রাঙাঝিরিতে এ ঘটনা ঘটে।\nনিহত মো. আক্তারুজ্জামান (৪০) যশোরের ইছাখালি গ্রামের বাসিন্দা। তিনি কক্সবাজার উত্তর বনবিভাগের আওতাধীন ভোমরিয়াঘোনা রেঞ্জের ফরেস্ট গার্ড (এফজি) পদে কর্মরত ছিলেন।\nঈদগাঁও থানার ওসি মো. আব্দুল হালিম বলেন, দুপুরে বনে দায়িত্ব পালনকালে এক বনরক্ষী ‘নিজের’ নামে বরাদ্দ করা বন্দুকের গুলিতে আহত হলে সহকর্মীরা কক্সবাজার সদর হাসপাতালে নিয়ে যান। সেখানে পৌঁছার পর কর্তব্যরত চিকিৎসক তাকে মৃত ঘোষণা করেন।\nঘটনার ব্যাপারে অভিযোগ বা এজাহার দেওয়া হলে তদন্ত করে আইনগত ব্যবস্থা নেওয়া হবে বলে জানান ওসি।\nবনবিভাগের ভোমরিয়াঘোনা বিটের কমিউনিটি স্বেচ্ছাসেবক প্রধান (হেডম্যান) বাদশা মিয়া বলেন, দুপুরে বনবিভাগের ভোমরিয়াঘোনা রেঞ্জের ভাদিতলা এলাকার পূর্বের গহীন পাহাড়ে মো. আক্তারুজ্জামান ও আরেক সহকর্মী পাহারার দায়িত্ব পালন করছিলেন।\n“এ সময় তার (আক্তারুজ্জামান) বন্দুকে ত্রুটি দেখা দিলে সেখানে বসে নিজেই মেরামতের চেষ্টা চালান। এক পর্যায়ে অসতর্কতাবশত বন্দুক থেকে একটি গুলি গলা ভেদ করে অপর প্রান্ত দিয়ে বেরিয়ে যায়।”\nপরে তাকে সেখানে উপস্থিত অন্য সহকর্মীরা উদ্ধার করে কক্সবাজার সদর হাসপাতালে নিয়ে যান বলে তিনি জানান।\nভোমরিয়াঘোনা রেঞ্জ কর্মকর্তা আনোয়ার হোসেন খাঁন বলেন, নিজের বন্দুকের গুলিতে আহত হওয়ার পরপরই আক্তারুজ্জামানকে উদ্ধার করে কক্সবাজার সদর হাসপাতালে আনা হয়। সেখানে পৌঁছলে কর্তব্যরত চিকিৎসক তাকে মৃত ঘোষণা করেন।\nলাশ ময়নাতদন্তের জন্য কক্সবাজার সদর হাসপাতাল মর্গে রাখা হয়েছে বলে জানান ঈদগাঁও থানার ওসি আব্দুল হালিম।


ইউকে | The Sunrise Today\nHome » ইউকে\nব্রিটিনের সাবেক পররাষ্ট্রমন্ত্রী ও প্রভাবশালী টরি নেতা বরিস জনসন হিজাব নিয়ে বিরূপ মন্তব্য করে তীব্র সমালোচনার মুখে পড়েছেন। গত সোমবার দেশটির ডেইলি টেলিগ্রাফ পত্রিকায় প্রকাশিত এক নিবন্ধে তিনি লিখেছেন, মুসলিম নারীরা হিজাব পরলে তাদের চিঠির বাক্সের মতো দেখায়। এমনকি তাদের ব্যাংক ডাকাতের সঙ্গে তুলনা করেছেন। তার এ মন্তব্যের পর ব্রিটেনের ...\nকোনো ধরনের চুক্তি ছাড়াই ইউরোপীয় ইউনিয়ন থেকে বের হয়ে আসছে ব্রিটেন। ব্রিটিশ সংবাদপত্র সানডে টাইমসকে দেয়া এক সাক্ষাৎকারে এ তথ্য জানিয়েছেন বৃটেনের আন্তর্জাতিক বাণিজ্যমন্ত্রী লিয়াম ফক্স। তিনি বলেন, ইউরোপীয় ইউনিয়নের একগুঁয়েমির কারণেই কোনো ধরনের চুক্তিতে পৌঁছানো সম্ভব হয়নি। ব্রিটেনের এই মন্ত্রী ইউরোপীয় ইউনিয়নকে দায়ী করে বলেন, তাদের জন্যই এখন কোনো ...\nবাংলাদেশে ব্রিটিশ নাগরিকদের জন্য নিরাপত্তা সতর্কতা\nবাংলাদেশে থাকা নিজ দেশের নাগরিকদের জন্য নিরাপত্তা সতর্কবার্তা জারি করেছে ব্রিটেন। দেশটির ফরেন অ্যান্ড কমনওয়েলথ অফিস ‘বাংলাদেশ ট্রাভেল এডভাইস’ শিরোনামে ১লা আগস্ট ওই বার্তাটি প্রচার করে। সেখানে বলা হয়- ২৯শে জুলাই ঢাকায় বাসের চাপায় দু’জন শিক্ষার্থী নিহত হয়েছেন। ওই ঘটনার পর থেকে পুরো ঢাকাজুড়ে শিক্ষার্থীরা ধারাবাহিকভাবে প্রতিবাদ-বিক্ষোভ করছে। সেই সব ...\nযুক্তরাজ্যের একটি গবেষণা অনুযায়ী ধনীদের গড় আয়ু অপেক্ষাকৃত কম ধনীদের চেয়ে বেশী। গত দুই দশক ধরেই ইংল্যান্ডের ধনী-গরীবের মধ্যে গড় আয়ুর বৈষম্য বাড়ছে। দেশটির স্বাস্থ্য বিভাগ জানাচ্ছে, এই নগরীতে ধনী ও দরিদ্রের মধ্যে আয়ুতেও ফারাক তৈরি হয়েছে। স্টকটনে ধনীদের আয়ু বাড়ছে। তারা পাচ্ছেন দীর্ঘ জীবন। কিন্তু গরীবদের আয়ু তেমন বাড়ছে ...\nযোগাযোগের ক্ষেত্রে গণপরিবহনের গুরুত্ব অনস্বীকার্য। আর গণপরিবহন মানেই ভোগান্তির একশেষ। সে বাস-ই হোক আর ট্রেন-ই হোক। বসার পর্যাপ্ত আসন নেই। গাদাগাদি-ঠাসাঠাসি-ঠেলাঠেলি, নড়া যায় না ঘোরা যায় না, এমনকি ভালো করে নিঃশ্বাসও নেয়া যায় না। তার ওপর ভ্যাপসা গরম। জান বের হওয়ার জোগাড়। তবে এ অবস্থা শুধু তৃতীয় বিশ্বের অনুন্নত দেশগুলোতে ...\nতবে কি অদূর ভবিষ্যতে পাকিস্তানি বংশোদ্ভূত প্রধানমন্ত্রী পেতে চলেছে ব্রিটেন? ইঙ্গিত অন্তত তেমনটাই। ব্রিটিশ রাজনৈতিক মহলে জল্পনা, প্রধানমন্ত্রী টেরিজা মে’র উত্তরসূরি হতে চলেছেন সাজিদ জাভেদ। ব্রেক্সিট নিয়ে ঘরে-বাইরে যখন উত্তাল ব্রিটেনের রাজনীতি, তখন সূত্রের খবর একপ্রকার বাধ্য হয়েই স্বরাষ্ট্রমন্ত্রীকে দেশের পরবর্তী প্রধানমন্ত্রী পদে বসাতে চলেছেন মে। সাজিদের এই উত্তরণকে স্বাগত ...\nব্রিটেনে রেকর্ড সংখ্যক মুসলিমবিদ্বেষী হামলা\nব্রিটেনে গত বছর রেকর্ড সংখ্যক মুসলিম বিরোধী হামলা এবং নির্যাতনের ঘটনা ঘটেছে। বেশিরভাগ মুসলিম নারীই কিশোর-তরুণদের অপ্রত্যাশিত লক্ষ্যবস্তুতে পরিণত হয়েছে। মনিটরিং গ্রুপ ‘টেল মামা’র প্রতিবেদনে এসব তথ্য উঠে এসেছে। পর্যবেক্ষণকারী গ্রুপটির বার্ষিক প্রতিবেদনে অতীতের যে কোনো সময়ের চেয়ে বেশি ইসলাম বিদ্বেষী হামলার ঘটনা প্রকাশ পেয়েছে। ২০১৭ সালে তাদের প্রতিবেদনে মোট ...\nইংল্যান্ডের দক্ষিণ-পশ্চিমে গত সপ্তাহে এক নারী যে নার্ভ এজেন্টের শিকার হয়ে মারা গেছেন, তার উৎস খুঁজে পেয়েছে বলে দাবি করেছে ব্রিটিশ পুলিশ। নার্ভ এজেন্টের শিকারের ওই ঘটনায় মৃতের স্বামী আশঙ্কাজনক অবস্থায় হাসপাতালে চিকিৎসাধীন রয়েছেন। গত রোববার ডন স্টারগাস নামের ৪৪ বছর বয়সী ওই নারী মারা যান। মারা যাওয়ার এক সপ্তাহ ...\nসাধারণত অন্যদেশের রাষ্ট্রপ্রধানরা ব্রিটেন সফরে গেল অবশ্যই রানী এলিজাবেথের সঙ্গে সাক্ষাৎ করেন৷ ব্রিটেনের রানি বলে কথা৷ নির্দিষ্ট রাজকীয় নিয়ম বা প্রটোকল মেনে তবেই যেকোনো রাষ্ট্রপ্রধান রানীর সঙ্গে সাক্ষাৎ করেন৷ কিন্তু সেই রাষ্ট্রপ্রধান যদি হন মার্কিন প্রেসিডেন্ট ডোনাল্ড ট্রাম্প, তবে কোনো নিয়ম বা প্রটোকলই যে গ্রাহ্য হবে না তা সর্বজনবিদিত৷ সমস্ত ...\nমার্কিন প্রেসিডেন্ট ডোনাল্ড ট্রাম্পের যুক্তরাজ্য সফরের প্রতিবাদে লন্ডনে হাজার হাজার মানুষ বিক্ষোভে যোগ দেন। ব্লেনহেইম প্যালেসের বাইরে নিজেদের প্রতিবাদ জানাতে বৃহস্পতিবারই অবস্থান নিয়েছেন ১,০০০ বেশি বিক্ষোভকারি। রিজেন্ট পার্কের সামনে বিক্ষোভকারীদের হাতে বিভিন্ন শ্লোগান সম্বলিত প্ল্যাকার্ড শোভা পাচ্ছে। আর তাতে লেখা আছে- ‘বিশেষ বন্ধুত্ব? সোজা বলে দাও না’,’ট্রাম্পকে না বলুন, যুদ্ধকে ...\nআফগানিস্তানে সেনা সংখ্যা দ্বিগুণ করার পরিকল্পনা নিচ্ছে ব্রিটেন। সেখানকার নিরাপত্তা পরিস্থিতির অবনতি ঠেকাতে মার্কিন প্রেসিডেন্ট ডোনাল্ড ট্রাম্পের অনুরোধের পর এ সিদ্ধান্ত নিলো ব্রিটিশ সরকার। প্রধানমন্ত্রী থেরেসা মে ঘোষণা দিয়েছেন যে সরকার অতিরিক্ত ৪৪০ জন সেনা পাঠাবে আফগানিস্তানে। সব মিলিয়ে সেখানে ব্রিটিশ সেনার সংখ্যা দাঁড়াবে ১১০০। অতিরিক্ত সেনারা ন্যাটো-নেতৃত্বাধীন প্রশিক্ষণ মিশন ...


সানি’র জন্য শহিদ নিচ্ছেন ৪০ কোটি, বিজয় ৫৫ কোটি! - DesheBideshe\nHome/বিনোদন/বলিউড/সানি’র জন্য শহিদ নিচ্ছেন ৪০ কোটি, বিজয় ৫৫ কোটি!\nসানি’র জন্য শহিদ নিচ্ছেন ৪০ কোটি, বিজয় ৫৫ কোটি!\nমুম্বাই, ০৫ ফেব্রুয়ারি – বলিউড তারকা শহিদ কাপুর ও তামিল তারকা বিজয় সেতুপতি একই ওয়েব সিরিজে কাজ করবেন, এমন খবর জানা গিয়েছিল গেল বছরের ডিসেম্বরে। জনপ্রিয় ওটিটি প্ল্যাটফর্ম অ্যামাজন প্রাইমের জন্য ‘সানি’ শিরোনামের সিরিজটি পরিচালনা করবেন রাজ ও ডিকে।\nএক সূত্রের বরাতে এবার বলিউডভিত্তিক সংবাদমাধ্যম, এই সিরিজের জন্য শহিদ কাপুর মোটা অঙ্কের পারিশ্রমিক দাবি করেছিলেন। তবে সেটা পুরো সিজনের জন্য ৪০ কোটি রুপিতে নির্ধারিত হয়েছে। প্রাথমিকভাবে এটার তিনটি সিজন করার সিদ্ধান্ত নেওয়া হয়েছে। তবে সিজন বাড়লে পারিশ্রমিক বাড়বে, এমন শর্তে চুক্তিতে স্বাক্ষর করেছেন শহিদ কাপুর।\nআরও পড়ুন : নিকের সঙ্গে প্রিয়াঙ্কার ম্যাচিং ট্যাটুর রহস্য ফাঁস


Discover The True Nature Of Love In Gwalior\nPublished by: Sangbad Pratidin Digital | Posted: September 16, 2016 7:25 pm| Updated: September 16, 2016 7:25 pm\nপ্রসূন চক্রবর্তী: ঐতিহাসিক ও আধুনিক শহর গোয়ালিয়র৷ কথিত সাধু গ্বালিপার নাম থেকে শহরের নাম হয়েছে গ্বালিয়র৷ আরেক মত গোয়ালা থেকে গোয়ালিয়র নাম৷ ব্রিটিশের মুখে মুখে হয়েছে গোয়ালিয়র৷ দুর্গই মূল আকর্ষণ গোয়ালিয়রের৷ কাছাওয়া রাজাদের হাতে গোয়ালিয়রের বাড়বাড়ন্ত৷ কাছাওয়া থেকে পরিহরদের দখলে যাওয়ার পরে ইলতুতমিস পরিহরদের হঠিয়ে গোয়ালিয়র দখল করেন৷ তোমাররাজ মান সিংয়ের সময় সুবর্ণ যুগ আসে গোয়ালিয়রে৷ শেরশাহও আসেন গোয়ালিয়রে৷ গোয়ালিয়রে পরিহর, কাছাওয়া ও তোমার রাজারা রাজত্ব করে গিয়েছেন৷ তাঁদের কীর্তিকলাপ তথা প্রাসাদ, মন্দির, নানান সৌধ গোয়ালিয়রের মুখ্য দ্রষ্টব্য।\nশহর থেকেও ৯১মি অধিক উচ্চে ৯ মি. উঁচু প্রাচীর ঘেরা ২.৮ কিমি দীর্ঘ এবং ২০০ থেকে ৮০০ মি. প্রস্থের বেলেপাথরের খাড়া পাহাড়ে গোয়ালিয়র দুর্গ৷ সোমবার ছাড়া সকাল ১০টা থেকে বিকেল ৫টা পর্যন্ত দর্শন করা যায়৷ প্রতিরক্ষার দিক থেকে খুবই সুরক্ষিত ছিল এই দুর্গ৷ দক্ষিণ-পশ্চিম ও উত্তর-পুবে দুটি পথে দুর্গে প্রবেশ করা যায়৷ দক্ষিণ-পশ্চিমের পথে ৭-১৫ শতকের মধ্যে পাহাড় কেটে তৈরি ২২ জৈন তীর্থঙ্করের মূর্তি, রং-বেরঙের দেওয়াল চিত্রে জৈন মিথোলজি আকর্ষণ বাড়িয়েছে। ছটি শিলালিপির সঙ্গে এখানে মহাবীরের পিতা-মাতার মূর্তিও হয়েছে৷ পশ্চিমে গেটের কাছে পদ্মের উপর দণ্ডায়মান ১৯টি উচ্চ ১৫ শতকের মূর্তি। তার মধ্যে ২০তম তীর্থঙ্কর আদিনাথ ও ১০ মিঃ উঁচু উপবিষ্ট ২২তম তীর্থঙ্কর নেমিনাথের মূর্তি দু’টি অনবদ্য৷ দেবজ্ঞানে পুজো করে ভক্তের দল৷ এছাড়াও জীবজন্তু, স্বর্গের অপ্সরা মূর্ত হয়েছে দেওয়ালে৷ আর উত্তর-পুবে আর্কিওলজিক্যাল মিউজিয়াম হয়ে ১ কিমি দীর্ঘ বন্ধুর পথ উঠেছে দুর্গের৷ পাঁচটি গেট বা মহল পেরিয়ে দুর্গ৷ প্রথমটি ১৬৬০-এ ঔরঙ্গজেবের সম্মানে তৈরি আলমগির গেট, দ্বিতীয়টি সমকালে তৈরি বাদলগড়– বাদল সিংয়ের নামে নাম, তৃতীয়টি বানসুর বা আরচেরি গেট যা আজ লুপ্ত, চতুর্থ ১৪০০ খ্রিস্টাব্দে তৈরি গণেশ গেটের আকর্ষণ বহুবিধ৷ কবুতরখানা, সাধু গ্বালিপার ছোট মন্দির, স্বল্প যেতে ৮৭৬-এ তৈরি চতুর্ভুজ বিষ্ণু মন্দিরের অবস্থান গণেশ গেটে৷ পঞ্চমটি ১৫১৬-এ মান সিংয়ের তৈরি হস্তী গেট৷ সেকালে রাজ পরিবারের যাতায়াতও ছিল হাতির পিঠে৷ হাতি চলে আজও যাত্রী নিয়ে এ পথে৷\nগোয়ালিয়র গেট দিয়ে দুর্গে ঢুকতেই বেলেপাথরের মিনারওয়ালা প্রেমের সৌধ গুজরি মহল৷ গুর্জর বংশীয় প্রিয়তমা মহিষী মৃগনয়নীর জন্য ১৫১০-এ মান সিংয়ের তৈরি৷ স্থাপত্য ও ভাস্কর্য সুন্দর এ দুর্গের৷ স্তম্ভের হলদে, সবুজ, নীলাভ রঙের সঙ্গে সোনালিতে বর্ণালি বেড়েছে হাতি-মানুষ-হাঁস-তোতা-টিয়া-ফুল ও ফলের অলঙ্করণে৷\nহস্তী গেট পেরোতেই কন্দধর্মী ৬ গম্বুজ শিরে মান সিং প্যালেস৷ এটিও তৈরি করেন মান সিং আর সংস্কার হয় ১৮৮১-তে৷ ডান্সিং হল ঘিরে ব্যালকনি-অঙ্গন৷ রং-বেরঙের টালি বসিয়ে জলসাগরের নানান নকশা ও পাথরের জাফরির কাজ অতুলনীয়৷ জনশ্রুতি, জাফরির অন্তরাল থেকে রানিরা গানের তালিম নিতেন৷ ছ’তলা প্রাসাদের দু’টি তলা মাটির নিচে– সেখানে মান সিংয়ের গ্রীষ্মাবাস ছিল৷ আর ছিল ভূগর্ভস্থ অন্ধকার কারাকক্ষ, ফাঁসিঘর, স্নানঘর৷ ঔরঙ্গজেব ভাই মুরাদকে বন্দি রেখে ডিসেম্বরে এখানেই হত্যা করেন৷ মাটির নিচের মহল দর্শনে দর্শনার্থীদের টর্চ সঙ্গে নেওয়া ভাল৷ লাগোয়া বিক্রমাদিত্য প্যালেস মান সিংয়ের ছেলের নামে নাম৷ জনশ্রুতি, কোহিনূর (হীরে) এখান থেকেই ভেট হিসাবে যায় হুমায়ুনের কাছে৷ অদূরে রাজা করণ সিংয়ের তৈরি দ্বিতল করণ মন্দির৷ কীর্তি মন্দির নামেও সমধিক খ্যাত৷ বিপরীতে ৮০ পিলারের কুণ্ড বা বাউড়ি৷ পরাজয়ের পর আব্রু বাঁচাতে যেখানে জহর করতেন রানিরা৷ ইলতুতমিসের দুর্গ দখলে এখানেই অনুষ্ঠিত হয় জহর৷ হিন্দুর দুর্গে মুসলিম প্রাসাদ জাহাঙ্গির মহল ও শাহজাহান মহলও হয়েছে মান মন্দিরের পিছনে৷\nঅদূরেই পুব দেওয়ালে শাস আর বহু অর্থাত্ শাশুড়ি ও বধূর পৃথক পৃথক মন্দির৷ জৈন বলে দ্বিমত থাকলেও আসলে হিন্দু দেবতা বিষ্ণুর মন্দির৷ ১০৯৩-এ রাজা মহীপালের তৈরি মন্দিরে দেবতার অবর্তমান হলেও কারুকার্য আজও দেখে নেওয়া যায়৷ প্রবেশদ্বারের উপরে বিষ্ণুর মূর্তিও রয়েছে৷ মন্দির সংলগ্ন চাতাল থেকে শহরও দৃশ্যমান৷ আর দুর্গের পশ্চিমে রয়েছে দ্রাবিড় ও আর্য স্থাপত্যে গড়া দুর্গের প্রাচীনতম তেলিদের তেলি-কা-মন্দির৷ বিষ্ণু উপাস্য দেবতা৷ ছাদটি দ্রাবিড়ীয় শৈলীতে অলঙ্কৃত, আর দেওয়াল আর্য ভাস্কর্যের নিদর্শন৷ উপরে ৩৩ মিটার উঁচু গম্বুজ৷ দুর্গের মধ্যে উচ্চতমও এই বিষ্ণু মন্দির৷ প্রবেশপথে গরুড়৷ বিপরীতে ষষ্ঠ শিখগুরু হরগোবিন্দর স্মারকরূপে গড়া গুরুদ্বারে দাতা বন্দি ছোড় পবিত্র শিখ তীর্থ৷ মর্মরের গুরুদ্বারের শিরে সোনার পাতে মোড়া গম্বুজ৷ গুরুদ্বারার পশ্চিমে সূরয কুণ্ড৷ আরও পশ্চিমে সিন্ধিয়া স্কুল৷ আর রয়েছে– গ্বালিপার মূর্তি, মসজিদ, ম্যাগাজিন, একখাম্বা তাল, রানি তাল, ছেদি তাল ছাড়াও নানান কিছু৷ ৮-৬টা পর্যন্ত খোলা, টিকিট লাগে, ক্যামেরারও চার্জ লাগে৷\nঝিলমিল শিল্পের টানে:\nদুর্গের উত্তর-পুবে গোয়ালিয়র গেটের অনতিদূরে ধূলি-ধূসরিত ঘিঞ্জি পুরনো শহরে মোগলি স্থাপত্যে গড়া সঙ্গীতজ্ঞ তানসেনের এবং বাবরকে সহায়তাকারী আফগান প্রিন্স তথা ফকির মহম্মদ ঘাউসের মকবরার পর্যটক আকর্ষণ কম নয়৷ চারপাশে ষড়ভুজ টাওয়ার–মাঝে গম্বুজ৷ জাফরি অর্থাত্ গোয়ালিয়রের ঝিলমিলিশিল্পেরও অপূর্ব নিদর্শন মেলে তানসেন ও মহম্মদ ঘাউসের মকবরায়৷ শহরের উত্তরে বেলেপাথরের মহম্মদ খানের তৈরি জামি মসজিদটিও চলতে ফিরতে দেখে নেওয়া যায়৷ রেল স্টেশনের কাছে লস্কারে মোতি মহলের বিপরীতে রয়েছে মিউনিসিপ্যাল মিউজিয়াম৷ মোগল, রাজপুত আর মারাঠা মুদ্রার উল্লেখ্য সংগ্রহ এখানে৷ সোমবার ও ছুটির দিন ছাড়া সকাল ১টা থেকে বিকেল ৫টা খোলা৷\nনতুন শহরে সিন্ধিয়া রাজপরিবারের বসতবাড়ি জয় বিলাস প্রাসাদ৷ প্রিন্স অব ওয়েলসের আগমনে ১৮৭২-’৭৪-এ ইতালিয়ান অনুকরণে ১৯ লক্ষ টাকা ব্যয়ে জিয়াজি রাও সিন্ধিয়ার তৈরি৷ বাসও করছেন রাজপরিবার বাকিংহাম প্রাসাদের অনুকরণে তৈরি জয়বিলাস প্রাসাদের অংশে৷ তেমনই, রাও পরিবারের বিলাস-ব্যসন দেখে নেওয়া যায় জয়বিলাসে৷ ৩৫ কক্ষ নিয়ে গড়া সিন্ধিয়া মিউজিয়াম৷ বেলজিয়াম কাট-গ্লাসের নানান সম্ভার, বিষ পরীক্ষার প্লেট, ফ্রান্স ও ইতালীয় আসবাবপত্র, ইতালি থেকে আনা শ্রীকৃষ্ণর কাচের দোলনা, চিঙ্কুরানির নানা সম্ভার, দোলনা-চেয়ার, অতিথি আপ্যায়নে ব্যাটারিচালিত রুপোর টয়ট্রেন, শিকার করা স্টাফড জীবজন্তু, ঔরঙ্গজেব ও শাহজাহানের তরবারি, দরবার হলে ৫০০ কেজি সোনায় রঞ্জিত বিশ্বের দুই বৃহত্তম ঝাড়লণ্ঠন– সাড়ে তিন টনের ১৩ মিটার উঁচু ঝাড়লণ্ঠনে ২৪৮টি মোমবাতি একত্রে জ্বলে৷ ঘোড়াশালায় ফিটনগাড়ির রকমফেরও উল্লেখ্য৷ সোমবার ও ছুটির দিন ছাড়া সকাল ৯টা থেকে সন্ধ্যা ৬টা পর্যন্ত খোলা, টিকিট ২৫ টাকা৷\nহাওড়া থেকে ছেড়ে ১২১৭৭ এবং ১২১৭৫ চম্বল এক্সপ্রেস আসানসোল, ধানবাদ, গয়া, এলাহাবাদ, মানিকপুর, ঝাঁসি হয়ে গোয়ালিয়র যাচ্ছে৷ এ ছাড়াও পুরী নিজামুদ্দিন কলিঙ্গ এক্সপ্রেস প্রতিদিন পুরী ছেড়ে খড়গপুর হয়ে টাটা, রাউরকেল্লা, বিলাসপুর, কাটনি ঝাঁসি হয়ে গোয়ালিয়র যাচ্ছে৷ শহরে চলছে অটো, টেম্পো, ট্যাক্সি ও মিনিবাস৷ তবে, মিটার নয়, চুক্তিতে চলতে আগ্রহী ট্যাক্সি ও অটোগুলি৷\nগোয়ালিয়রের শুটিং, ব্রোকেড, চান্দেরি শাড়ি, রুপো ও সোনার গহনা, পটারির জিনিসপত্র, কাপড়ের তৈরি পুতুল, ভ্রমণের স্মারকরূপে সঙ্গী করতে পারেন পর্যটকরা৷ তেমনই গোয়ালিয়রের এসেন্সের সুবাস, সেও মাতোয়ারা করে৷ কেনাকাটায় রাজ্য সরকারের মৃগনয়নী ভাল৷\nগোয়ালিয়রে থাকার জন্য সরকারি ও বেসরকারি অজস্র হোটেল রয়েছে৷ আছে এমপিটিডিসির হোটেল তানসেন রেসিডেন্সি৷


খালেদার নির্বাচনে অংশ নেওয়ার বিষয়টি আদালতের এখতিয়ারে : কাদের | 308088|| Bangladesh Pratidin\nখালেদার নির্বাচনে অংশ নেওয়ার…\nআপলোড : ২০ ফেব্রুয়ারি, ২০১৮ ০২:১৪\nআওয়ামী লীগের সাধারণ সম্পাদক এবং সড়ক পরিবহন ও সেতুমন্ত্রী ওবায়দুল কাদের বলেছেন, দলের গঠনতন্ত্র থেকে ৭ ধারা বাতিল করে বিএনপি নিজেরাই নিজেদের ফাঁদে পড়ছে। তিনি প্রশ্ন করে বলেন, আমার প্রশ্নটা ছিল বেগম জিয়ার মামলার রায়ের তারিখ ৮ ফেব্রুয়ারির ঠিক আগে আগে বিএনপি কেন তাদের গঠনতন্ত্র থেকে ৭ ধারা তুলে নিল। যে ৭ ধারা ছিল দুর্নীতি, দেউলিয়াপনা, উন্মাদ কর্মকাণ্ডের বিরুদ্ধে এবং আদালতে দণ্ডিত হওয়ার বিরুদ্ধে নৈতিকতার দিক থেকে রক্ষাকবজ। এ ধারা অনুযায়ী দুর্নীতি, দেউলিয়া বা দণ্ডিত ব্যক্তি বিএনপির নির্বাহী কমিটির সদস্য হতে পারবে না, জাতীয় সংসদ নির্বাচনে প্রতিদ্বন্দ্বিতা করতে পারবে না। দেশবাসীর প্রশ্ন, হঠাৎ করে নৈতিকতার রক্ষা কবজ কেন তুলে দেওয়া হলো? তিনি বলেন, খালেদা জিয়ার নির্বাচনে অংশ নেওয়ার বিষয়টি পুরোপুরি আদালতের ওপর নির্ভরশীল। মন্ত্রী গতকাল সচিবালয়ে সড়ক বিভাগের সম্মেলন কক্ষে সচিবালয়ে কর্মরত সাংবাদিকদের সঙ্গে মতবিনিময়কালে এসব কথা বলেন।\nআওয়ামী লীগ সাধারণ সম্পাদক বলেন, এই ৭ ধারা বিএনপির গলার কাঁটা হয়ে যাবে। বিএনপির গঠনতন্ত্র থেকে ৭ ধারা তুলে দিয়ে তারা নিজেরাই নিজেদের ফাঁদে পড়ছে। সরকারকে তাদের ফাঁদে ফেলতে হবে না। সংকট তারা নিজেরাই তৈরি করেছেন এবং সংকটের ফাঁদে তারাই পড়বেন।\nওবায়দুল কাদের বলেন, ৭ ধারা বাদ দিতে এর যৌক্তিকতা তুলে ধরতে বিএনপি ওয়ার্কিং কমিটি কোনো মিটিংও করেনি। তাহলে কী তারা দুর্নীতি করার অবাধ লাইসেন্স দিয়ে দিল, উন্মাদ হওয়ার লাইসেন্স দিল, দেউলিয়া হওয়ার লাইসেন্স দিল এবং দণ্ডিত হলেও যা তা করা যাবে এরকম লাইসেন্স দিয়ে দিল? বিএনপির নেতা হলে নৈতিকতার কোনো সীমারেখা মানা যাবে না, কোনো সীমারেখার প্রয়োজন নেই? দুর্নীতিবাজ, উন্মাদ, দেউলিয়া বিএনপির নেতা হতে পারবে? নির্বাচনে বিএনপির প্রার্থী হতে পারবে?\nসেতুমন্ত্রী বলেন, খালেদা জিয়া এবং তারেক রহমানকে দলীয় পদে রাখতেই বিএনপি গঠনতন্ত্রে এই সংশোধনী এনেছে। সাংবাদিকদের এক প্রশ্নের জবাবে তিনি বলেন, খালেদা জিয়ার নির্বাচনে অংশ নেওয়ার বিষয়টি পুরোপুরি আদালতের ওপর নির্ভরশীল।\nঅপর এক প্রশ্নের জবাবে আওয়ামী লীগ সাধারণ সম্পাদক বলেন, রায় দিয়েছে আদালত, তারা (বিএনপি) আন্দোলন করছে সরকারের বিরুদ্ধে। এখানে যুক্তিটা কোথায়? তার মানে তারা আদালতের সিদ্ধান্ত মানেন না, এ কথাটি প্রকাশ্যে বলে দিলেই হলো। তিনি বলেন, রায়ের সত্যায়িত কপির বিষয়ে আদালত বলতে পারে। কোনো কোনো পত্রিকায় এমন নিউজ আইটেম দেখেছি, তারাই (বিএনপি) নিয়ম অনুযায়ী সংক্ষিপ্ত সময়ে কপি পাওয়ার জন্যে আবেদন করেনি।\nআরেক প্রশ্নের জবাবে মন্ত্রী বলেন, কারও জন্য কিছু আটকে থাকে না। তারা যদি না আসে, কারও জন্য নির্বাচনের ট্রেন থেমে থাকবে না। সাংবিধানিকভাবে নির্বাচন যথারীতি চলবে।\nওবায়দুল কাদের বলেন, উসকানি ছাড়াই বিএনপি নাশকতা চালিয়ে থাকে, এখন পারছে না সক্ষমতা নেই বলে। বিএনপি মহাসচিব মির্জা ফখরুল ইসলাম আলমগীরের দেওয়া বক্তব্যের জবাবে তিনি গতকাল এ কথা বলেন।\nএদিকে আওয়ামী লীগের পক্ষ থেকে আগামী ১১ মার্চ ভারত সফরে যাচ্ছেন বলেও জানিয়েছেন ওবায়দুল কাদের।


বন্ধুর স্ত্রীর সঙ্গে ৫ বছর প্রেম করেছিলেন রণবীর? - ChannelCox.Com বন্ধুর স্ত্রীর সঙ্গে ৫ বছর প্রেম করেছিলেন রণবীর? - ChannelCox.Com\n/ আন্তর্জাতিক, বিনোদন, লিড নিউজ\nবলিউড অভিনেতা রণবীর কাপুর। তার প্লে বয় ইমেজ নিয়ে বহু খবর সামনে এসেছে। রণবীরের সঙ্গে দীপিকা, ক্যাটরিনা ও আলিয়াসহ অনেক বিশেষ বান্ধবীর প্রেমের সম্পর্ক নিয়ে অনেক চর্চা শোনা যায়। তবে এবার গুঞ্জন শোনা যাচ্ছে যে, এই অভিনেতা নাকি বন্ধুর স্ত্রীর সঙ্গে পাঁচ বছর প্রেম করেছিলেন।\nভারতীয় গণমাধ্যম দাবি করছে, রণবীর তার তারকা বন্ধু ইমরান খানের স্ত্রী অবন্তিকার সঙ্গে পাঁচ বছর ডেট করেছেন। যদিও সেই সম্পর্ক বিয়ে পর্যন্ত গড়ানোর কথা ভেবেছিলেন কি না তা জানা নেই। তবে রণবীরের সঙ্গে সম্পর্ক ভাঙার পরেই অবন্তিকা নাকি ডেট করতে থাকেন ইমরানের সঙ্গে। সেই সময় রণবীর আর ইমরান যদিও পরস্পরের ভালো বন্ধু।\nইমরান-অবন্তিকার প্রেম অবশ্য বিয়ে পর্যন্ত গড়িয়েছিল। তাদের ইম্মারা নামে একটি মেয়ে রয়েছে। তবে বর্তমানে সেই সম্পর্কও অতীত। মামা আমির খানের দ্বিতীয় বিচ্ছেদের বেশ কিছু আগেই ভাগ্নে ইমরানের বিচ্ছেদ হয়ে যায়।\nঅবন্তিকার সঙ্গে সম্পর্ক ভাঙার পরে রণবীরের জীবনে এসেছেন বলিউডের তিন নায়িকা। আপাতত বলিউডের এই নায়ক আলিয়া ভাটের প্রেমে। পরিচালক অয়ন মুখোপাধ্যায়ের আগামী ছবি ‘ব্রহ্মাস্ত্র’ ছবির শ্যুট করতে গিয়েই আলিয়ার সঙ্গে সম্পর্কে জড়িয়ে যান রণবীর। খবর, গত বছর তাঁদের চার হাত এক হওয়ার কথা ছিল। করোনার জন্য তা এখন স্থগিত।


২ লাখ প্রশিক্ষণ প্রাপ্ত যুব উদ্যোক্তাদের ঋণ দেওয়া হবে: ক্রীড়া প্রতিমন্ত্রী\nPublished : Thursday, 14 January, 2021 at 9:01 PM, Update: 14.01.2021 11:30:07 PM\nযুব ও ক্রীড়া প্রতিমন্ত্রী মো. জাহিদ আহসান রাসেল এমপি বলেছেন, যুবদের আত্মকর্মী হিসেবে গড়ে তুলার লক্ষে শহরের প্রাণ কেন্দ্রে আমরা একটি যুব প্রশিক্ষণ কেন্দ্র চালু করেছি। ইতোমধ্যে এ প্রশিক্ষণ কেন্দ্রর প্রশিক্ষণ প্রাপ্ত যুব উদ্যোক্তাদের ২৫ কোটি টাকার ওপরে ঋণ দেওয়া হয়েছে। আমরা ২ হাজার ৪৭ কোটি টাকা এদেশে যুবদেরকে আত্মকর্মী হিসেবে গড়ে তোলার লক্ষে ঋণ দিয়েছি। বিনা জামানতে ২ লাখ প্রশিক্ষণ প্রাপ্ত যুবককে ৫ লাখ টাকা করে মুজিববর্ষ উপলক্ষে ঋণ দেওয়া হবে।\nবৃহস্পতিবার গাজীপুর শহরে শহীদ আহসান উল্লাহ মাস্টার যুব প্রক্ষিণ কেন্দ্রে বঙ্গবন্ধুর স্বদেশ প্রত্যাবর্তন দিবস উপলক্ষে সমাপ্ত প্রশিক্ষণের সনদপত্র ও নতুন প্রশিক্ষণের উদ্বোধনী অনুষ্ঠানে প্রধান অতিথির বক্তব্যে তিনি এসব কথা বলেন।\nপ্রতিমন্ত্রী এ সময় কম্পিউটার বেসিক, ইলেকট্রিক্যাল এন্ড হাউজওয়্যারিং, ইলেকট্রনিক্স, রেফ্রিজারেশন এন্ড এয়ার কন্ডিশনিং, পোশাক তৈরি, কৃষি বিষয়ক প্রশিক্ষণ, মোবাইল সার্ভিসিং, ফ্রি ল্যান্সিং, ওভেন সুইং এন্ড অপারেটিং, ওয়েল্ডিং মোট ১০টি বিষয়ক প্রশিক্ষণ কোর্সের উদ্বোধন ঘোষণা করেন।\nএছাড়া প্রতিমন্ত্রী আরো বলেন, মুজিব প্রত্যাবর্তন দিবস উপলক্ষে ২ কোটি ৬০ লাখ টাকা ঋণ দেওয়া হয়েছে। যোগাযোগ ব্যবস্থার উন্নয়নের লক্ষ্যে আমরা ৪০টি জেলায় ৪০ হাজার চালককে প্রশিক্ষণ দেওয়ার উদ্যোগ নিয়েছি। এবিষয়ে আগামী ১৯ জানুয়ারি একনেক সভায় ১০৩ কোটি টাকার অনুমোদন দিবেন প্রধানমন্ত্রী। কৃষি মন্ত্রনালয় যে সমস্ত কাজ করে আমরাও তা করার পরিকল্পনা করছি। যুবব্র্যান্ড, যুবশপ, যুব কিচেন করছি। উৎপাদিত পন্য সিজন ছাড়া যাতে কৃষকরা ন্যার্য মূল্য পায় তার ব্যবস্থা করছি। সাভারে ৬ একর জমির উপর যুব ভার্চুয়াল ইনিস্টিটিউট গড়ে তোলা হবে।\nঅনুষ্ঠানে গাজীপুরের জেলা প্রশাসক এস এম তরিকুল ইসলামের সভাপতিত্বে বিশেষ অতিথি হিসেবে উপস্থিত ছিলেন- গাজীপুর মেট্রোপলিটন পুলিশ উপ-কমিশনার ইলতুৎ মিশ, মহানগর আওয়ামী লীগের সহসভাপতি অ্যাড. ওয়াজ উদ্দিন, গাজীপুর মহানগর সেচ্ছাসেবক লীগের সভাপতি সঞ্জিত কুমার মল্লিক। এছাড়া উপস্থিত ছিলেন গাজীপুর যুব উন্নয়ন অধিদপ্তরের উপ-পরিচালক মো. হারুন- অর- রশীদ খান।


নিষিদ্ধ করা হয়নি শাকিব খানকে! জানালেন খোদ পরিচালক খোকন, দিয়েছেন ব্যাখ্যাও\nআজ মঙ্গলবার। গ্রীষ্মকাল, ৭ই বৈশাখ, ১৪২৮ বঙ্গাব্দ। ২০শে এপ্রিল, ২০২১ খ্রিস্টাব্দ। সকাল ৭:১৬মিঃ\n৫:৫২ অপরাহ্ন | রবিবার, এপ্রিল ৩০, ২০১৭ Breaking News, Uncategorized, বিনোদন, স্পট লাইট\nবিনোদন প্রতিবেদক, সময়ের কণ্ঠস্বর: ঢালিউডের চিত্রনায়ক শাকিব খানকে নিষিদ্ধ করা হয়েছে। গেল দুইদিন থেকে চলচ্চিত্রাঙ্গন সহ মিডিয়ার সর্বত্র এ আলোচনাই গল্পের খোরাক যোগাচ্ছে। বিষয়টি নিয়ে ঢালিউডের পাশাপাশি দেশীয় গণমাধ্যম এখন বেশ সরগরম।\nচলচ্চিত্র সংশ্লিষ্ট পরিচালক সমিতি, গ্রাহক সংস্থা, ফিল্ম এডিটরস গিল্ড, ফাইট ডিরেক্টর অ্যাসোসিয়েশন, নৃত্য পরিচালক সমিতি, স্থিরচিত্র গ্রাহক সমিতি, সহকারি চলচ্চিত্র পরিচালক সমিতিসহ মোট ১৩টি সংগঠন শাকিব খানকে নিয়ে অনির্দিষ্টকালের জন্য কাজ না করার ঘোষণা দিয়েছেন।\nগত ২৯ এপ্রিল (শনিবার) পরিচালক সমিতিতে একটি সংবাদ সম্মেলনের মাধ্যমে এ তথ্য জানানো হয়। এবং কি তার সঙ্গে কোনো চলচ্চিত্রের শুটিং ও ডাবিংয়ের কাজেও অংশ না নেওয়ার ঘোষণা দিয়েছেন বাংলাদেশ চলচ্চিত্র পরিচালক সমিতিসহ সংশ্লিষ্টরা।\nসংবাদমাধ্যমকে দেওয়া সাক্ষাৎকারে পরিচালকদের বিপক্ষে গিয়ে কথা বলাতে বিষয়টিকে ইস্যু বানিয়ে শাকিব খানকে উকিল নোটিশ অতঃপর তার সঙ্গে সমিতির সদস্যদের কাজ না করার ঘোষণা দেয় পরিচালক সমিতি।\nপ্রথমদিকে পরিচালক সমিতি এ কার্যক্রমের সঙ্গে এককভাবে থাকলেও পরবর্তীতে চলচ্চিত্র সংশ্লিষ্ট এফডিসিকেন্দ্রিক অন্যান্য সংগঠনও এর সঙ্গে যুক্ত হয়। তবে তাদের সঙ্গে প্রযোজক সমিতির কোনো নেতৃবৃন্দ কিংবা শিল্পী সমিতির কেউ ছিলেন না।\nএদিকে গণমাধ্যমসহ মিডিয়াঙ্গনে যখন শাকিব খানকে নিষিদ্ধ করার কথা বলা হচ্ছে ঠিক তখন খোদ পরিচালক সমিতির মহাসচিব বদিউল আলম খোকন বলছেন ভিন্ন কথা। তিনি বলেছেন, ‘শাকিব খানকে নিষিদ্ধ করা হয়নি। এটাকে নিষিদ্ধ বললে ভুল হবে।’\nঅপরদিকে নাম প্রকাশে অনিচ্ছুক সমিতির অনেক পরিচালকও শাকিব খানের বিরুদ্ধে এ নিষেধাজ্ঞার সমালোচনা করেছেন। তারা জানিয়েছেন, শাকিব খান শুরুতে পরিচালকদের নিয়ে যা বলেছেন তা মোটেও ঠিক হয়নি। এটা অবশ্যই অপরাধ। তার বিপরীতে পরিচালক সমিতির পক্ষ থেকে যে পদক্ষেপ নেয়া হয়েছে এটাও ঠিক নয়। বিষয়টি নিয়ে সুন্দর সমাধানে যাওয়া সম্ভব ছিল।\nএদিকে চলচ্চিত্র থেকে নিষিদ্ধ ঘোষণার প্রতিক্রিয়ায় পাবনায় শামীম আহমেদ রনির ‘রংবাজ’-এর সেট থেকে মুঠো ফোনে শাকিব খান জানায়, অনেক আগে থেকেই আমি বলে আসছি যে, আমার বিরুদ্ধে ষড়যন্ত্র হচ্ছে। আর সেটারই বাস্তব রূপ দেখছেন এখন। আসলে জনপ্রিয়তার শীর্ষে চলে গেলে তখন এমনই ষড়যন্ত্রের শিকার হতে হয়।\nপরিচালকদের নিয়ে আমি এমন কোনো কথা বলিনি, যেটার জন্য আমাকে নিষিদ্ধ করা প্রয়োজন। বিষয়টির একটি সুন্দর সমাধান হতে পারত। কিন্তু, তারা সে পথে না গিয়ে উল্টো পথে হাঁটলো। তবে আমাকেও দুর্বল ভাবা বোকামি হবে। দর্শকদের কাছে আমার গ্রহণযোগ্যতা আছে। ইন্ডাস্ট্রির সহ-শিল্পীরা আমার সঙ্গে আছেন। এই ষড়যন্ত্রের রহস্য উন্মোচন শিগগিরই হবে।\nআপনার নিষিদ্ধ হওয়ার সিদ্ধান্তে তো চলচ্চিত্র সংশ্লিষ্ট ১৩টি সংগঠনের মত আছে। এ প্রসঙ্গে কি বলবেন? এমন প্রশ্নের জবাবে শাকিব বলেন, সবাই যদিও দেখছে ১৩টি সংগঠন, আমি দেখছি একজন মানুষকে। তিনি একাই সব কলকাঠি নাড়ছেন এবং আমার ক্যারিয়ার ধ্বংসের পাশাপাশি দেশীয় চলচ্চিত্র ইন্ডাস্ট্রিকে ধ্বংসের পায়তারা করছেন।\nস্পষ্ট করে শাকিব আরও বলেন, বদিউল আলম খোকন পরিচালক সমিতির মহাসচিব হওয়ায় ক্ষমতার অপব্যবহার করেছেন। ভুলে গেলে চলবে না, তার ক্যারিয়ার আমার জন্যই স্বচ্ছল হয়েছিলো। একসময় অশ্লীল ছবি নির্মাণের জন্য তিনি নিষিদ্ধ হয়েছিলেন। সেই জায়গা থেকে তিনি আমার মাধ্যমেই উঠে এসেছেন। আর এখন আমি ভালো কাজ করতেছি দেখে তার সহ্য হচ্ছে না। তার বস্তাপচা ছবিতে এখন আর আমি কাজ করি না। এটাই তার একমাত্র ক্ষোভ। আর এটাই তিনি ঝাড়ছেন আমার উপর।\nআপনার পরবর্তী পদক্ষপে কি হবে? এমন প্রশ্নের জবাবে শাকিব বলেন, সোমবার (১ মে) শিল্পী সমিতির সঙ্গে সভা করব। এজন্য শুটিং ফেলে পাবনা থেকে ঢাকায় ফিরছি। এরপর সংবাদ সম্মেলন করে সবাইকে জানাবো। তাছাড়া দেশের আইন আছে, প্রশাসন আছে, সবার সহযোগিতা নিয়েই আমি এই ষড়যন্ত্রের বিরুদ্ধে লড়ব।\nএদিকে শাকিব খানের পক্ষে পরিচালকদের বিরুদ্ধে মুখ খুলেছেন চিত্রনায়ক বাপ্পারাজ। তিনি বলেন, ‘পরিচালক সমিতি চাইলে চলচ্চিত্রের উন্নতি করতে পারে। কিন্তু তারা কোনো কাজ না করে একজন আরেকজনের পেছনে লাগছে। শাকিব এখন বাংলাদেশের এক নম্বর নায়ক। কেউ যদি দাবি করে শাকিব খানকে তিনি তৈরি করেছেন তাহলে শাকিবও বলতে পারেন, তিনি ওই পরিচালককে হিট ছবি দিয়েছেন! আমাদের দেশের মানুষ কখনোই একজনকে ওপরে উঠতে দেয় না, কেউ উঠতে চাইলে টেনে নামানোর চেষ্টা করা হয়। পরিচালক সমিতির কারো সঙ্গে দ্বন্দ্ব হলেই তারা তাকে শত্রু বানিয়ে ফেলে। এটা ঠিক নয়।’\nতবে বাপ্পার এমন মন্তব্যে ক্ষোভ জানিয়েছেন পরিচালক সমিতির সভাপতি মুশফিকুর রহমান গুলজার ও মহাসচিব বদিউল আলম খোকন। তিনি বলেন, ‘বাপ্পারাজ শুধু অভিনেতা নন, তিনি পরিচালকও। একজন পরিচালক হয়ে তিনি কিভাবে আমাদের ছোট করেন! তার কাছ থেকে আমরা এটা আশা করিনি। আমি এর তীব্র নিন্দা জানাচ্ছি।’\nঢাকাই চলচ্চিত্রের বেহাল দশা বেশ ক’বছর ধরেই। এর মধ্যেও কিছু শিল্পী, নির্মাতা ও প্রযোজক প্রতিনিয়ত চেষ্টা করে যাচ্ছেন দেশের চলচ্চিত্র শিল্পটাকে টিকিয়ে রাখতে। তাদের মধ্যে অন্যতম শাকিব খান। বিগত দশ বছর যাবত বলা চলে তিনি একাই লড়ে যাচ্ছেন বাংলা চলচ্চিত্রের জন্য। তার ছবির জন্যই এখনও কিছু দর্শক হলে যায়। সিনেমা হলগুলো টিকে থাকার পেছনেও এই নায়কের ভুমিকা অন্যতম। প্রযোজকরাও তাকে নিয়ে ছবি করে নিশ্চিন্তে থাকেন। এতসব ভালো দিকের মাঝেও সমালোচনার মুখে পড়ে অবশেষে নিষিদ্ধ হতে হলো তাকে। তবে, সিনেমাপ্রেমিরা আশা করছেন, শিগগিরই এই সঙ্কটের অবসান হবে। এবং দেশীয় চলচ্চিত্রের উন্নয়নে সবাই একাত্ম হয়ে কাজ করবেন।


সিভিক ভলান্টিয়ারের পোশাকে রাস্তায় কর্মীরাই! মমতাকে হত্যার হুমকি নিয়ে আর যা বললেন মুকুল | BJP leader Mukul Roy criticises TMC as well as Mamata Banerjee before Panchayat Election - Bengali Oneindia\n9 min ago 'সিএএ নিয়ে এমন প্রতিবাদ আশা করিনি', কোন 'ভুল' হয়েছে জানালেন মোদী\n18 min ago বিজেপি পেল নতুন হাতিয়ার! ৩ শক্তির জোটকে হুঁশিয়ারি রাহুল সিনহার\nসিভিক ভলান্টিয়ারের পোশাকে রাস্তায় কর্মীরাই! মমতাকে হত্যার হুমকি নিয়ে আর যা বললেন মুকুল\n| Published: May 13 2018, 16:04 [IST]\nবাংলার বাতাসে বারুদের গন্ধ। রক্তাক্ত অবস্থা। সর্বোচ্চ আদালতের নির্দেশে এই প্রথম রাজ্যে পূর্ণাঙ্গ নির্বাচন হচ্ছে না। এমনটাই মন্তব্য করলেন বিজেপি নেতা মুকুল রায়। এ বিষয়ে ব্যর্থতার দায় যে রাজ্য সরকার ও নির্বাচন কমিশনের তা বুঝিয়ে দিয়েছেন তিনি।\nপঞ্চায়েত নির্বাচনে ৩ এপ্রিল থেকে রাজ্যে ৩৬ জনের মৃত্যু হয়েছে। যার মধ্যে সবকটি রাজনৈতিক দলের সদস্য কিংবা কর্মী রয়েছে। তালিকা হাতে নিয়ে রবিবার এমনটাই দাবি করলেন মুকুল রায়। তবে এই ৩৬ জনের মধ্যে ২২ জনই সংখ্যালঘু। তৃণমূল সরকার দাবি করে যে তারা সংখ্যালঘুদের পিছনে রয়েছে। তাহলে কেন এই ঘটনা, সেই প্রশ্ন এদিন করেছেন মুকুল রায়।\nএকইসঙ্গে মুকুল রায়ের অভিযোগ, রাজ্যের সব এসপির অফিসকে নির্দেশ দিয়ে পোশাক বানিয়ে ভোটের দিনের জন্য তৃণমূল ক্যাডারদেরই সিভিক ভলান্টিয়ার হিসেবে নামানোর জন্য নির্দেশ দেওয়া হয়েছে। মমতা বন্দ্যোপাধ্যায়ের জমানা, জ্যোতি বসু কিংবা সিদ্ধার্থশঙ্কর রায়ের জমানাকেও হার মানাচ্ছে বলে অভিযোগ করেছেন তিনি। এবারের ভোটে সিপিএম-এর আমলের চটি পরা পুলিশের মতো সিভিক ভলান্টিয়ার দেখা যেতে পারে বলে মন্তব্য করেছেন মুকুল রায়।\nমুখ্যমন্ত্রীর প্রাণনাশের চেষ্টার অভিযোগ নিয়েও কটাক্ষ করেন মুকুল রায়। তালিকা দেখিয়ে তিনি বলেন, এখনও পর্যন্ত কমপক্ষে ন'বার নিজের প্রাণনাশের চেষ্টার অভিযোগ করেছেন মমতা বন্দ্যোপাধ্যায়। যার শুরু হয়েছিল ১৬ অগাস্ট ১৯৯০ সালে। তবে পঞ্চায়েত ভোটের মুখে মমতা বন্দ্যোপাধ্যায় যে অভিযোগ করেছেন, তা নিয়ে পশ্চিমবঙ্গ কিংবা কেন্দ্রের তদন্তকারী সংস্থা নয়, নিজের পছন্দ মতো অন্য রাজ্যের তদন্তকারী সংস্থাকে দিয়ে যাতে মুখ্যমন্ত্রী তদন্ত করেন সেই দাবি তুলেছেন মুকুল রায়।\npanchayat election 2018 election panchayat bjp mukul roy west bengal পঞ্চায়েত নির্বাচন ২০১৮ নির্বাচন পঞ্চায়েত বিজেপি মুকুল রায় পশ্চিমবঙ্গ\nBJP leader Mukul Roy criticises TMC as well as Mamata Banerjee before Panchayat Election\nStory first published: Sunday, May 13, 2018, 16:04 [IST]